ഏങ്ങലടിക്കുന്ന ഇന്ത്യയിലൂടെ - Sayahna\nഭോപാലില് തേങ്ങലുകള് അടങ്ങുന്നില്ല. കണ്ണീര് നിലയ്‌ക്കുന്നില്ല. അവിടത്തെ ജനങ്ങളിലെ നടുക്കം തീരുന്നില്ല. നടന്നത് ഇനിയും നടന്നേക്കുമോ എന്ന ആശങ്ക. നടന്നതിന്റെ ഭീകരമായ ഓര്‍മ്മകള് അവരെ കൂടുതല് നിസ്സഹായരാക്കുന്നു. ഇരുട്ടത്ത് കറുത്ത പൂച്ചകളെപ്പോലെ പാഞ്ഞുവന്ന മരണം അവിടെ നിന്ന് ഇനിയും പോയിട്ടില്ല എന്നുകണ്ടു് അവര് ഏങ്ങലടിക്കുന്നു. ഞങ്ങള്‍ക്കു മുംബ്ലിരുന്ന കുട്ടികള് പേടിച്ചരണ്ട് എണീറ്റോടാന് ആയുന്നു.\nഭോപാലിന്റെ ഈ പുതിയ ദുരന്തം ഞങ്ങള് കണ്ടതു് യൂണിയന് കാര്‍ബൈഡ് കീടനാശിനി ഫാക്ടറിക്കു മുന്നിലെ ജെ. പി. നഗറിലായിരുന്നു. ഫാക്ടറിയില്‍നിന്നും അല്പം അകലമേയുള്ളൂ കൂലിവേലക്കാര് തിങ്ങിപ്പാര്‍ക്കുന്ന ഈ ചേരിക്ക്. വിഷവാതകച്ചോര്‍ച്ചയില്‍പ്പെട്ട് ഏറ്റവുമധികും നാശം സംഭവിച്ചത് ഈ കോളനിയിലായിരുന്നു.\nലോകത്താകെ നടുക്കംസൃഷ്ടിച്ച ഭോപാല്‍സംഭവം നടന്ന് നൂറ്റിഅറുപത്തിഅഞ്ചാംദിവസം അവിടെ ʻഭോപാല്‍ʼ എന്ന നാടകം അവതരിപ്പിച്ചു. കേരള ശാസ്ത്ര സാഹിത്യപരിഷത്തിന്റെ ʻഭാരത് വിജ്ഞാന് കലാമോര്‍ച്ചʼയിലെ അംഗങ്ങളാണ്. ഈ നാടകത്തിലൂടെ ഭോപാല് ദുരന്തം, വീണ്ടും ഭോപ്പാലുകാരുടെ മനസ്സില് കൊണ്ടുവന്നത്. വിഷവാതകച്ചോര്‍ച്ചയില് ഓര്‍മ്മയ്ക്കു സമര്‍പ്പിക്കപ്പട്ടതാണ് ഈ ഭാരത്വിജ്ഞാന് കലാമോര്‍ച്ച. കഴിഞ്ഞ ഡിസംബറില് ഭോപാലില് നടന്നത് യാദൃച്ഛികമായി ഒരു ദുരന്തമല്ലെന്നും, അതൊരു കൂട്ടക്കൊലയാണെന്നും, മനുഷ്യനന്മ ചെയ്യേണ്ട ശാസ്ത്രത്തിന്റെ അശാസ്ത്രീയവും മനുഷ്യത്വഹീനവുമായ ദുരുപയോഗം കൊണ്ടാണതെന്നും ജനങ്ങളെ ബോദ്ധ്യപ്പെടുത്താന് വെണ്ടി രൂപം നല്‍കിയതായിരുന്നു ഈ ശാസ്ത്രകലാജാഥ. കലയുടെ ശാസ്ത്രപ്രചരണം എന്ന വിപുലമായ ലക്ഷ്യവും ഇതിനുണ്ടായിരുന്നു. ഒരു മാസക്കാലംകൊണ്ട്, കര്‍ണ്ണാടകം, മഹാരാഷ്ട്ര, ആന്ധ്ര, മദ്ധ്യപ്പദേശ്, രാജസ്ഥാന്, ഹര്യാനാ എന്നീ സംസ്ഥാനങ്ങളിലും ഡെല്‍ഹിയിലുമായി നൂറോളം ഇടങ്ങളില് കേരള ശാസ്ത്രസാഹിത്യ പരിഷത്ത് പ്രവര്‍ത്തകര് കലാപരിപാടികള് അവതരിപ്പിച്ചു.\nഈ മോര്‍ച്ച അവതരിപ്പിച്ച നാടകമാണ് ഭോപാലുകാരെ വീണ്ടും വേദനിപ്പിച്ചത്; വിപത്സാദ്ധ്യതകള് വീണ്ടും നാടകത്തിലൂടെ പ്രവചനംപോലെ തെളിഞ്ഞു കണ്ടപ്പോള് അവര് ഞെട്ടി. നാടകം തീരവേ അവര് യൂണിയന് കാര്‍ബൈഡിനെതിരെ ഉച്ചത്തില് മുദ്രാവാക്യം വിളിച്ചു...\nബാംഗ്ലൂരില് നിന്നായിരുന്നു തുടക്കം. മെയ്ദിനത്തില് കര്‍ണ്ണാടക മുഖ്യമന്ത്രി രാമകൃഷ്ണ ഹെഗ്ഡേയാണ് ഭാരത് വിജ്ഞാന് കലാമോര്‍ച്ച ഉദഘാടനം ചെയ്തത്. ബാസവന് ഗുഡിയിലെ ടാഗോര് പാര്‍ക്കില് ഹെഗ്ഡേ സാധാരണക്കാരനെപ്പോലെ ഒരു സ്വ‌കാര്യക്കാറില് വന്നിറങ്ങി. അകമ്പടി സേവയ്ക്കു പരിവാരമോ പോലീസ് സന്നാഹമോ ഒന്നുമില്ല. ആകാശവാണി, ദൂരദര്‍ശന് എന്നീ ബഹുജനസമ്പര്‍ക്ക മാധ്യമങ്ങളെ കേന്ദ്രഗവണ്‍മെന്റ് തങ്ങളുടെ പ്രചാരണോപാധികളാക്കുന്നെന്നും സംസ്ഥാന ഗവണ്‍മെന്റുകളുടെ നിയന്ത്രണത്തിലാകണം അവയെന്നുമായിരുന്നു അദ്ദേഹം പറഞ്ഞത്. പത്രങ്ങള് പ്രാധാന്യത്തോടെ ആ പ്രസംഗം പ്രസിദ്ധീകരിച്ചു. മഴ പെയ്യിക്കാന് ശിവബാലയോഗിയുടെ യജ്ഞത്തിനുള്ള ഒരുക്കങ്ങള് കര്‍ണ്ണാടക വാട്ടര് അന്‍ഡ് സീവറേജ് ബോര്‍ഡ് നടത്തുന്ന അവസരമായിരുന്നു അത്. ജനങ്ങളില് ശാസ്ത്രാവബോധം വളര്‍ന്നാലേ അന്ധവിശ്വാസങ്ങള്‍ക്കറുതി വരികയുള്ളൂവെന്ന് ഹെഗ്ഡേ പ്രസംഗിച്ചു.\nസ്ത്രീപീഡനത്തിന്റെ ദുരന്തകഥ അയവിറക്കി നില്ക്കുകയാണ് ഹാവേരി. വടക്കന് കര്‍ണ്ണാടകത്തിലെ ഈ ചെറു പട്ടണത്തില് ഏതാനും മാസംമുമ്പു് ഒരു സ്ത്രീധനവധം നടന്നു. ഇരുപത്തൊന്നുകാരിയായ സുനിതയെ ഭര്‍ത്താവും അമ്മായിയമ്മയുംകൂടി ചുട്ടുകൊന്നു. വനിതകളടക്ക്ക്കം ആയിരക്കണക്കിനാളുകള് പ്രതിഷേധപ്രകടനങ്ങള് നടത്തി. കന്നഡസാഹിത്യമണ്ഡപ് ആണ് നേത്രുത്വം കൊടുത്തത്. പണക്കാരായ ഭര്‍ത്താവും കൂട്ടരും, ഉന്നതങ്ങളില് സ്വാധീനിച്ച് കേസ് തേച്ചുമാച്ചുകളയുമോ എന്നാണ് നാട്ടുകാരുടെ ഭയം. ഹാവിരിയിലെ ഒരു തെരുവോരത്ത് ശാസ്ത്രകലാജാഥാംഗങ്ങള് ʻസീതʼ അവതരിപ്പിച്ചു. പീഡനങ്ങളേറ്റ് സഹികെട്ട് ഒടുവില് ശക്തിസ്വരൂപിണിയായി ചങ്ങലപൊട്ടിച്ചുണരുന്ന സ്ത്രീത്വമാണ് പ്രമേയം. നാടകം കണ്ട സ്ത്രീകള് ഒരുക്കൂട്ടംവന്ന് ജാഥാംഗങ്ങളോട് ചോദിച്ചു: ഞങ്ങള് ചങ്ങല പൊട്ടച്ചെറിഞ്ഞ് ഉണരണമെന്നാണല്ലേ? ശരിയാണ്, ഞങ്ങള് പലേടത്തും നീര്‍ദ്ദയം അവഹേളിതയാവുന്നത്. വടക്കന് കര്‍ണ്ണാടകത്തില് അതിരൂക്ഷമാണ് പരിസ്ഥിതി പ്രശ്നം. വരും തലമുറകളില് നിന്നും നമ്മള് കടംവാങ്ങിയ ഈ ഭൂമിയെ കേടേല്ക്കാതെ കാത്തു സൂക്ഷിച്ച് തിരികെയേല്പിക്കുക നമ്മുടെ കടമയാണ് എന്ന് പ്രതീകാത്മാകമായി ആവിഷ്കരിക്കുന്ന ʻഭൂമിʼ എന്ന സംഗീതശില്പം വടക്കന് കര്‍ണ്ണാടകക്കാര്‍ക്ക് വളരെ ഇഷ്ടപ്പെട്ടു.\nതുഗംഭദ്ര കര്‍മ്മപാപങ്ങള് കഴുകിക്കളയുന്ന പുണ്യനദി. വരള്‍ച്ചയിലും നേര്‍ത്തു മെലിഞ്ഞ നദിയൊഴുകുന്നു. നദിയുടെ മാറിലെ വിശാലമായ മണല്‍ത്തിട്ടമേല് ഒരു അത്താഴം. കവിത ചൊല്ലല്. നിറയുന്ന നിലാവ്. നിലാവില് വെള്ളിവരികളായി തിളങ്ങുന്ന നീര്‍ച്ചാലുകള്. പെട്ടെന്ന് ചന്ദ്രന്റെ വക്ക് കറുക്കാന് തുടങ്ങുകയായി. ഗ്രഹണമാണന്നു്. നദിയുടെ വിശാലതയില് അവിടവിടെ മന്ത്രോച്ചാരണങ്ങളുടെ കുടുക്കഴിഞ്ഞു ചിതറുന്നു. നീര്‍ച്ചാലുകളിലൂടെ ദിപനാളങ്ങള് ഒഴുകി നീങ്ങുന്നു. ഒന്നല്ല, രണ്ടല്ല; ഒത്തിരിയെണ്ണം അരണ്ട വെളിച്ചത്തില് അകലങ്ങളില് അനങ്ങുന്ന ആള്‍രൂപങ്ങളെ അവ്യക്തമായി കാണാം. സുമംഗലിമാര് ആരതിപൂജ നടത്തുകയാണ്.\nതുംഗഭദ്രാതീരത്ത് ഹരിപരേശ്വര് ക്ഷേത്രം രണ്ടാംകാശി എന്നു പുകള് പെറ്റതാണ്. പക്ഷെ, ക്ഷേത്രക്കടവും വ്യവസായശാലകള് തുപ്പുന്ന രാസമാലിന്യം കുമിഞ്ഞ് അശുദ്ധമായിരിക്കുന്നു. വിശുദ്ധയായ ഈ പുണ്യനദിയും വിഷമായിക്കൊണ്ടിരിക്കുന്നു. ഗ്വാളിയര് റയോണ്‍സിന്റെ വക ഹരിഹര് പൊളിഫൈബേഴ്സ് പുറന്തള്ളുന്ന മാലിന്യം തുംഗഭദ്രയെ മറ്റൊരു കാളിന്ദിയാക്കുന്നു. നദിയില് ഇടയ്ക്കിടെ മീനുകള് കൂട്ടം കൂട്ടമായി ചത്തുപൊന്തുന്നു. മെദ്ലേരി, പരേബിദരി, ഹരനഗരി, ഐരണി, ബേലൂര് എന്നീ ഗ്രാമങ്ങളില് മീന്‍പിടിച്ചു പുലരുന്നവരുടെ ജിവിതം ഗതിമുട്ടി. മെദ്ലേരി ഗ്രാമത്തില്‍നിന്നുള്ള ദുര്‍ഗ്ഗപ്പാ ബാര്‍ക്കി എന്ന മത്സ്യത്തെഴിലാളി പറഞ്ഞത് 1972-ല് പോളി ഫൈബര് ഫാക്ടറി സ്ഥാപിക്കുന്നതിനു മുമ്പ് ആണ്ടില് പന്ത്രണ്ടുമാസവും തങ്ങള് മീന്‍പിടിച്ചു പുലര്‍ന്നിരുന്നുവെന്നും ഇപ്പോള് നാലഞ്ചുമാസം പട്ടിണികിടക്കേണ്ടിവരുന്നു എന്നുമാണ്. സംഘടിതമായി പ്രതിഷേധം മത്സ്യതൊഴിലാളികളുടെ ഭാഗത്തുനിന്നും ഉയര്‍ന്നുതുടങ്ങിയിരിക്കുന്നു.\nʻʻഉഡുഗു സിഡിലാബഡബ ബന്ദേ... മഴയെ നോക്കെ സുരസലില്ലവോയ...ˮ ഇടിമിന്നലായിവന്നു; പക്ഷെ,താങ്കള് ഞങ്ങള്‍ക്കു മഴയായില്ല. യുഗങ്ങളായി ഉറങ്ങികിടന്നിരുന്ന ഞങ്ങളെ താങ്കള് വന്നു വിളിച്ചുണര്‍ത്തി; പക്ഷെ, ഞങ്ങള്‍ക്കൊരു പുതിയ പ്രഭാതം താങ്കള് തന്നില്ല. ഞങ്ങളുടെ കൈകളിലെ ഇരുമ്പു ചങ്ങലുകള് പൊട്ടിച്ചെറിയാന് ആഹ്വാനം ചെയ്തു; എന്നിട്ട് താങ്കളോ മറ്റൊരു സ്വര്‍ണ്ണച്ചങ്ങലവീഴാന് കൈനീട്ടിക്കൊടുത്തുˮ—നാടന് ഈണത്തില് നാഗരാജന് കവിത ചൊല്ലുകയാണ്. യതിരാജൂം ഗംഗാധരസ്വാമിയും അതേറ്റു പാടുന്നു. കര്‍ണ്ണാടകത്തിലെ പ്രസിദ്ധനായ ദലിത കവിയുടെ വരികള്. ഡോ: അംബേദ്കറെ സംബോധന ചെയ്തുകൊണ്ടുള്ള കവിത. മുതലാളിത്ത നവോത്ഥാനത്തിന്റെ ഭ്രമാത്മകത പൊട്ടിച്ചു കടന്ന് ചരിത്രത്തിന്റെ കടിഞ്ഞാണ് പിടിച്ചെടുക്കാന് ആയുന്ന അടിച്ചമര്‍ത്തപ്പെട്ടവന്റെ ആകാംക്ഷകള് മുറുകുന്ന വരികള്. നാഗരാജനും കൂട്ടരും പാടുകയാണ്. ആ പാട്ടിന്റെ കാമ്പില് മനമുടക്കി നീത്യാനന്ദന് മൂകനായിരിക്കുന്നു. നിത്യനന്ദനെ അറിയില്ലേ; നാഗരാജന് നേരത്തെ പരിചയപ്പെടുത്തിയതോര്‍ക്കുന്നു. നിത്യാനന്ദന് രണ്ടുകൊല്ലം മുമ്പുവരെ ഫാദര് നിത്യാനന്ദ സ്വാമിയായിരുന്നു. മതപരിവര്‍ത്തനത്തിനു നേതൃത്വം കൊടുക്കാനായിരുന്നു ഫാദര് നിത്യാനന്ദ സ്വാമിയെ മത നേതാക്കള് വടക്കന് കര്‍ണ്ണാടകത്തിലെ ആ വിദൂര ഗ്രാമത്തിലേക്കു നിയോഗിച്ചത്. ഫ്രാന്‍സിസ്കന്‍സഭയില്‍പ്പെട്ട കപൂചിയന്‍സ് വിഭാഗത്തില് സന്യാസിയായിരുന്നു, ഫാദര് രൂക്ഷമായ കര്‍ഷകസമരങ്ങളിലൂടെ ഫാദര് നിത്യാനന്ദസ്വാമി സഖാവ് നിത്യാനന്ദനായി മാറിയ കഥ ആവേശകരമാണു്. ഗുണ്ടുറാവിന്റെ ഭരണകാലത്തു് കോളിളക്കം സൃഷ്ടിച്ച നരഗുണ്ട കര്‍ഷക സമരത്തിലൂടെ വളര്‍ന്ന നേതാവാണ് അദ്ദേഹം. തന്റെ പൗരോഹിത്യ ജീവിതകാലത്തെപ്പറ്റി ചോദിച്ചപ്പോള് നിത്യാനന്ദന് അര്‍ത്ഥംവെച്ചാന്നു ചിരിച്ചു. ഗ്രാമീണര്‍ക്ക് മതപ്രബോദനത്തെക്കാളേറെ രാഷ്ട്രീയവല്ക്കരണമാണ് ആവശ്യമെന്ന് ബോദ്ധ്യംവന്ന ഫാദര് നിത്യാനന്ദ സ്വാമി ചൂഷകരായ ജന്മികള്‍ക്കെതിരെ കര്‍ഷകത്തൊഴിലാളികളെ നയിച്ചു. പള്ളിയും ജന്മിത്വവും ഭരണകൂടവും തമ്മിലുള്ള ഗൂഢബന്ധത്തെക്കുറിച്ച് അനുഭവത്തിലൂടെ മനസ്സിലാക്കിയ നിത്യാനന്ദന് ളോഹ ഊരിയെറിഞ്ഞിട്ട് ജനങ്ങളോടൊപ്പം പൊരുതിനില്‍ക്കാന് തന്നെ തീരുമാനിച്ചു. മാര്‍ക്സിസ്റ്റ് കമ്മ്യൂണിസ്റ്റ് പാര്‍ട്ടിയുടെ നേതൃത്വത്തിലുള്ള കര്‍ഷക സംഘത്തിന്റെ ഹുബ്ളി ജില്ലാക്കമ്മിറ്റി സെക്രട്ടറിയാണ് നിത്യാനന്ദന് ഇപ്പോള്. ʻʻഞാന് ജനങ്ങളെ ʻകണ്‍വേര്‍ട്ട്ʼ ചെയ്യാനാണ് പോയത്. പക്ഷെ ജനങ്ങള് എന്നെ ʻകണ്‍വേര്‍ട്ട്ʼ ചെയ്തുˮ. നിത്യാനന്ദന്റെ കണ്ണുകളില് തിളക്കം.\nʻʻഞാനും നിങ്ങളുടെ കൂടെ വരുന്നു.ˮ ഭൂദാന് പോച്ചംപള്ളിയില് ശാസ്ത്രകലാപരിപാടികള് കണ്ട് ആവേശംകൊണ്ട പോച്ചമ്മ എന്ന ആദിവാസി സ്ത്രീയുടെ പ്രതികരണമതായിരുന്നു. പോച്ചമ്മയുടെ മനസ്സിലെ തീ ഊതിയുണര്‍ത്താന് ശാസ്ത്രകലാജാഥയ്ക്കു കഴിഞ്ഞെന്നോ? ആ തീ തെലുങ്കാനയുടേതാണ്. ഹൈദരാബാദിന്റെ പ്രാന്തപ്രദേശത്ത് വിജനമായ പാറക്കൂട്ടങ്ങള്‍ക്കപ്പുറം ഒറ്റപ്പെട്ടുകിടക്കുന്ന ഈ ഗ്രാമം തെലുങ്കാനാ കര്‍ഷകസമരത്തിന്റെ ഈറ്റില്ലമാണ്. വാരിക്കുന്തവും വില്ലുമേന്തി നെഞ്ചൂക്കുകാട്ടി തോക്കന്‍കൂഴലുകളോടെതിരിട്ട ആ വിപ്ലവവീര്യം ഗ്രാമീണരുടെ ഓര്‍മ്മകളില്‍നിന്നുപോലും വററിത്തോര്‍ന്നതുപോലെ. പുതിയ തലമുറയ്ക്ക് ചരിത്രത്തിന്റെ തീപാറുന്ന ആ ഏടിനെപ്പറ്റി കേട്ടുകഥകള് പോലുമില്ലാത്തതുപോലെ. മുതിര്‍ന്നതലമുറയും അക്കാലഘട്ടം മിക്കവാറും മറന്ന അവസ്ഥയിലാണ്. വളരെ പ്രായംചെന്നവരോടു ചോദിച്ചപ്പോള് അവര്‍ക്ക് തെലുങ്കാനാ സമരനാളുകളെക്കൂറിച്ച് നേരിയ ഓര്‍മ്മയുണ്ടെന്ന് പറഞ്ഞു. അന്നത്തെ സായുധസമരത്തില് പങ്കെടുത്തവര് ആരെങ്കിലും ജീവിച്ചരിപ്പുണ്ടോ എന്നു ചോദിച്ചപ്പോള് അവര് പറഞ്ഞു: ഉണ്ടു്. പാപ്പിറെഡ്ഡി. മൂപ്പര്‍ക്ക് ഉപ്പോള് ഒന്നിനും വയ്യ. വീട്ടില് തളര്‍ന്നിരുപ്പാണ്. 1952 ഏപ്രില് 18-ാം തീയതിയാണ് തെലുങ്കാനാസമരത്തിന്റെ രണഭൂമിയായ പോപ്ചപള്ളി ഗ്രാമം ഭൂദാന് പോച്ചംപള്ളിയായത്. വനോബാഭാവെ ഭൂദാനപ്രസ്ഥാനത്തിന് തുടക്കമിട്ടത് അന്ന്യˮ ഈ ഗ്രാമത്തില് വച്ചായിരുന്നു. ഹൈദരാബാദിലെ ഭൂപ്രഭൂവായ വെതിര രാമചന്ദ്രറെഡ്ഡി ദാനമായി കൊടുത്ത നൂറേക്കര് ഭൂമി നൂറു ഹരിജന കൂടുംബങ്ങള്‍ക്ക് വിനോബാഭാവെ വീതിച്ചുകൊടുത്ത സംഭവം എല്ലാവരും ഓര്‍ക്കുന്നു. 1982 ഏപ്രിലില് അതിന്റെ മുപ്പതാം വാര്‍ഷികം സര്‍ക്കാര് ചെലവില് ആര്‍ഭാടപൂര്‍വ്വം ആഘോഷിച്ചതോടെ പുതിയ ലതമുറയുടെ മനസ്സിലും നിറഞ്ഞ ഭൂദാനമാഹാത്മ്യം. ഭൂപ്രഭുക്കളും ജവഹര‍ലാല് നെഹ്റുവും കൂടിച്ചേര്‍ന്ന് തെലൂങ്കനാനയില് കിളിര്‍ത്ത വിപ്ളവത്തിന്റെ നാമ്പുകളെ മുളയിലേ നുള്ളിക്കളയാന് പ്രയോഗിച്ച ആ സൂത്രം ഫലിച്ചു. ഒരിക്കല് തീജ്ജ്വാലകള് പ്രവഹിച്ച പോച്ചംപള്ളിയടെ സിരകളില് ഇന്ന് ആലസ്യത്തിന്റെ ശൈത്യമുറഞ്ഞുനില്ക്കുന്നു. തമ്മിലടിച്ചും അന്യോന്യം നെഞ്ചുപിളര്‍ന്നും സ്വയം നശിച്ച കമ്മ്യൂണിസ്റ്റ് പ്രസ്ഥാനം അന്ധ്രയില് ചരിത്രത്തെ കൊഞ്ഞനംകത്താന് ഇപ്പോഴും മുതിരുന്നു. വനോബാഭാവെയ്ക്ക് ഭൂദാനം ചെയ്ത വെതിര രാമചന്ദ്രറെഡ്ഡി, തെലുങ്കാനാ സമരത്തിലെ പടനായരകിലൊരാളായ രാവി നാരായണ റെഡ്ഡിയുടെ അളിയനാണ്. രാവി നാരായണ റെഡ്ഡി രണ്ടുപ്രാവശ്യം നല്‍ഗൊണ്ട പാര്‍ലമെന്ററി സീറ്റില് കമ്മ്യൂണിസ്ററ് സ്ഥാനാര്‍ത്ഥിയായി നിന്നു ജയിച്ചു. പിന്നെ തോറ്റു.\nനര്‍മ്മദയുടെ ശവങ്ങള് ഒഴുകിനടത്തന് ആറുമാസം മുമ്പായിരുന്നു. ഭോപാല് വിഷവാതകച്ചോര്‍ച്ചയുടെ തൊട്ടടുത്ത നാളുകളില് നിരവധി അനാഥപ്രേതങ്ങളെ കരയ്ക്കെടുത്തു സംസ്കരിച്ച കാര്യം ഓര്‍ക്കുമ്പോള് വിവശരാവുന്നു. മദ്ധ്യപ്രദേശ് ഗവണ്‍മെന്റ് യൂണിയന് കാര്‍ബൈഡിന്റെ സ്വാധീനത്തോടെ ഭോപാല് കൂട്ടക്കൊലയെക്കുറിച്ചുള്ള യഥാര്‍ത്ഥ വിവരങ്ങള് മറിച്ചുവയ്ക്കുകയാണെന്നാണ് പൊതുവെ പറഞ്ഞുകേട്ടത്.\nതീക്കാറ്റില് ചുരുണ്ടുനിവരുന്ന പൊടിപടലം ʻചെങ്കല്‍നഗരʼത്തിന്റെ മുഖം മറയ്ക്കുന്നു. ആ അതാര്യതയിലും ഇംപ്രഷണിസ്റ്റുചരിത്രത്തിലെന്നവണ്ണം തെളിയുന്ന മനുഷ്യരൂങ്ങള്. ഖാഗ്രയില് പതിപ്പിച്ച കണ്ണാടിത്തൂണ്ടുകള് വെട്ടിതിളങ്ങുന്നു. നക്ഷത്രസംഘാതമായി, ഛുഡികളുടെ കിലുകിലുക്കം ശിരസ്സില് ഗുങ്കറ്റ് അണിഞ്ഞ രാജസ്ഥാനിവനിതകള്. ഒടകവണ്ടിക്കാരന്റെ പഗ്ഡിയയുടെ ചുവപ്പുനിറം. മരുഭൂമിയുടെ വിശാലമായ ക്യാന്‍വാസില് നിറപ്പകിട്ടുകള് വാരിയണിഞ്ഞ് മനുഷ്യന് സ്വയംരചിക്കുന്ന പ്രകൃതിസൗന്ദര്യങ്ങള്. പ്രകൃതിയുടെ നഗ്നമായ ഊഷ്രതയ്ക്കുമേല് വര്‍ണ്ണക്കൂട്ടുകള് ചാലിച്ചു ചേര്‍ക്കുന്ന മനുഷ്യന്റെ നിഷ്കളങ്കമായ സൗന്ദര്യാവബോധം. നിര്‍മ്മലാ നായര് എന്ന പാലക്കാട്ടുകാരിയെ രാജസ്ഥാനില് പിടിച്ചുനിറുത്തിയിരിക്കുന്നതും പച്ചമനുഷ്യന്റെ ഈ സൗന്ദര്യത്തുടിപ്പുകള്‍തന്നെ. ആഞ്ചുകൊല്ലംമുമ്പ് ഈ നാട്ടില് വന്നിറങ്ങിയപ്പോള് തന്റെ മനസ്സില് ആദ്യം തറഞ്ഞതു് രാജസ്ഥാനി സ്ത്രീകളുടെ ചിത്രമായിരുന്നെന്ന് നിര്‍മ്മല ഓര്‍മ്മിക്കുന്നു. അവര് പറയുന്നു. എനിക്കു തിരിച്ചുപോകാന് പറ്റുന്നില്ല. ഏതോ ഒര അദൃശ്യശക്തി എന്നെ ഇവരോടടുപ്പിച്ചു നിറുത്തുമ്പോലെ. രണ്ടു കൊല്ലക്കാലം നിര്‍മ്മല തിലോണിയയിലെ സോഷ്യല്‍വര്‍ക്ക് ആന്‍ഡ് റിസര്‍ച്ച് സെന്ററില് സാമൂഹ്യ പ്രവര്‍ത്തനം നടത്തി. പിന്നെ ജവഹര്‍ലാല് നെഹ്റു യൂണിവേഴ്സിറ്റിയില് ചേര്‍ന്നു പഠിച്ചു. രാജസ്ഥാന് ഗവണ്‍മെന്റിന്റെ വിമന്‍സ് ഡെവലപ്മെന്റ് പ്രോജടില് ജോലിനോക്കുകയാണ് നിര്‍മ്മല ഇപ്പോള്. തിലോണിയയില് സഹപ്രവര്‍ത്തകനായിരുന്ന വാസുവാണ് നിര്‍മ്മലയുടെ ഭര്‍ത്താവു്. തമിഴ്നാട്ടുകാരനായ വാസു ജയ്പ്പൂരിലെ സ്റ്റേറ്റ് റിസോഴ്സ് സെന്ററിലാണ്. സതിസമ്പ്രദായം പുനഃസ്ഥാപിക്കണമെന്നാവശ്യപ്പെടാന് പോന്നവിധം അന്ധവിശ്വാസത്തിലാണ്ടുകിടക്കുന്ന രാജസ്ഥാനി സ്ത്രീകളുടെ അകംകണ്ണു തുറപ്പിക്കാനുള്ള ശ്രമത്തിലാണ് നിര്‍മ്മല.\nഡെല്‍ഹിയില് ഏറ്റവും പാവപ്പെട്ടവര് തിങ്ങിപ്പാര്‍ക്കുന്ന പ്രദേശമാണ് മംഘോള്‍പുരി. അടിയന്താവസ്ഥക്കാലത്തെ ചേരിനിര്‍മ്മാര്‍ജ്ജനത്തിനിരകളായി മാറേണ്ടിവരുന്നവരുടെ റീസെറ്റില്‍മെന്റ് കോളനി. കഴിഞ്ഞ നവംബറില് നടന്ന ലഹള ഏറ്റവും കൂടുതലായി ബാധിച്ച സ്ഥഹങ്ങളിൊന്ന്. മംഗേള്‍പുരിയിലെ ചേരിനിവാസികള് വികാരനിര്‍ഭരമായി ശാസ്ത്രകലാജാഥയോടു പ്രതികരിച്ചു. നഗരവികസനത്തിന്റെ ഫലമായി പുമ്പോക്കുകളിലേക്കൊതുക്കിത്തള്ളപ്പെട്ട ഈ ആഴുക്കു വൃത്തത്തിലിറങ്ങിച്ചെന്ന് അറിവിന്റെ വെളിച്ചം വിതറാന് കഴിഞ്ഞ നാലുകൊല്ലമായി ഇന്ദ്രാണി നെച്ചൂരി ശ്രമിക്കുന്നു. എസ്. എഫ്. ഐ. അഖിലിന്ത്യാ പ്രസിഡന്റ് സീതാറാം നെച്ചൂരിയുടെ പത്നിയാണഅ ഇന്ദ്രാണി. ജവഹര്‍ലാല് നെഹ്റു യൂണിവേഴ്സിറ്റിയിലെ പഠനത്തിനുശേഷം മംഗോള്‍പുരിയിലെ പാവപ്പെട്ടവരുചെ നടുവിലേക്ക് ഇറങ്ങിച്ചെന്ന ഇന്ദ്രാണി സ്ത്രീകളെയും യുവാക്കളെയും സംഘടിപ്പിച്ച വര്‍ഗ്ഗബോധം വളര്‍ത്തുന്നു. നവംബര് കലാപസമയത്തു പാവപ്പെട്ട സിക്കുകാരെ സംരക്ഷിക്കുന്നതിനും ലഹളയില് കൊല്ലപ്പെട്ടവരുടെ വിധവകളെ സമാശ്വാസിപ്പിക്കുന്നതിനുമുള്ള ഡി. വൈ. എഫ്. ഐ-യുടെ പ്രവര്‍ത്തനങ്ങള് നയിച്ചത് ഇന്ദ്രാണിയായിരുന്നു. അടിസ്ഥാന വര്‍ഗ്ഗത്തിലേക്കിറങ്ങിച്ചെന്നു് അവരിലൊരാളായി മാറി ദുഃഖവും ദുരിതവും പങ്കിട്ട് വിശ്വാസമാര്‍ജ്ജിച്ചു് സംഘടനാപ്രവര്‍ത്തനം നടത്തുന്ന ഇന്ദ്രാണിയുടെ ശൈലി ഉത്തരേന്ത്യയിലെമ്പാടും പ്രസക്തമാണെന്നുതോന്നുന്നു.\nഭോപാല് കൂട്ടക്കൊലയ്ക്ക് ഉത്തരവാദിയായ യൂണിയന് കാര്‍ബൈഡിന്റെ ഉല്പന്നങ്ങള് ബഹിഷ്കരിക്കാനുള്ള ആഹ്വാനവുമായാണ് കേരളശാസ്ത്ര സാഹിത്യപരിഷത്തിന്റെ ശാസ്ത്രകലാജാഥ ഒരുമാസക്കാലം അഖിലിന്ത്യാ പര്യടനം നടത്തിയതു്. ഭാഷയുടെയും പ്രാദേശികതയുടെയും അതിരുകള് മറികടന്ന് ഈ സന്ദേശം ഇന്ത്യയാകമാനം എത്തിക്കാന് കലാജാഥയ്ക്ക് കഴിഞ്ഞു. നാടക രംഗത്തെ പ്രതിഭാശാലികള് മുതല് ചേരിനിവാസികള് വരെ കലാജാഥയുടെ സാദ്ധ്യതകളെന്തെന്ന് തിരിച്ചറിഞ്ഞു. വേഷവും ഭാഷയും വ്യത്യസ്തമാണെങ്കിലും ഇന്ത്യക്കാരുടെ ഹൃദയവികാരങ്ങള് ഒരേപോലെയാണെന്നും ജാഥംഗങ്ങല്‍ക്കു ബോദ്ധ്യപ്പെട്ടു.\n↑ ഇന്ത്യയിലെ ചില പ്രദേശങ്ങളുടെ പ്രശ്നങ്ങളെയും തേങ്ങലുകളെയും പറ്റിയാണ് കെ. വേലപ്പന് എഴുതുന്നത്. ആ പ്രദേശങ്ങളിലൂടെ ഈയിടെ ശാസ്ത്രസാഹിത്യ പരിഷത്തിന്റെ ഒരു ജാഥയുടെ കൂടെ അദ്ദേഹം സഞ്ചരിക്കാനിടയായി. ഇന്ത്യ അതിന്റെ എല്ലാ പ്രശ്നങ്ങളോടും കൂടി ലേഖകന്റെ മനസ്സിലൂടെ ഒന്നു മിന്നിമറയുകയാണിവിടെ.\nRetrieved from "http://ml.sayahna.org/index.php?title=ഏങ്ങലടിക്കുന്ന_ഇന്ത്യയിലൂടെ&oldid=13485"


സംസ്ഥാനത്ത് കാലവർഷം കനത്തു; മൂന്നു ജില്ലകളിൽ നാളെ റെഡ് അലർട്ട് |heavy rain continues in kerala – News18 Malayalam\nHome » photogallery » kerala » HEAVY RAIN CONTINUES IN KERALA\nസംസ്ഥാനത്ത് കാലവർഷം കനത്തു; മൂന്നു ജില്ലകളിൽ നാളെ റെഡ് അലർട്ട്\nജലനിരപ്പ് ഉയരുന്ന സാഹചര്യത്തിൽ ഇടുക്കിയിലെ മൂന്ന് അണക്കെട്ടുകൾ ഇന്ന് തുറക്കും\n| August 07, 2019, 08:46 IST\nതിരുവനന്തപുരം: ചെറിയ ഇടവേളയ്ക്കു ശേഷം സംസ്ഥാനത്ത് കാലവർഷം വീണ്ടും ശക്തമായി. ബംഗാൾ ഉൾക്കടലിൽ ന്യൂനമർദം രൂപപ്പെട്ടതിനാൽ കനത്ത മഴ തുടരും. ഇടുക്കി, മലപ്പുറം, കോഴിക്കോട് ജില്ലകളിൽ നാളെ അതി തീവ്ര മഴ ലഭിക്കും. ഈ ജില്ലകളിൽ റെഡ് അലേർട്ട് പ്രഖ്യാപിച്ചു.\nബംഗാള് ഉള്‍ക്കടലില് രൂപപ്പെട്ട ന്യൂനമര്‍ദ്ദത്തെത്തുടര്‍ന്ന് വടക്കൻ ജില്ലകളില് കനത്ത മഴ തുടരുകയാണ്. ഉരുള്‍പൊട്ടലിനും അപകടങ്ങള്‍ക്കും സാധ്യതയുള്ളതിനാല് ആറ് ജില്ലകളില് ഓറഞ്ച് അലര്‍ട്ട് പ്രഖ്യാപിച്ചു. ജലനിരപ്പ് ഉയരുന്ന സാഹചര്യത്തിൽ ഇടുക്കിയിലെ മൂന്ന് അണക്കെട്ടുകൾ ഇന്ന് തുറക്കും. വയനാട്ടില് പ്രൊഫഷനല് കോളേജുകള് ഉള്‍പ്പടെ മുഴുവന് വിദ്യാഭ്യാസ സ്ഥാപനങ്ങള്‍ക്കും ഇന്ന് അവധി പ്രഖ്യാപിച്ചിട്ടുണ്ട്.\nഎറണാകുളം, ഇടുക്കി, മലപ്പുറം, വയനാട്, കോഴിക്കോട്, കണ്ണൂര്, ജില്ലകളില് ഇന്ന് ഓറഞ്ച് അലര്‍ട്ടാണ്. അതി തീവ്ര മഴയ്ക്ക് സാധ്യതയുള്ളതിനാല് നിര്‍ത്താതെ പെയ്യുന്ന മഴയെത്തുടര്‍ന്ന് വിവിധയിടങ്ങളില് അപകടങ്ങള് റിപ്പോര്‍ട്ട് ചെയ്തു. വയനാട് അമ്പലവയല് കരിങ്കുറ്റിയില് മണ്‍ഭിത്തിയിടിഞ്ഞ് ഒരാള് മരിച്ചു. കഴിഞ്ഞ വർഷത്തെ ഉരുള്‍പൊട്ടലില് വന് നാശനഷ്ടമുണ്ടായ കുറിച്യര്‍മലയിലും മണ്ണിടിച്ചിലുണ്ടായി. വാളാട് നിരവില്‍പ്പുഴയില് മണ്ണിടിഞ്ഞ് ഗതാഗതം തടസ്സപ്പെട്ടു.\nമഴ കനത്തതിനെ തുടർന്ന് കാരാപ്പുഴ ഡാമിന്‍റെ ഷട്ടറുകള് തുറന്നു. കോഴിക്കോട്, കണ്ണൂര്, കാസര്‍കോഡ് ജില്ലകളിലും മഴ തുടരുകയാണ്. ഇരുവഞ്ഞിപ്പുഴ, ചാലിപ്പുഴ, ചാലിയാര് എന്നിവ പലയിടത്തും കര കവിഞ്ഞു. ഉരുള്‍പൊട്ടല് മേഖലയില് താമസിക്കുന്നവര് ജാഗ്രത പാലിക്കണമെന്ന് ദുരന്തനിവാരണ അതോറിറ്റി മുന്നറിയിപ്പ് നല്‍കി. മലയോരമേഖലയിലേക്കുള്ള യാത്ര അത്യാവശ്യമല്ലെങ്കില് ഒഴിവാക്കണം. കനത്ത മഴയിൽ ജലനിരപ്പ് ഉയരുന്ന സാഹചര്യത്തിൽ ഇടുക്കിയിലെ മൂന്ന് അണക്കെട്ടുകൾ നാളെ തുറക്കും. കല്ലാർകുട്ടി, പാംബ്ല അണക്കെട്ടുകളുടെ രണ്ട് ഷട്ടറുകൾ വീതവും മലങ്കര അണക്കെട്ടിന്റെ മൂന്ന് ഷട്ടറുകളുമാണ് തുറക്കുക. മൂന്ന് അണക്കെട്ടുകളുമായി ബന്ധപ്പെട്ട നദികളുടെ കരകളിൽ താമസിക്കുന്നവർ ജാഗ്രത പാലിക്കണം.


Sunday March 7th, 2021 - 7:52:pm\nസരിതാ നായരുടെ ആത്മകഥ തമിഴില്: കോരിത്തരിച്ച് തമിഴ് മക്കള്\nUpdated: Thursday7July 2016 06:31:36 PM\nസരിതയുടെ ആത്മകഥ തമിഴില്, കോരിത്തരിച്ച് തമിഴ് മക്കള്, കുമുദം വാരികയുടെ കോപ്പികളില് വന്‍വര്‍ധന. സരിതാ നായരുടെ കോരിത്തരിക്കുന്ന അനുഭവങ്ങള് തമിഴ് ജനതയുടെ മനം കവരുന്നു. തമിഴില് പ്രസിദ്ധീകരിക്കുന്ന കുമുദം മാസികയാണ് സരിതയുടെ ആത്മകഥ പ്രസിദ്ധികരിക്കുന്നത്.\nഇതുവരെ പത്തു ലക്കം പ്രസിദ്ധീകരിച്ചു കഴിഞ്ഞു. ആവശ്യത്തിനു സെക്‌സും സസ്‌പെന്‍സും നിറച്ചാണ് ആത്മകഥ വിപണിയിലെത്തുന്നത്. രാഷ്ട്രീയക്കാരില്‍നിന്ന് ഏറ്റുവാങ്ങിയ തിക്താനുഭവങ്ങള് അതേപടി തന്നെ സരിത ആത്മകഥയിലേക്ക് പറിച്ചുനടന്നുണ്ട്.\nആത്മകഥയിലെ ചില ഭാഗങ്ങള്:\nസെപ്റ്റംബര് 12 എന്റെ ജീവിതത്തിലെ പ്രധാനപ്പെട്ട ദിവസമാണ്. ജീവിതത്തില് ഉണ്ടായ എല്ലപ്രശ്‌നങ്ങളും അതോടെ പരിഹരിക്കുമെന്ന് ഞാന് വിശ്വസിച്ചു. കേരള രാഷ്ട്രീയത്തിലെ അതികായനെ കാണുവാന് അന്ന് ഞാന് അദ്ദേഹത്തിന്റെ പക്കലെത്തി. വളരെ മാന്യമായി ചിരിച്ചുകൊണ്ട് സ്വീകരിച്ചു. തിരക്ക് കഴിയുന്നത് വരെ കാത്തുനില്‍ക്കുവാന് ആവശ്യപ്പെട്ടു. കുടിക്കുവാന് ചായ നല്‍കി.\nഎന്നാല് അല്‍പ്പസമയം കഴിഞ്ഞപ്പോള് അദ്ദേഹം അരികിലെത്തി. പിന്നീട് നടന്നത് എന്റെ സപ്തനാടികളെയും തളര്‍ത്തുന്ന അനുഭവമാണ്. എന്തൊക്കെയാണ് നടക്കുന്നതെന്ന് പോലും ആലോചിക്കുവാന് എനിക്ക് സാധിക്കുന്നില്ല. അത്രയേറെ ഞാന് അടിമപ്പെട്ടുപോയി. '\nഒട്ടുമിക്ക ലക്കങ്ങളിലും സരിതാ നായരുടെ ചിത്രമാണ് കവര് പേജില് ഇടംപിടിക്കുന്നത്. തമിഴ്മക്കള്‍ക്ക് സരിതനായരല്ല, സരിതാമ്മയാണ്.\nRead more topics: saritha s nair, autobiography, tamil, kumudam, weekly\nsaritha s nair autobiography in tamil kumudam weekly


ബ്രിട്ടനില് നിന്നെത്തുന്നവര്‍ക്ക് ഇളവ്; ഏഴുദിവസം നിര്‍ബന്ധിത ക്വാറന്റീന് ഒഴിവാക്കി - :: Garshom :: ‹ :: Garshom ::\nബ്രിട്ടനില് നിന്നെത്തുന്നവര്‍ക്ക് ഇളവ്; ഏഴുദിവസം നിര്‍ബന്ധിത ക്വാറന്റീന് ഒഴിവാക്കി\nസ്വന്തം ലേഖകന്Sunday, January 31, 2021 1:40 pm\nന്യൂഡല്‍ഹി: ബ്രിട്ടനില് നിന്ന് ഡല്‍ഹിയിലെത്തുന്നവരില് കൊവിഡ് നെഗറ്റീവ് ആകുന്നവര്‍ക്ക് ഇളവ്. ഏഴുദിവസം സര്‍ക്കാര് കേന്ദ്രത്തില് നിര്‍ബന്ധിത ക്വാറന്റീന് എന്ന വ്യവസ്ഥ ഒഴിവാക്കി. നെഗറ്റീവായവര് വീട്ടില് ക്വാറന്റീനില് കഴിഞ്ഞാല് മതിയെന്നാണ് നിര്‍ദേശം.\nബ്രിട്ടനില് പുതിയ കൊവിഡ് വകഭേദം കണ്ടെത്തുകയും രോഗം വേഗത്തില് പടരുകയും ചെയ്ത സാഹചര്യത്തിലാണ് ക്വാറന്റീന് നിര്‍ബന്ധമാക്കിയത്. നേരത്തെ ഏഴ് ദിവസം സര്‍ക്കാര് ഒരുക്കുന്ന കേന്ദ്രങ്ങളിലും ഏഴ് ദിവസം വീട്ടിലും ക്വാറന്റീന് നിര്‍ബന്ധമാക്കിയിരുന്നു.


നടി ലക്ഷ്മി പ്രമോദ് ക്രൈംബ്രാഞ്ച് സംഘത്തിന് മുന്നില് ഹാജരായി\nനടിയുടെ മുന്‍കൂര് ജാമ്യത്തിനെതിരെ ഹൈക്കോടതിയെ സമീപിച്ചിരിക്കുകയാണ് അന്വേഷണ സംഘം\n26 Oct, 2020 at 01:37 AM\nകൊട്ടിയത്ത് യുവതി ആത്മഹത്യ ചെയ്ത സംഭവത്തില് നടി ലക്ഷ്മി പ്രമോദ് ക്രൈംബ്രാഞ്ച് സംഘത്തിന് മുന്നില് ഹാജരായി. എന്നാല് ചോദ്യം ചെയ്യാന് ക്രൈംബ്രാഞ്ച് സംഘം തയ്യാറായില്ല. നടിയുടെ മുന്‍കൂര് ജാമ്യത്തിനെതിരെ ഹൈക്കോടതിയെ സമീപിച്ചിരിക്കുകയാണ് അന്വേഷണ സംഘം.\nലക്ഷ്മി പ്രമോദിന്‍റെ മുന്‍കൂര് ജാമ്യാപേക്ഷയുടെ വിധിയില് അന്വേഷണ സംഘത്തിന് മുന്നില് ഹാജരാകണമെന്ന നിര്‍ദ്ദേശം ഉണ്ടായിരുന്നു. മൂന്ന് മണിക്കൂര് ചോദ്യം ചെയ്യാമെന്നാണ് പ്രിന്‍സിപ്പല് സെഷന്‍സ് കോടതിയുടെ വിധി. ഇത് പ്രാകാരം ഇന്നലെ നടി കൊല്ലം ക്രൈംബ്രാഞ്ച് ഓഫീസിലെത്തിയെങ്കിലും അന്വേഷണ ഉദ്യോഗസ്ഥര് സ്ഥലത്ത് ഇല്ല എന്ന മറുപടിയാണ് ലഭിച്ചത്. ഇന്ന് വീണ്ടും എത്തിയെങ്കിലും ഇന്നും ചോദ്യം ചെയ്യലിന് അന്വേഷണ സംഘം തയ്യാറായില്ല.\nനടിയുടെ ജാമ്യാപേക്ഷക്കെതിരെ ക്രൈംബ്രാഞ്ച് സംഘം ഹൈക്കോടതിയെ സമീപിച്ചിരിക്കുകയാണ്. ഇക്കാര്യത്തില് വിധി ഉണ്ടായ ശേഷം ചോദ്യം ചെയ്യല് മതി എന്നാണ് അന്വേഷണ സംഘത്തിന്‍റെ നിലപാട്. അതേസമയം രണ്ട് തവണ ഹാജരായിട്ടും നടിയെ അന്വേഷണ സംഘം ചോദ്യം ചെയ്യ്തില്ലെന്ന് കാണിച്ച് നടിയുടെ അഭിഭാഷകന് കൊല്ലം പ്രിന്‍സിപ്പല് സെഷന്‍സ് കോടതിയ സമീപിച്ചു.\nCrime Branchkottiyam suicidelakshmi pramod


സ്വര്‍ണം വാങ്ങാന് ഇനി വായ്പയില്ല\nTuesday 20th November 2012 10:20am\nതിരുവനന്തപുരം: സിമന്റ് ഹോള്‍സെയില്, റീട്ടെയില് ഡീലര്‍മാര് നടത്തുന്ന സമരം 10 ദിവസം പിന്നിട്ടതോടെ സംസ്ഥാനത്താകെ സിമന്റ് ക്ഷാമം തുടങ്ങി. സമരം തുടങ്ങും മുന്‍പ് ചാക്കിന് 350 രൂപയായിരുന്ന ഒരു ചാക്ക് സിമന്റിന് ഇപ്പോള് കരിഞ്ചന്തയില് 450 രൂപമുതല് 600 രൂപവരെയാണ് വില.\nഇതിനാല് തന്നെ കെട്ടിടനിര്‍മാണം ഏതാണ്ട് പൂര്‍ണമായും നിലച്ച അവസ്ഥയിലാണ്. എന്നിട്ടും ചര്‍ച്ചയിലൂടെ പ്രശ്‌നം പരിഹരിക്കാന് സര്‍ക്കാര് ശ്രമിക്കുന്നില്ല. പൊതുമേഖലാ സ്ഥാപനമായ മലബാര് സിമന്റ്‌സിനും പത്ത് ദിവസത്തെ ഉത്പാദനം നടക്കാത്തത് മൂലം ഏകദേശം 12 കോടിയുടെ നഷ്ടമുണ്ട്.\nനേരത്തെ ഉത്പാദിപ്പിച്ച 8000 ടണ് സിമന്റ് വില്‍ക്കാനാകാതെ കെട്ടിക്കിടക്കുന്നത് കാരണം ഉത്പാദനം തുടരാന് കഴിയുന്നില്ല. 10 ദിവസം സിമന്റ് വില്‍പ്പന നടക്കാത്തത് മൂലം ഗവണ്‍മെന്റിന് വാറ്റ് നികുതിയില് ഏകദേശം 26 കോടിയുടെ നഷ്ടമുണ്ട്.\nരണ്ട് ആവശ്യങ്ങളാണ് സിമന്റ് ഡീലര്‍മാര് പ്രധാനമായും ഉന്നയിക്കുന്നത്. ഒന്ന് കമ്പനികള് സിമന്റ് ഡീലര്‍മാര്‍ക്ക് നല്‍കുന്ന ഡിസ്‌ക്കൗണ്ടിന് മേല് വീണ്ടും 12.5 ശതമാനം നികുതി ചുമത്തുന്നത് ഒഴിവാക്കണമെന്നും രണ്ടാമതായി സിമന്റിനെ നോട്ടിഫൈഡ് ലിസ്റ്റില് നിന്നും ഒഴിവാക്കണമെന്നതുമാണ്.\nഎന്നാല് നികുതി ചുമത്തുന്നത് ഹൈക്കോടതി വിധി പ്രകാരമാണെന്നാണ് നികുതി കമ്മീഷറേറ്റിന്റെ പക്ഷം. എന്നാല് ടൈല്‍സ് വില്‍പ്പന നടത്തുന്ന സ്വകാര്യ കമ്പനി നല്‍കിയ കേസിലാണ് വിധി വന്നതെന്നും സിമന്റ് വ്യാപാരവുമായി അതിന് ബന്ധമില്ലെന്നും അസോസിയേഷന് പറയുന്നു.\nഅയല് സംസ്ഥാനങ്ങളില് നിന്ന് കൊണ്ടുവരുന്ന നികുതി വെട്ടിക്കുന്ന സാധനങ്ങളാണ് ലിസ്റ്റിലുള്ളത്. നോട്ടിഫൈഡ് സാധനങ്ങള് വരുമ്പോള് ഓരോ ലോറിക്കും ഡെലിവറി നോട്ട് ഓണ്‍ലൈനനായി ഫയല് ചെയ്യണം.എന്നാല് സിമന്റ് വാഗണുകളില് വരുന്നതിനാല് ഇത് അപ്രായോഗികമാണെന്ന് അസോസിയേഷന് ചൂണ്ടിക്കാട്ടുന്നു.\nഇക്കാര്യം സമരത്തിന് മുന്‍പ് നികുതി വകുപ്പ് കമ്മീഷണറുമായി ചര്‍ച്ച ചെയ്തപ്പോള് ഓണ്‍ലൈനായിട്ടല്ലാതെ കടലാസില് ഡെലിവറി നോട്ട് കൊടുത്താലും മതിയെന്ന് വാക്കാല് പറഞ്ഞിരുന്നു. എന്നാല് രേഖാമൂലം ഉറപ്പ് വേണമെന്നാണ് അസോസിയേഷന് ആവശ്യം.


‘ആസ്പാക് 2020’ ഇന്റര്‍നാഷ്ണല് കോണ്‍ഫറന്‍സിനു ഗരിമയാര്‍ന്ന തുടക്കം | irinjalakuda.com\nHome NEWS ‘ആസ്പാക് 2020’ ഇന്റര്‍നാഷ്ണല് കോണ്‍ഫറന്‍സിനു ഗരിമയാര്‍ന്ന തുടക്കം\n‘ആസ്പാക് 2020’ ഇന്റര്‍നാഷ്ണല് കോണ്‍ഫറന്‍സിനു ഗരിമയാര്‍ന്ന തുടക്കം\nകൊടകര : ഹ്യൂമന് ലൈഫ് ഇന്റര്‍നാഷണലിന്റെ 22-ാമത് ഏഷ്യ പസഫിക് കോണ്‍ഫറന്‍സിന് (ആസ്പാക് 2020) കൊടകര സഹൃദയ ഇന്‍സ്റ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസില് പ്രൗഡോജ്ജ്വലമായ തുടക്കം. സീറോ മലബാര് സഭ യൂറോപ്പിലെ അപ്പസ്തോലിക് വിസിറ്റേറ്റര് ബിഷപ് മാര് സ്റ്റീഫന് ചിറപ്പണത്തിന്റെ മുഖ്യകാര്‍മികത്വത്തില് നടന്ന ദിവ്യബലിയെത്തുടര്‍ന്നായിരുന്നു ഉദ്ഘാടന സമ്മേളനം.\nകെസിബിസി ഫാമിലി & പ്രോലൈഫ് കമ്മീഷന് ചെയര്‍മാന് ബിഷപ് ഡോ. പോള് ആന്റണി മുല്ലശ്ശേരി സമ്മേളനം ഉദ്ഘാടനം ചെയ്തു. കത്തോലിക്കനായ ഏതൊരുവനും ജീവന്റെ സംരക്ഷകനും പ്രചാരകനുമായിരിക്കണമെന്ന് ബിഷപ് ഉദ്ബോധിപ്പിച്ചു. ദൈവീക ദാനമായ ജീവനെ സ്നേഹിക്കാനും ബഹുമാനിക്കാനും പരിപോഷിപ്പിക്കാനും ശുശ്രൂഷിക്കാനും ഉള്ള വിളിയാണ് ക്രൈസ്തവ വിശ്വാസിക്കുള്ളതെന്നും അദ്ദേഹം തുടര്‍ന്നു പറഞ്ഞു. ഇരിങ്ങാലക്കുട രൂപത ബിഷപ് മാര് പോളി കണ്ണൂക്കാടന് അധ്യക്ഷത വഹിച്ചു. ‘ജീവന്റെ സുവിശേഷം’ എന്ന ചാക്രിക ലേഖനത്തിന്റെ രജത ജൂബിലി വേളയില് തന്നെ ഇത്തരമൊരു അന്തര്‍ദേശീയ കോണ്‍ഫറന്‍സിന് ആതിഥ്യമരുളാനായതില് അതിയായ സന്തോഷമുണ്ടെന്ന് അദ്ദേഹം പറഞ്ഞു.\nബിഷപ്പുമാരായ മാര് സെബാസ്റ്റ്യന് പൊഴോലിപ്പറമ്പില് (ഹൊസൂര്), മാര് ജോയ് ആലപ്പാട്ട് (ഷിക്കാഗോ), ഹ്യൂമന് ലൈഫ് ഇന്റര്‍നാഷണല് പ്രസിഡന്റ് ഫാ. ഷെനാന് ബൊക്കെ, ജീസസ് യൂത്ത് ഇന്റര്‍നാഷണല് പ്രസിഡന്റ് ഷോയ് തോമസ് എന്നിവര് ആശംസകളര്‍പ്പിച്ചു. ഹ്യൂമന് ലൈഫ് ഇന്റര്‍നാഷണല് റീജണല് ഡയറക്ടര് ഡോ. ലിഗായ അക്കോസ്റ്റ ആമുഖ പ്രഭാഷണം നടത്തി. ഇരിങ്ങാലക്കുട രൂപത ചാന്‍സലറും സംഘാടക സമിതി ചെയര്‍മാനുമായ റവ. ഡോ. നെവിന് ആട്ടോക്കാരന് സ്വാഗതവും ജനറല് കണ്‍വീനര് ഡോ. ഫിന്റോ ഫ്രാന്‍സിസ് നന്ദിയും പറഞ്ഞു. കേരളീയ ക്രൈസ്തവ കലാരൂപങ്ങളായ മാര്‍ഗംകളി, പരിചമുട്ടുകളി എന്നിവയുടെ അവതരണവും സെമിക്ലാസിക്കല് ഡാന്‍സും ഉദ്ഘാടനം സമ്മേളനത്തിനു കൂടുതല് മിഴിവേകി. ഇന്നലെ നടന്ന വിവിധ സെഷനുകള്‍ക്ക് ബിഷപ് മാര് ജോസഫ് പാംപ്ലാനി, ഫാ. ഷെനാന് ബൊക്കെ (അമേരിക്ക), ഡോ. ജാക്വിലിന് മൈക്കിള് (ഓസ്ട്രേലിയ), ഡോ. ബെറ്റ്സി തോമസ്, ഡോ. അബ്രഹാം ജേക്കബ് എന്നിവര് നേതൃത്വം നല്‍കി. ഇന്നു നടക്കുന്ന സെഷനുകള്‍ക്ക് റവ. ഡോ. മാത്യു ഇല്ലത്തുപറമ്പില്, ഡോ. ഫിന്റോ ഫ്രാന്‍സിസ്, ഫാ. ഡിയാമേരി ഐബറ, പാപ്പുവ ന്യൂഗിനി ബിഷപ് റൊണാള്‍ഡോ സാന്റോസ്, ഡോ. ബ്രയാന് ക്ലൗസ്, ലൂസികിര്‍ക്ക്, റവ. ഡോ. ജേക്കബ് കോയിപ്പള്ളി, ഫാ. ജോര്‍ജ് മരിയ റാന്‍ഡില് തുടങ്ങിയവര് നേതൃത്വം നല്‍കും. കോണ്‍ഫറന്‍സ് നാളെ സമാപിക്കും.\nബി വി എം ഹൈ സ്കൂളിലെ ചുമർ ചിത്രങ്ങളുടെ അനാച്ഛാദനം നടത്തി\nമികച്ച സഹനടിക്കുള്ള ചലച്ചിത്ര പുരസ്കാരം ലഭിച്ച സിജി പ്രദീപിന് മുരിയാട് ഗ്രാമ പഞ്ചായത്തിന്റെ ആദരം\nപള്ളിപ്പാട്ട് ചെമ്പന് ഔസേപ്പ് മകന് ബാബു നിര്യാതനായി\nകരുവന്നൂര് പനംങ്കുളം ശരിയ്ക്കും കുളമായി മാറുന്നു.\nനഗരസഭ 16 ാം വാര്‍ഡ് അംഗനവാടിയില് ചുവര്‍ചിത്രങ്ങളൊരുക്കി\nകല്ലേരി കാഞ്ഞിരക്കാടന് ദേവസി മകന് വര്‍ഗ്ഗീസ് നിര്യാതനായി.


യാത്രയയപ്പ് നൽകി : Deepika.com Nattu Visesham\nആലപ്പുഴ: കാക്കനാട് മീഡിയ അക്കാദമി സെക്രട്ടറിയായി സ്ഥാനക്കയറ്റം ലഭിച്ച് സ്ഥലം മാറിപ്പോകുന്ന ആലപ്പുഴ ജില്ല ഇൻഫർമേഷൻ ഓഫീസർ ചന്ദ്രഹാസൻ വടുതലയ്ക്ക് ഹൃദ്യമായ യാത്രയയപ്പ് നൽകി.\nസിവിൽ സ്റ്റേഷനിൽ ജില്ല ഇൻഫർമേഷൻ ഓഫീസിൽ ഇൻഫർമേഷൻ പബ്ലിക് റിലേഷൻസ് വകുപ്പ് ജീവനക്കാരുടെ നേതൃത്വത്തിലാണ് യാത്രയയപ്പ് നൽകിയത്. യോഗത്തിൽ ജീവനക്കാരുടെ ഉപഹാരവും സമ്മാനിച്ചു. അസി. എഡിറ്റർ കെ.എസ്. സുമേഷ് അധ്യക്ഷത വഹിച്ച ചടങ്ങിൽ അസി. ഇൻഫർമേഷൻ ഓഫീസർ സോമു ജേക്കബ്, ഫോട്ടോഗ്രഫർ പി. ഡാലു, ടൈപ്പിസ്റ്റ് ആശാ മാത്യു, സിനിമ ഓപ്പറേറ്റർ പി. സിബി എന്നിവർ പ്രസംഗിച്ചു.\nഅമ്പലപ്പുഴ: എലിപ്പനി ബാധിച്ച് ചികിത്സയിലായിരുന്ന വീട്ടമ്മ മരിച്ചു. തോട്ടപ്പള്ളി കൊച്ചു പറമ്പിൽ ഉല്ലാസന്‍റെ ഭാര്യ അജിതയാ (32) ണ് മരിച്ചത്. ആലപ്പുഴ മെഡിക്കൽ കോളേജ് ആശുപത്രിയിൽ ചികിത്സയിലായിരുന്ന അജിത ഇന്നലെ രാവിലെ മരിച്ചു. മക്കൾ: അഭിഷേക്, അഭിജിത്.


ലാലേട്ടാ, നിങ്ങള് ഇത് കേട്ടില്ലേ? ശ്വേതയെയും രഞ്ജിനിയെയും ഒരുപാട് താങ്ങണ്ട; രണ്ടും തല്ലികൊല്ലണ്ട ജാതികള്, പാവം പേളി (വീഡിയോ) – Online Media\nബിഗ്‌ബോസ് റിയാലിറ്റി ഷോയെക്കുറിച്ചാണ് ഇപ്പോള് മലയാളികള്‍ക്ക് സംസാരിക്കാനുള്ളത്. സ്‌ക്രീനില് കണ്ട താരങ്ങള് യഥാര്‍ത്ഥ ജീവിതത്തില് എങ്ങനെയാണെന്ന് ഷോയിലൂടെ ജനങ്ങള് മനസ്സിലാക്കി വരുകയാണ്. ശ്വേതയെക്കുറിച്ച് മോശം അഭിപ്രായമാണ് പ്രേക്ഷകര്‍ക്കിടയില് ഉണ്ടാകുന്നത്. ബിഗ്‌ബോസ് ഹൗസില് മുതിര്‍ന്ന ആളാണെന്നത് കൊണ്ട് ബാക്കിയുള്ളവരെ ചൊല്‍പ്പടിക്ക് നിര്‍ത്താന് നോക്കുകയാണെന്ന് ചിലര് വിമര്‍ശിക്കുന്നു. കഴിഞ്ഞ തവണ മോഹന്‍ലാല് ശ്വേതയെയും രഞ്ജിനിയെയും സപ്പോര്‍ട്ട് ചെയ്ത് സംസാരിച്ചതില് ജനങ്ങള്‍ക്ക് വിയോജിപ്പുണ്ട്. ഇത്തവണയും ലാലേട്ടന് ഇവരെ താങ്ങരുത് എന്നാണ് പ്രേക്ഷകര് ആവശ്യപ്പെടുത്തത്.\nപേളിക്ക് കട്ട സപ്പോര്‍ട്ടാണ് നല്‍കുന്നത്. ശ്വേതയുടെ ഒറ്റയാള് ഭരണത്തെ കഴിഞ്ഞ ദിവസം പേളി ചോദ്യം ചെയ്തിരുന്നു. ”എനിക്ക് പേടിയാണ് ശ്വേത ചേച്ചിയെ, കാരണം എപ്പോഴും എന്നെ വഴക്ക് പറയും. ഞാന് കാരണമാണ് സുരേഷട്ടന് അസുഖം വന്നതെന്ന് ശ്വേത ചേച്ചി പറഞ്ഞു. എന്നെ വല്ലാതെ വേദനിപ്പിച്ചു അക്കാര്യം” പേളി പറഞ്ഞു. പക്ഷേ അതൊന്നും കേള്‍ക്കാന് ശ്വേത തയാറായില്ല. കരയുന്ന പേളിയെ ആശ്വസിപ്പിച്ചത് സാബുവും കൂട്ടരുമായിരുന്നു.\nശ്വേതയ്ക്ക് നടുവേദനയാണെന്ന് പറയുന്നുണ്ട്. എന്നാല് അടുക്കള പണി ചെയ്യുമ്പോള് മാത്രമാണ് ഇത്തരം അസുഖങ്ങള് വരുന്നത്. ഡാന്‍സ് കളിക്കാനും യോഗ ചെയ്യാനും ഒരു പ്രശ്നവുമില്ലെന്ന് പ്രേക്ഷകര് ചൂണ്ടിക്കാട്ടുന്നു.\nഇപ്പോള് സാബു, ശ്രീനിഷ്, സുരേഷ്, പേര്‍ളി, അര്‍ച്ചന, അഥിതി, ദീപന് എന്നിവര്‍ക്ക് പ്രേക്ഷരുടെ പിന്നതുണയേറുകയാണ്. ”ശ്വേത,രഞ്ജിനി തല്ലികൊല്ലണ്ട ജാതികള്, ശ്രീലക്ഷ്മി കെണിയുടെ ഉസ്താദ്, ഹിമ ആരെയും വെറുപ്പിക്കുന്ന സംസാരം” ഇങ്ങനെയാണ് പ്രേക്ഷകര് പറയുന്നത്.\nസാബു നന്നായി ഓരോ ആളുകളെയും കണ്ടറിഞ്ഞു ഡീല് ചെയ്യുന്നുണ്ട്. പിന്നെ ശ്വേത, മേലാല് പേളിയെ തൊട്ടാല് തങ്ങള് മണ്ടന് ഷിയാസിനെ ഇറക്കി തല്ലിക്കുമെന്നാണ് ആളുകള് പറയുന്നത്.\nഖത്തര് ലോകകപ്പില് നിര്‍ണ്ണായക മാറ്റം, ഇന്ത്യയ്ക്കും കളിക്കാന് സുവര്‍ണാവസരം


PTI Journalist Walter Alfred shared his memories about assassination of Mahatma Gandhi | ''ആർഎസ്എസ് ആസ്ഥാനത്തെ സന്തോഷം എന്നെ ആശ്ചര്യപ്പെടുത്തി''; ഗാന്ധിവധം ഓർത്തെടുത്ത് മാധ്യമപ്രവർത്തകൻ - Malayalam Oneindia\n3 min ago 'ആരാധനാലയം തര്‍ത്തവരാണോ സമാധനത്തെക്കുറിച്ച് പറയുന്നത്'; കര്‍ഷകര്‍ക്ക് പിന്തുണയുമായി നടന് സിദ്ധാര്‍ഥ്\n25 min ago കുന്നത്തുനാട്ടിൽ ട്വന്റി ട്വന്റി വോട്ട് പിടിച്ചാൽ ക്ഷീണമാകും: പിന്തിരിപ്പിക്കാൻ തന്ത്രമിറക്കി യുഡിഎഫ്\n38 min ago സീറ്റുകള് മുപ്പതില് ഒതുക്കി ലീഗ്, ആറിന് പകരം മൂന്നെന്ന് കോണ്‍ഗ്രസ്? ഉമ്മന് ചാണ്ടിയും തങ്ങളും ചർച്ച\nPublished: October22019, 19:59 [IST]\nമഹാത്മാ ഗാന്ധിയുടെ150ാം ജന്മദിനം രാജ്യം ആചരിക്കുമ്പോൾ അദ്ദേഹത്തിന്റെ മരണവുമായി ബന്ധപ്പെട്ട നടുക്കുന്ന ഓർമകൾ പങ്കുവയ്ക്കുകയാണ് പിടിഐയുടെ മാധ്യമ പ്രവർത്തകനായിരുന്നു വാൾട്ടർ ആൽഫ്രഡ്. പ്രായം നൂറ് പിന്നിട്ടെങ്കിലും ഗാന്ധിവധവും അതേ തുടർന്ന് രാജ്യം കണ്ട നാടകീയ സംഭവങ്ങളും തെളിഞ്ഞു നിൽക്കുകയാണ് വാൾട്ടറിന്റെ ഓർമകളിൽ ഇന്നും. ആ നടുക്കുന്ന ദിനത്തെ അദ്ദേഹം ഓർത്തെടുക്കുന്നത് ഇങ്ങനെയാണ്..\nനാഗ്പൂരിലെ പിടിഐയുടെ റിപ്പോർട്ടറായിരുന്നു ആ സമയം. ദില്ലിയിലെ ബിർള ഹൗസിൽ നാഥുറാം വിനായക് ഗോഡ്സെ ഗാന്ധിജിയെ വെടിവെച്ച് വീഴ്ത്തിയ ആ വൈകുന്നേരം താൻ ഓഫീസിലായിരുന്നു താൻ. ചില ന്യൂസ് റിപ്പോർട്ടുകൾ തയ്യാറാക്കുന്ന തിരക്കിലായിരുന്നു. വൈകുന്നേരം ആറരയോടെ ഓഫീസിലെ ഫോൺ റിംഗ് ചെയ്തു. ഫോണെടുത്തപ്പോൾ മഹാത്മാ ഗാന്ധി വധിക്കപ്പെട്ടു എന്ന വാർത്തയാണ് കേട്ടതെന്ന് ആൽഫ്രഡ് ഓർക്കുന്നു.\nതന്റെ സഹപ്രവർത്തകനായിരുന്ന പോങ്കേഷേ ആയിരുന്നു ഫോണിൽ മറുതലയ്ക്കൽ. സായാഹ്ന പ്രാർത്ഥനയ്ക്കായി പോകുന്നതിനിടെയാണ് ഗാന്ധിജിക്കെതിരെ ആക്രമണം ഉണ്ടായതെന്ന് മാത്രം അറിയിച്ചു. മനസാന്നിധ്യം കൈവിടാതെ ഞാൻ പിടിച്ചു നിന്നു.\nപോങ്കെഷെ നൽകിയ പ്രാഥമിക വിവരങ്ങളുടെ അടിസ്ഥാനത്തിൽ ഞാൻ വാർത്തയുടെ ആദ്യ കോപ്പി ടൈപ്പ് ചെയ്തു തുടങ്ങി. എന്നെ കൂടാതെ രണ്ട് ജീവനക്കാർ കൂടി മാത്രമെ ആ സമയം ഓഫീസിൽ ഉണ്ടായിരുന്നുള്ളു. ടെലിപ്രിന്റർ പോലുള്ള സംവിധാനങ്ങളൊന്നും അന്നില്ലായിരുന്നു. ഒരു ഇംഗ്ലീഷ് ദിനപ്പത്രം ഉൾപ്പെടെ ഞങ്ങളുടെ ആറ് വരിക്കാർക്ക് ജീവനക്കാർ വാർത്തയുടെ കോപ്പി എത്തിച്ച് നൽകി.\nഈ സമയം ഓഫീസിലേക്ക് ഫോൺ പ്രവാഹമായിരുന്നു. ഗാന്ധിജിയുടെ മരണവുമായി ബന്ധപ്പെട്ട ഓരോ വിവരങ്ങളും കൃത്യമായി എഴുതിയെടുക്കും. കോപ്പികൾ തയ്യാറാക്കി ആറ് വരിക്കാർക്കും പ്യൂൺ മുഖേൻ കൊടുത്തയ്ക്കും. വികാര പ്രകടനങ്ങൾക്കുള്ള സമയം ആ ദിവസം ലഭിച്ചെന്നും തന്റെ ഔദ്യോഗിക ജീവിതത്തിലെ നിർണായക ദിനമായിരുന്നുവെന്നും ആൽഫ്രഡ് ഓർത്തെടുക്കുന്നു. ഗോഡ്സെയുടെ അറസ്റ്റിനെ കുറിച്ചും ആർഎസ്എസ് ബന്ധത്തെക്കുറിച്ചും സ്റ്റോറികൾ ചെയ്യണമായിരുന്നു.\nഗാന്ധിജിയുടെ മരണത്തിന് പിറ്റേ ദിവസം നാഗ്പൂരിലെ ആർഎസ്എസ് ആസ്ഥാനത്ത് പോയിരുന്നു. അവിടെയുള്ള ആളുകളുടെ മുഖത്തെ സന്തോഷം എന്നെ അത്ഭുതപ്പെടുത്തി. സന്തോഷം മറച്ച് വയ്ക്കാൻ കഴിഞ്ഞിരുന്നില്ല. അവർക്ക് ഗാന്ധിജിയേയും നെഹ്റുവിനേയും ഇഷ്ടം ഉണ്ടായിരുന്നില്ല. എങ്കിലും ഈ രീതിയിൽ അവർ പ്രതികരിക്കുമെന്ന് ഞാൻ കരുതിയില്ല- വാൾട്ടർ ആൽഫ്രഡ് ഓർത്തെടുക്കുന്നു.\nഗാന്ധിജിയുടെ മരണത്തിന് മുമ്പ് അദ്ദേഹം പങ്കെടുത്ത ചില സമ്മേളനങ്ങളിൽ പോയതിനെ കുറിച്ചും ആൽഫ്രഡ് ഓർത്തെടുത്തു. മുംബൈയിലെ ഗോവാലിയ ടാങ്കിൽ മഹാത്മാ ഗാന്ധി ക്വിററ് ഇന്ത്യാ പ്രഖ്യാപനം നടത്തിയപ്പോൾ അതിന് സാക്ഷിയാകാൻ സാധിച്ചുവെന്നും അദ്ദേഹം പറയുന്നു.\nmahatma gandhi rss godse മഹാത്മാ ഗാന്ധി ആർഎസ്എസ് ഗോഡ്‌സെ\nPTI Journalist Walter Alfred shared his memories about assassination of Mahatma Gandhi\nStory first published: Wednesday, October 2, 2019, 19:59 [IST]


കൈപ്പള്ളി :: Kaippally: September 2010\nCreated by Nishad Kaippally On: 9/19/2010 11:53:00 AM\nസംസാരമാണു് ആദ്യമുണ്ടായതു്, വിനിമയം രേഖപ്പെടുത്താനാണു് ലിപികളും, അക്ഷരങ്ങളും ഉണ്ടായതു്. എന്നാൽ സ്വന്തമായ ലിപി ഒരു ഭാഷക്കും അത്യവശ്യവുമല്ല. ലിപി കടമെടുത്തു് വളർന്ന അനേകം ഭാഷകൾ ഇന്നും നിലനിൽന്നുമുണ്ടു്.\nലിപിയും ഭാഷയുമൊന്നുമല്ല നമ്മുടെ ഈ ലേഖന പരമ്പരയുടെ വിഷയം.\nഅന്യ ഭാഷ പഠിക്കുന്ന ഏതൊരു വ്യക്തിയും നേരിടേണ്ടി വരുന്ന ഒരു പ്രശ്നമാണു് ശരിയായ ഉച്ചാരണം. ഇതു മലയാളിക്ക് മാത്രം ഉള്ള പ്രശ്നമാണെന്നു കരുതുന്നതും തെറ്റാണു്.\nഒരു ഭാഷ പലപ്പോഴും വായിച്ചു പഠിക്കുന്നവർ പദങ്ങൾ ഒറ്റക്കൊറ്റക്കായി ഉച്ചരിക്കുമ്പോഴാണു് പലപ്പോഴും ഉച്ചാരണങ്ങൾ ശരിയാകാതെ വരുന്നതു്. പദങ്ങളുടെ ഇടയിൽ വരുന്ന വിശ്രമ സമയം അർത്ഥവും ആശയവും മനസിൽ വിവർത്തനം ചെയ്യുന്നതുകൊണ്ടാകാം ഇതു് സംഭവിക്കുന്നതു്. ഭാഷ പുസ്തകം വായിച്ചു പഠിക്കാൻ ശ്രമിച്ചാൽ ഈ പ്രശ്നം ഗുരുതരമാവുക തന്നെ ചെയ്യും. ഭാഷ പഠിക്കാൻ ഏറ്റവും നല്ല അവസരം ആ ഭാഷ മാത്രം സംസാരിക്കുന്നവരുടെ കൂടെ കൂടുന്നതു് നല്ലതാണു്. ആ ഭാഷയിൽ നിർമ്മിച്ച സിനിമകൾ, talk shows മുതലായവ കാണുക. ഇതുവഴി സാധാരണ ജനങ്ങൾ പ്രയോഗിക്കുന്ന പദങ്ങളും പ്രയോഗങ്ങളും പഠിക്കാനും കഴിയും.\nപദങ്ങൾ വെവ്വേറെ ഉച്ചരിക്കാതെ വരികൾ ഉച്ചരിക്കാൻ പഠിക്കുന്നതാണു് എപ്പോഴും നല്ലതു്:\n"I would likeamug of hot chocolate please"\nഈ വരി ഇം‌ഗ്ലീഷിൽ ഉച്ചരിക്കേണ്ട വിധം ഇപ്രകാരമാണു്.\n"aiwudlaik amug of hotchocolateplees"\nഎഴുതുമ്പോൾ ഉള്ളത്ര ഇടവേളകൾ ഉച്ചരിക്കുമ്പോൾ ഉണ്ടാവില്ല. അപ്പോൾ ശ്രദ്ധിക്കേണ്ട കാര്യം ഇതാണു്: എഴുത്തിൽ ഉള്ളതുപോലെ പദങ്ങൾക്ക് ഇടവേളകൾ കൊടുക്കുമ്പോൾ ഉച്ചാരണം വികൃതമാകും. അതിനാൽ പദങ്ങൾ കൂട്ടിചേർത്ത് പ്രയോഗിക്കാൻ ശ്രമിക്കുക.\nഎഴുതിവെച്ച ഇം‌ഗ്ലീഷ് വരികൾ മലയാളികളായ സിനിമ നടന്മാർ ഉച്ചരിക്കുമ്പോഴും ഇതേ പ്രശ്നങ്ങൾ അവർ നേരിടുന്നു. ഉദാഹരണം "I wantablue shirt" എന്നതു് ഇം‌ഗ്ലീഷ് പഠിച്ച വ്യക്തി ഇപ്രകാരം ഉച്ചരിക്കും "ഐവാണ ബ്ലൂ ഷ[ഴ്]ട്ട്". "ഐ-വാണ്ട്-ഏ-ബ്ലൂ-ഷർട്ട്" എന്നു പിരിച്ചു ഉച്ചരിച്ചാലും English തന്നെയാണു്, പക്ഷെ സ്ഥിരമായി English സംസാരിക്കുന്ന ഒരാൾ അങ്ങനെ പറയുകയില്ല എന്നും, അതു് വെറും കൃതൃമമാണെന്നു് കേൾക്കുന്നവർക്ക് തോനുകയും ചെയ്യും.\nNote:ഇം‌ഗ്ലീഷ് ഭാഷയുടെ പ്രയോഗത്തിൽ വരുന്ന പാളിച്ചകളെ ഉദാഹരണ സഹിതം വിശതീകരിച്ചതാണു് അല്ലാതെ മലയാള സിനിമയെ പരാമർശിച്ചതല്ല.\n3 Comments Labels English, language, Malayalam\nCreated by Nishad Kaippally On: 9/19/2010 10:54:00 AM\nസമമായ സ്വരാക്ഷരങ്ങൾ രണ്ടു ഭാഷകളിൽ ഉണ്ടാവുന്നതു് അപൂർവ്വമാണു് അതുകൊണ്ടു തന്നെ പദങ്ങളുടെ ഉച്ചാരണങ്ങൾ മാറിപ്പോകാനുള്ള സാദ്ധ്യത വളരെ കൂടുതലാണു്.\nഇം‌ഗ്ലീഷിൽ Roadഉം, Rodഉം, Radഉം മലയാളത്തിൽ വേർതിരിച്ച് എഴുതാൻ വളരെ പാടാണു്. അതുകൊണ്ടു തന്നെയായിരിക്കണം ഉച്ചാരണവും ശരിയായി എഴുത്തിലൂടെ പഠിപ്പിക്കാനും പ്രയാസം.\nഇം‌ഗ്ലീഷിൽ "O" എന്ന അക്ഷരത്തിനു് മൂന്നു വിത്യസ്ത ഉച്ചാരണങ്ങളാണു് ഉള്ളതു്.\nNote: "R" ന്റെ ഉച്ചാരണം "ർ" ആയി തന്നെ എഴുതുകയാണു്. ഇതു് ഒരു ചിന്ന "ഴ" ആയി ഉച്ചരിക്കുന്നതാണു് കൂടുതൽ ഉചിതം.\n1) Soon (സൂൻ), Moon (മൂൺ), Broom (ബ്രൂം).\n2) Rhode, Rode, Road (രോഡ്). Abode (അബോഡ്), Port (പോർട്ട്), Boat (ബോട്ട്), Borne (ബോർൺ), Bone (ബോ)\nമൂന്നാമതു് ഒരു സ്വരം കൂടിയുണ്ടു്, ഈ ഉച്ചാരണത്തിനു് മലയാളത്തിൽ സമമായ ഉച്ചാരണം ഇല്ലാത്തതുകൊണ്ടു് പലരും തെറ്റായ ഉച്ചരിക്കുന്നതായി കേട്ടിട്ടുണ്ടു്.\n3) Don, Gone, Rod, Bond, Pond,\n"ആ"ക്കും "ഒ"ക്കും ഇടയിലുള്ള ഒരു സ്വരമാണു് ഇവിടെ "O" ഉച്ചരിക്കേണ്ട വിധം. (തിരുവനന്തപുരം accentൽ "ചോർ" എന്നു ഉച്ചരിക്കുമ്പോൾ "ഓ" എങ്ങനെ ഉച്ചരിക്കുന്നുവോ അതുപോലെ ഉച്ചരിക്കുക.\nഇം‌ഗ്ലീഷിൽ "A" എന്ന അക്ഷരത്തിനു് മൂന്നു ഉച്ചാരണങ്ങളാണുള്ളതു്.\n1) Hard (ഹാഴ്ഡ്), Barn (ബാഴ്ൺ), Star (സ്റ്റാഴ്), Palm (പാം)\n_ഹൃസ്വവമായി ഉച്ചരിക്കേണ്ട സ്വരം square bracketൽ കൊടുത്തിട്ടുണ്ടു്_\n2) Gate (ഗേ[യി]റ്റ്), Made (മേ[യി]ഡ്), Fate ഫൈ[യി]റ്റ്, Consummate (കൺസ്യൂമേ[യി]റ്റ്),\nബ്രാക്കറ്റിൽ കൊടുത്തിരിക്കുന്ന "[യി]" അതേപടി "ഗെയിറ്റ്, മേയിഡ്, ഫയിറ്റ്, കൺസ്യൂമേയിറ്റ്" എന്നു് ഉച്ചരിക്കാതെ പ്രത്യേകം ശ്രദ്ധിക്കുക.\nമുകളിൽ കൊടുത്തിരിക്കുന്ന രണ്ടു വിഭാഗത്തിൽ പെട്ട പദങ്ങളും മലയാളത്തിൽ ശരിയായി എഴുതാനും കുറച്ച് പരിശ്രമിച്ചാൽ ഉച്ചരിക്കാൻ കഴിയും.\nഇനി ഉള്ളതാണു് അല്പം വ്യതസ്തമായ ഉച്ചാരണം.\n3) Hat, Mad, Ran, Ham, Dance, Act\nഇതു് മലയാളത്തിലെ "അ"യും "ഏ"യും അല്ല. ഈ ഉച്ചാരണം മലയാളത്തിൽ ഇല്ല എന്നതാണു് ഏറ്റവും ബുദ്ധിമുട്ടുണ്ടാക്കുന്ന വസ്തുത.\n"ആഹാരം" എന്ന മലയാള പദത്തിന്റെ "അ" എന്ന അക്ഷരം ഉച്ചരിച്ചു തുടങ്ങുക, ചുണ്ടുകളുടെ രണ്ടറ്റവും അല്പം smile ചെയ്യുന്നതുപോലെ വികസിപ്പിക്കുക, ഇനി "ഏ" എന്ന അക്ഷരം ഉച്ചരിക്കുക. ഇതാണു് ഈ "A".\n4) Camera, Bag, Gas\nഈ പദങ്ങൾ പദിവായി "ക്യാമറ", "ബ്യാഗ്", "ഗ്യാസ്" എന്നു് എഴുതുകയും അതേപടി ഉച്ചരിക്കുകയും ചെയ്തുവരുന്നുണ്ടു്. ഈ പദങ്ങളെ No3 യിൽ രേഖപ്പെടുത്തിയ അതെ ഉച്ചാരണ രീതിയാണു് സ്വീകരിക്കേണ്ടതു്. "യ" ഒഴിവാക്കിയ വെറുതെ "കaമറ, ബaഗ്, ഗaസ് എന്നു ഉച്ചരിക്കാൻ ശ്രമിക്കുക. "അകാര" ചിഹ്നത്തിനു് പകരം "a" ഉപയോഗിച്ചിരിക്കുന്നതു് ഉച്ചാരണം സൂചിപ്പിക്കാൻ മത്രമാണു്.\n1 Comments Labels English, language, Malayalam\nCreated by Nishad Kaippally On: 9/15/2010 12:24:00 PM\n2 Comments Labels Cinema, review, സിനിമ\nCreated by Nishad Kaippally On: 9/13/2010 10:26:00 AM\n11 Comments Labels culture, vehicle, സംസ്കാരം


അവതരിച്ചു, ഇന്ത്യയില് മേക്ക് ചെയ്‍ത 'ചൈനീസ് വിപ്ലവം'!\nMumbai, First Published 16, May 2019, 11:48 AM\nഎം ജി ഹെക്ടറിന്‍റെ ആദ്യപ്രദര്‍ശനം കഴിഞ്ഞ ദിവസം നടന്നു\nഅങ്ങനെ ഏറെക്കാലത്തെ കാത്തിരിപ്പിനൊടുവില് ഐക്കണിക് ബ്രിട്ടീഷ് ബ്രാന്‍ഡായ എംജി (മോറിസ് ഗാരേജസ്) യുടെ ഇന്ത്യന് വിപണി പ്രവേശനം യാതാര്‍ത്ഥ്യമായിരിക്കുന്നു. ചൈനയിലെ മുന്‍നിര വാഹന നിര്‍മ്മാതാക്കളായ SAIC (ഷാന്‍ഹായ് ഓട്ടോമോട്ടീവ് ഇന്‍ഡസ്ട്രി കോര്‍പറേഷന്) മോട്ടോഴ്‍സ് ഉടമസ്ഥതയിലുള്ള ഈ കമ്പനിയുടെ ഇന്ത്യയിലെ ആദ്യവാഹനം ഹെക്ടറിന്‍റെ ആദ്യപ്രദര്‍ശനം കഴിഞ്ഞ ദിവസം നടന്നു. മുംബൈയില് നടന്ന പ്രത്യേക ചടങ്ങിലാണ് അഞ്ചു സീറ്റര് ഹെക്ടറിനെ എംജി മോട്ടോര് ഇന്ത്യ പ്രദര്‍ശിപ്പിച്ചത്. ജീപ്പ് കോംപസ്, ടാറ്റ ഹാരിയർ തുടങ്ങിയവര് എതിരാളികളാകുന്ന വാഹനത്തിനു 16 ലക്ഷം മുതൽ 20 ലക്ഷം വരെയായിരിക്കും വിലയെന്നാണ് റിപ്പോര്‍ട്ടുകള്.\nസ്റ്റൈല്, സൂപ്പര്, സ്മാര്‍ട്ട്, ഷാര്‍പ്പ് എന്നിങ്ങനെ നാലു വകഭേദങ്ങളിലാണ് ഇന്ത്യയിലെ ആദ്യ ഇന്റര്‍നെറ്റ് അധിഷ്ഠിത കാറായ ഹെക്ടറിനെ എംജി അവതരിപ്പിക്കുന്നത്. പ്രാരംഭ മോഡലാണ് സ്‌റ്റൈല്. ഷാര്‍പ്പ് ഏറ്റവും ഉയര്‍ന്ന മോഡലായിരിക്കും. 1.5 ലിറ്റര് പെട്രോള് മാനുവല്, 1.5 ലിറ്റര് പെട്രോള് ഓട്ടോമാറ്റിക്, 2.0 ലിറ്റര് ഡീസല് മാനുവല് പതിപ്പുകള് ഹെക്ടറിലുണ്ട്.\nആറു സ്പീഡ് മാനുവല് ഗിയര്‍ബോക്‌സാണ് ട്രാന്‍സ്‍മിഷന്. ആറു സ്പീഡ് ഇരട്ട ക്ലച്ച് ഓട്ടോമാറ്റിക് ഗിയര്‍ബോക്‌സ് 1.5 ലിറ്റര് പെട്രോള് പതിപ്പില് മാത്രമായിരിക്കും. പെട്രോള് പതിപ്പുകളില് ഹൈബ്രിഡ് ടെക്‌നോളജി പിന്തുണയുമുണ്ടാകും. മുന് വീല് ഡ്രൈവായാണ് ഹെക്ടര് മോഡലുകള് വിപണിയിലെത്തുക.\nശ്രേണിയില് ഏറ്റവും വലുപ്പമുള്ള എസ്‌യുവിയായാണ് ഹെക്ടര് കടന്നുവരിക. 4,655 mm നീളവും 1,835 mm വീതിയും 1,760 mm ഉയരവും ഹെക്ടറിനുണ്ട്. 2,750 mm ആണ് വീല്‍ബേസ്. ഗ്രൗണ്ട് ക്ലിയറന്‍സ് 192 mm. ശ്രേണിയിലെ ഏറ്റവും ഉയര്‍ന്ന ബൂട്ടുശേഷിയും ഹെക്ടര് കൈയ്യടക്കും. 547 ലിറ്ററാണ് എസ്‌യുവിയുടെ ബൂട്ട്.\nഗ്രീക്ക് ദേവനായ ഹെക്ടറിൽ നിന്നും പ്രചോദനം ഉൾക്കൊണ്ടാണ് ഈ വാഹനത്തിന് എംജി ഈ പേരു നൽകിയിരിക്കുന്നത്. മൈക്രോസോഫ്റ്റ്, അഡോബി, സാപ്, സിസ്‌കോ തുടങ്ങിയ ആഗോള ടെക്നോളജി കമ്പനികളുടെ പിന്തുണയോടെ 'ഐ-സ്മാര്‍ട്' സാങ്കേതിക വിദ്യയോടെയാണ് ഇന്റര്‍നെറ്റ് കാര് അവതരിപ്പിക്കുന്നത്. കാറിലുള്ള 10.4 ഇഞ്ച് ഹെഡ് യൂണിറ്റ്, മൊബൈല് ഫോണ് എന്നിവയിലൂടെ കാറിന് നിര്‍ദേങ്ങള് നല്‍കാം. 5ജി അധിഷ്ഠിത സിം ആയിരിക്കും കാറില്.\nരൂപകൽപനയിലും സാങ്കേതികതയിലും ഒപ്പം വിലയിലും എതിരാളികൾക്ക് പേടി സ്വപ്നമാകും എം ജിയുടെ മോഡലുകളെന്നാണ് ഇന്ത്യന് വാഹനലോകത്തെ പ്രതീക്ഷകള്. ജൂണില് വിപണിയിലെത്തുമെന്ന് കരുതുന്ന മോഡലിന്റെ അവതരണ തീയ്യതി കമ്പനി പ്രഖ്യാപിച്ചിട്ടില്ല. ജൂണ് മുതല് രാജ്യവ്യാപകമായി ഹെക്ടറിന്‍റെ ബുക്കിങ് ആരംഭിക്കുമെന്നാണ് റിപ്പോര്‍ട്ടുകള്.\nLast Updated 16, May 2019, 12:08 PM


'മനസ്സില് ശുദ്ധിയുള്ളവരെ ദൈവം സ്‌നേഹിക്കുന്നു'; പുനീതിന്റെ വിയോഗത്തിൽ വേദനയോടെ മേഘ്ന | actress meghna raj tribute puneeth rajkumar\n'മനസ്സില് ശുദ്ധിയുള്ളവരെ ദൈവം സ്‌നേഹിക്കുന്നു'; പുനീതിന്റെ വിയോഗത്തിൽ വേദനയോടെ മേഘ്ന\nകഴിഞ്ഞ ദിവസമായിരുന്നു പുനീത് രാജ്‍കുമാറിന്റെ വിയോഗം.\nHyderabad, First Published Oct 30, 2021, 5:29 PM IST\nകന്നഡ ചലച്ചിത്രതാരം പുനീത് രാജ്‍കുമാറിനെ (Puneeth Rajkumar) അനുസ്മരിച്ച് നടി മേഘ്ന രാജ്( meghna raj ). തന്റെ ഭർത്താവ് ചിരഞ്ജീവി സർജയ്‌ക്കൊപ്പമുള്ള(chiranjeevi sarja) ചിത്രത്തിനൊപ്പമാണ് നടി വേദന പങ്കുവെച്ചത്. പുനീതിന്റേത് പോലെ അപ്രതീക്ഷിത മരണമായിരുന്നു ചിരഞ്ജീവിയുടേതും.\n'മനസ്സില് ശുദ്ധിയുള്ളവരെ ദൈവം സ്‌നേഹിക്കുന്നു. അത് ഇങ്ങനെയെല്ലാമാണ് തെളിയിക്കുന്നത്,' എന്നാണ് ചിത്രത്തോടൊപ്പം മേഘ്ന കുറിച്ചത്. പുനീതിന്റെ ശവസംസ്‍കാര ചടങ്ങുകള് ഇന്ന് നടക്കും. മാതാപിതാക്കളായ ഡോ: രാജ്‍കുമാറിന്‍റെയും പര്‍വ്വതമ്മയുടെയുമൊക്കെ ഭൗതികദേഹം അടക്കം ചെയ്‍ത കണ്ഡീരവ സ്റ്റുഡിയോയിലാണ് ചടങ്ങുകള് നടക്കുക.\nRead Also: കന്നഡയുടെ കണ്ണീരോര്‍മ്മയായി പുനീത്; കണ്ഡീരവ സ്റ്റേഡിയത്തിലേക്ക് ജനപ്രവാഹം, സംസ്‍കാരം ഇന്ന് വൈകിട്ട്\nകഴിഞ്ഞ ദിവസമായിരുന്നു പുനീത് രാജ്‍കുമാറിന്റെ വിയോഗം. സ്വന്തം ജിംനേഷ്യത്തില് വ്യായാമം ചെയ്യുന്നതിനിടെ അസ്വസ്ഥത പ്രകടിപ്പിച്ച പുനീതിനെ ആദ്യം അടുത്തുള്ള ആശുപത്രിയിലും പിന്നാലെ വിക്രം ആശുപത്രിയിലും പ്രവേശിപ്പിക്കുകയായിരുന്നു. ഐസിയുവില് പ്രവേശിപ്പിച്ച് അടിയന്തിര ചികിത്സ ലഭ്യമാക്കിയെങ്കിലും ജീവന് രക്ഷിക്കാനായില്ല.\nആശുപത്രിയില് പ്രവേശിപ്പിച്ചതറിഞ്ഞതു മുതല് വിക്രം ആശുപത്രിക്കു മുന്നിലേക്ക് ജനപ്രവാഹം ആരംഭിച്ചിരുന്നു. മരണവാര്‍ത്ത പുറത്തുവന്നതോടെ ആരാധകരില് ചിലര് അക്രമാസക്തരായി. ബസ്സുകള് തല്ലിത്തകര്‍ക്കുന്ന നിലയിലേക്ക് കാര്യങ്ങള് എത്തിയതോടെ പ്രദേശം കനത്ത പൊലീസ് ബന്തവസ്സിലായി. അനിഷ്ട സംഭവങ്ങള് തടയുന്നതിനായി 6000 പൊലീസ് ഉദ്യോഗസ്ഥരെയും 40 കെഎസ്ആര്‍പി പ്ലാറ്റൂണുകളെയുമാണ് നിലവില് ബംഗളൂരു നഗരത്തില് വിന്യസിച്ചിരിക്കുന്നത്. ഒപ്പം സിറ്റി ആംഡ് റിസര്‍വ്വും ആര്‍എഎഫുമുണ്ട്.


വീട്ടമ്മ രണ്ടു കുട്ടികളുള്ള അയല്‍വാസിക്കൊപ്പം ഒളിച്ചോടി; പരാതിയുമായി ഒളിച്ചോടിയവരുടെ ഭാര്യയും ഭര്‍ത്താവും പൊലീസ് സ്റ്റേഷനില് | Gramajyothi News\nJanuary 6, 2018 7:09 pm Published by : Web Desk\nകോട്ടയം: ചിങ്ങവനത്ത് അയല്‍വാസികളായ വിവാഹിതര് ഒളിച്ചോടി. മൂന്നു കുട്ടികളുള്ള വീട്ടമ്മയും വിവാഹിതനും രണ്ടു കുട്ടികളുടെ പിതാവുമായ അയല്‍വാസിയ്ക്ക് ഒപ്പമാണ് ഒളിച്ചോടിയത്. ഭാര്യയെ കാണാനില്ലെന്ന് ഭര്‍ത്താവും ഭര്‍ത്താവിനെ കാണാനില്ലെന്ന് ഒളിച്ചോടിപ്പോയ യുവാവിന്റ ഭാര്യയും പരാതി നല്‍കിയതോടെയാണ് സംഭവം പുറത്തറിഞ്ഞത്. കഴിഞ്ഞ ദിവസം അയല്‍വാസിയെ ഭാര്യയ്ക്ക് ഒപ്പം വീട്ടില് കണ്ടെത്തിയിരുന്നെന്നും, ഇതേത്തുടര്‍ന്ന് ഇരുവര്‍ക്കും താക്കീത് നല്‍കിയെന്നും പരാതിക്കാരന് പറയുന്നു. ജോലികഴിഞ്ഞ് വീട്ടിലേക്ക് എത്തുയപ്പോഴാണ് ഭാര്യയെ കാണാനില്ലാത്ത കാര്യം അറിഞ്ഞത്.\nപിസി ജോര്‍ജിന് ചുട്ട മറുപടിയുമായി യൂത്ത് ഫ്രണ്ട്; കോട്ടയം നഗരമധ്യത്തില് പട്ടിയെ നിര്‍ത്തി ചോറുതീറ്റിച്ച് പ്രതീകാത്മക പ്രതിഷേധം


പായപൂര്‍ത്തിയാകാത്ത മകളെ പീഡിപ്പിച്ച പിതാവിന് ജീവിതാവസാനം വരെ തടവ് - themediasyndicate\nതിരുവനന്തപുരം: ആദ്യത്തെ പോക്‌സോ കോടതി വിധി പതിമൂന്നുകാരിയെ പീഡിപ്പിച്ച പിതാവിന്. നിരന്തരം മകളെ പീഡിപ്പിച്ച പിതാവിന് ജീവിതാവസാനം വരെ കഠിന തടവും അന്‍പതിനായിരം രൂപ പിഴയും കോടതി വിധിച്ചു. പതിമൂന്നുകാരിയെ പീഡിപ്പിച്ച പിതാവിനു ജീവപര്യന്തം കഠിന തടവ്. സ്ത്രീകള്‍ക്കും കുട്ടികള്‍ക്കും എതിരെയുള്ള അതിക്രമങ്ങള് വിചാരണ ചെയ്യുന്ന തിരുവനന്തപുരം കോടതിയുടെതാണ് ഉത്തരവ്.\nപിഴ തുക പെണ്‍കുട്ടിക്ക് നല്‍കാനും ഉത്തരവില് പറയുന്നു. പ്രതി ജീവിതാവസാനം വരെ ജയിലില് കഴിയണമെന്ന് വിധി ന്യായത്തില് പ്രത്യേകം പറയുന്നു. ആദ്യമായാണു പോക്‌സോ കോടതി വിധിയില് ജീവിത അവസാനം വരെ പ്രതി ജയിലില് പ്രതി കഴിയണമെന്നു പരാമര്‍ശിക്കുന്നത്.\nമകളെ ആറാം ക്ലാസില് പഠിക്കുന്‌പോള് മുതല് പീഡിപ്പിച്ചു തുടങ്ങി എന്നാണ് പോലീസ് കേസ്. അന്വേഷണം പൂര്‍ത്തിയാക്കി 2015 ഡിസംബറിലാണ് പാലോട് പോലീസ് കുറ്റപത്രം സമര്‍പ്പിക്കുന്നത്. പലതവണ പ്രതി ജാമ്യ ഹര്‍ജി സമര്‍പ്പിച്ചിരുന്നങ്കിലും കോടതി നിരസിച്ചിരുന്നു.\nTags: പായപൂര്‍ത്തിയാകാത്ത മകളെ പീഡിപ്പിച്ച പിതാവിന് ജീവിതാവസാനം വരെ തടവ്\nതലസ്ഥാനത്തെ യൂത്ത് കോണ്‍ഗ്രസ് മാർച്ചിൽ വ്യാപക സംഘർഷം\nരാജ് മോഹൻ ഉണ്ണിത്താന് വേണ്ടി പ്രവർത്തിച്ചു; ബ്രാഞ്ച് സെക്രട്ടറി ഉൾപ്പടെ രണ്ട് പേരെ സിപിഎം പുറത്താക്കി


പ്രളയത്താൽ മുറിവേറ്റവർ | Kannirvilavu | Manorama News\nനഷ്ടം കോടികൾ; കർഷകന് നഷ്ടപരിഹാരം 70,000 രൂപ!; അന്നദാതാക്കളാണ്, കൈവിടരുത്\nകണ്ണീർവിളവ് November 01, 2019 12:27 AM IST\nമലപ്പുറം പോത്തുകല്ല് അമ്പുട്ടാൻപൊട്ടിയിലെ ഉരുൾജലം തകർത്ത കൃഷിയിടത്തിൽ പ്രളയപ്പിറ്റേന്ന് എത്തിയ കർഷകരായ ബിനു ഫിലിപ്പും പിതാവ് തമ്പിയും.6ഏക്കറിലെ വിവിധയിനം വിളകളാണ് ഇവിടെ പ്രളയത്തിൽ നാമാവശേഷമായത്. ഇതുവരെ ഒരു രൂപ പോലും നഷ്ടപരിഹാരം കിട്ടാത്ത ഇവർ ഇനിയെന്തു ചെയ്യുമെന്നറിയാത്ത നിലയിലാണ്. ചിത്രം: മനോരമ\nഈ ഭൂമിയിൽ ഇനി എന്തു വിളയിക്കാൻ\nഒരുനാൾ ഇരുട്ടിവെളുത്തപ്പോൾ, ഭൂമിയിൽ നിന്നു മാഞ്ഞു പോയ കൃഷിഭൂമിയുടെ ബാക്കിയാണിത്. കഴിഞ്ഞ ഓഗസ്റ്റ് 8ന് മലപ്പുറം പോത്തുകല്ല് അമ്പുട്ടാൻപൊട്ടി തുരുത്തിലെ ആനാടത്തിൽ ബിനുവിന്റെ ആറേക്കർ കൃഷിയിടത്തെ ഇല തുടച്ചതുപോലെ അപ്രത്യക്ഷമാക്കിയത് കലിതുള്ളി കുതിച്ചൊഴുകിയ ചാലിയാർ. ബിനുവിനുണ്ടായത് കോടികളുടെ നഷ്ടം. സർക്കാർ നഷ്ടപരിഹാരം വെറും 70,000 രൂപ! ബിനുവിനെ പോലെ എത്രയെത്ര കർഷകർ. പ്രകൃതി ദുരന്തം, വന്യമൃഗ ശല്യം, കാലാവസ്ഥാ വ്യതിയാനം, വിപണിചാഞ്ചാട്ടങ്ങൾ, സാമ്പത്തിക നയങ്ങൾ തുടങ്ങി വിവിധ പ്രശ്നങ്ങളിൽ പെട്ടുഴലുകയാണ് കൃഷിമേഖല.\n‘‘40 വർഷമായി കർഷകരാണ് അച്ഛൻ ഫിലിപ്പോസും (തമ്പി) ഞാനും. മറ്റൊരു ജോലിയുമറിയില്ല. മലവെള്ളപ്പാച്ചിലിൽ വന്നടിഞ്ഞ പാഴ്മരങ്ങളൊഴികെ അമ്പുട്ടാൻപൊട്ടി തുരുത്തിലെ കൃഷിയിടത്തിൽ മറ്റൊന്നും ബാക്കിയില്ല. പല തട്ടുകളാക്കിയും വരമ്പൊരുക്കിയും വേലികെട്ടിയും മക്കളെപ്പോലെ പരിപാലിച്ചിരുന്ന ഞങ്ങളുടെ കൃഷിയിടം ഇന്നിപ്പോൾ മണൽനിറഞ്ഞ ഒരു കടൽത്തീരം പോലെയാണ്. ഭൂമിവില കൂടി കണക്കാക്കിയാൽ6കോടി രൂപയുടെ നഷ്ടം. നന്നായി അറിയാവുന്ന കൃഷിപ്പണി മികച്ച രീതിയിൽത്തന്നെ ചെയ്തിരുന്നതായാണു വിശ്വാസം. പക്ഷേ, തിരിച്ചു കിട്ടിയത് ഇതാണ്. കൃഷിക്കായി ചെലവാക്കിയ 20 ലക്ഷത്തോളം രൂപ കടമുണ്ട്. എങ്ങനെ വീട്ടുമെന്നറിയില്ല.’’ – ബിനു (മലപ്പുറം പോത്തുകല്ല് അമ്പുട്ടാൻപൊട്ടി)\nബീച്ച് അല്ല, കൃഷിയിടമായിരുന്നു... മലപ്പുറം പോത്തുകല്ല് അമ്പുട്ടാൻപൊട്ടിയിൽ പ്രളയം തകർത്ത, ബിനു ഫിലിപ്പിന്റെ കൃഷിയിടത്തിന്റെ ആകാശദൃശ്യം. ഉരുൾപൊട്ടിയ കവളപ്പാറ മുത്തപ്പൻകുന്നും പിന്നിൽ കാണാം.\nഒറ്റരാത്രി; ബിനുവിനു നഷ്ടമായത്\nഭൂമി:6ഏക്കർ\nമോട്ടർ: 10 എച്ച്പി\nകേരളത്തിലെ കൃഷിഭൂമി വിസ്തൃതി\nതൃശൂർ: 29.74% (41,655 ഹെക്ടർ)\nകണ്ണൂർ: 29.26% (46,648 ഹെക്ടർ)\nപത്തനംതിട്ട: 28.73% (25,953 ഹെക്ടർ)\nപാലക്കാട്: 28.10% (54,379 ഹെക്ടർ)\nഎറണാകുളം: 21.64% (28,789 ഹെക്ടർ)\nകാസർകോട്: 20.72% (20,578 ഹെക്ടർ)\nകോട്ടയം: 18.75% (26,071 ഹെക്ടർ)\nകൊല്ലം: 18.27% (16,613 ഹെക്ടർ)\nആലപ്പുഴ: 16.89% (14,088 ഹെക്ടർ)\nതിരുവനന്തപുരം: 15.41% (14,425 ഹെക്ടർ)\nകോഴിക്കോട്: 13.64% (15,067 ഹെക്ടർ)\nമലപ്പുറം: 12.81% (19,031 ഹെക്ടർ)\nവയനാട്: 6.74% (6422 ഹെക്ടർ)\nഇടുക്കി 9.19% (12,427 ഹെക്ടർ)\n(∙2.47 ഏക്കറാണ് ഒരു ഹെക്ട‍ർ)\n∙ സംസ്ഥാനത്ത് കൃഷിഭൂമി 18.53% കുറഞ്ഞു\nസംസ്ഥാനത്തെ കൃഷിഭൂമിയുടെ വിസ്തൃതി കഴിഞ്ഞ 20 വർഷം കൊണ്ട് 18.53% കുറഞ്ഞെന്ന് സർക്കാരിന്റെ കാർഷിക സെൻസസിൽ കണ്ടെത്തൽ. എന്നാൽ, കൃഷിഭൂമിയുടെ എണ്ണമാകട്ടെ 28.22 ലക്ഷത്തിൽ നിന്ന് 75.83 ലക്ഷമായി കുതിച്ചുയരുകയും ചെയ്തു. വർധന 168.65%. കൃഷിഭൂമിയുടെ വിസ്തൃതി കുറയാൻ കാരണം കൃഷി കുറഞ്ഞതും ഭൂമിയുടെ എണ്ണം പെരുകിയതിനു കാരണം അവ വിറ്റഴിക്കുന്നതിനാലും ആണെന്നാണു കണക്കുകൾ സൂചിപ്പിക്കുന്നത്. 20 വർഷം കൊണ്ട് ആകെ ഇല്ലാതായ കൃഷിഭൂമി 3.17 ലക്ഷം ഹെക്ടർ. ഇനി ബാക്കിയുള്ളത് 1.39 കോടി ഹെക്ടറും. 2006ൽ വെറും 14,662 ഹെക്ടറും 2011ൽ 44,011 ഹെക്ടറും മാത്രം കുറഞ്ഞിടത്ത് ഏറ്റവുമൊടുവിൽ കുറഞ്ഞിരിക്കുന്നത് 1.15 ലക്ഷം ഹെക്ടർ. സംസ്ഥാനത്ത് നഗരവൽക്കരണം അതിവേഗം കടന്നുവരുന്നതിന്റെയും കൂടുതൽ പേർ കൃഷി ഉപേക്ഷിക്കുന്നതിന്റെയും വ്യക്തമായ ചൂണ്ടുപലകയാണ് ഇക്കണോമിക്സ് ആൻഡ് സ്റ്റാറ്റിസ്റ്റിക്സ് വകുപ്പ് കഴിഞ്ഞ ജൂലൈ 17ന് സർക്കാരിനു സമർപ്പിച്ച ഇൗ കണക്ക്.\n∙സംസ്ഥാനത്തു കൃഷിഭൂമി കുറ‍യുന്ന ട്രെൻഡ് തൊണ്ണൂറുകൾ മുതൽ\nഅരിക്കും പച്ചക്കറിക്കും ഇതരസംസ്ഥാനങ്ങളെ ആശ്രയിക്കേണ്ടി വരുന്ന കേരളത്തിന് കൃഷിമേഖലയിലെ ഇൗ പിൻനടത്തം കടുത്ത വെല്ലുവിളിയാണ് ഉയർത്തുക. 1970-71 മുതൽ 1980-81 വരെ 20.41% വളർച്ചയോടെ കൃഷിഭൂമിയുടെ വിസ്തൃതി വർധിച്ചുവന്നിരുന്നെങ്കിൽ 1990-91 മുതലാണ് കുത്തനെ താഴേക്കു പോയിത്തുടങ്ങിയതെന്ന് റിപ്പോർട്ടിൽ പറയുന്നു. കൃഷിയിതര ആവശ്യങ്ങൾക്കായി ഭൂമി ഉപയോഗിച്ചു തുടങ്ങിയതോടെയാണിത്. കൃഷിഭൂമിയുടെ എണ്ണം മറ്റെല്ലാ ജില്ലകളിലും കൂടിയപ്പോൾ ഇടുക്കിയിൽ മാത്രം ഇത് 3.39% താഴേക്കു പോയി. എന്നാൽ, കൃഷിഭൂമിയുടെ വിസ്തൃതി ഇടുക്കിയിൽ 9.19% കൂടി. കൃഷിഭൂമി ഏറ്റവും കുറഞ്ഞത് തൃശൂരിലാണ്; 29.74%. രണ്ടാമത് കണ്ണൂരും: 29.26%.\nഇടുക്കി കട്ടപ്പന സൗത്ത് കുന്തളംപാറ കുന്നേൽ ജോർജ് കൃഷിയിടത്തിൽ. ചിത്രം: റെജു അർനോൾഡ് ∙ മനോരമ.\nവഴിമാറിയൊഴുകിയ പുഴയും ഉരുൾപൊട്ടിയെത്തിയ മരങ്ങളും സോണിയുടെ ജീവിതത്തെ ജപ്തിയുടെ വക്കിലേക്കാണു കുത്തിയൊഴുക്കിയത്. മകൾക്കു മെറിറ്റ് സീറ്റിൽ നഴ്സിങ്ങിന് പ്രവേശനം ലഭിച്ചിട്ടും ബാങ്കുകൾ വിദ്യാഭ്യാസവായ്പ നിഷേധിച്ചു. കാലവർഷം നാശമുണ്ടാക്കിയതിനെത്തുടർന്നു കൃഷിവായ്പകൾ തിരിച്ചടയ്ക്കാൻ കഴിയാത്തതാണു പ്രതിസന്ധിക്കു കാരണം. കണ്ണൂർ കൊട്ടിയൂർ ചുങ്കക്കുന്നിലെ സ്വന്തംപറമ്പിലും പാട്ടത്തിനെടുത്ത ഭൂമിയിലുമായി കൃഷിചെയ്യുന്ന സോണി, പൊന്നുവിളയിക്കുന്ന കർഷകനാണ്. വാഴയും ചേനയും ചേമ്പും മരച്ചീനിയും ഇഞ്ചിയും തക്കാളിയും പച്ചമുളകുമെല്ലാം കൃഷി ചെയ്യുകയും ഇക്കോഷോപ് വഴി വിറ്റഴിക്കുകയുമാണു ചെയ്യുന്നത്. വിഷരഹിതമെന്ന് ഉറപ്പുള്ളതുകൊണ്ടുതന്നെ സോണിയുടെ വിളകൾ തേടി ആളുകൾ എത്താറുണ്ട്. എന്നാൽ, രണ്ടു വർഷത്തെ പ്രളയദുരന്തം കണക്കുകൾ അപ്പാടെ തെറ്റിച്ചു. വിളനാശത്തിനു രണ്ടുവർഷവും അപേക്ഷ നൽകുകയും ഉദ്യോഗസ്ഥർ പരിശോധിച്ചു റിപ്പോർട്ട് നൽകുകയും ചെയ്തെങ്കിലും ഇതുവരെ നഷ്ടപരിഹാരം ലഭിച്ചിട്ടില്ല. വായ്പകളുടെ തിരിച്ചടവു മുടങ്ങിയതോടെ കഴിഞ്ഞ 23നു ജപ്തിനോട്ടിസ് വീട്ടിലെത്തി. ഇനിയെന്തു ചെയ്യണമെന്നറിയാത്ത സ്ഥിതിയിലാണു സോണി.\nഇഞ്ചി, ഏലം, കപ്പ തുടങ്ങിയ വിളകൾക്ക് ഇൻഷുർ ചെയ്ത വിസ്തൃതിയുടെ കുറഞ്ഞത് 10 ശതമാനമെങ്കിലും നാശനഷ്ടമുണ്ടായാലേ നഷ്ടപരിഹാരം ലഭിക്കുകയുള്ളൂ. പ്രകൃതിക്ഷോഭത്തിലുണ്ടാകുന്ന വിളനാശത്തിനു മാത്രമാണു കൃഷിവകുപ്പ് നേരിട്ടു നഷ്ടപരിഹാരം നൽകുക. വന്യമൃഗശല്യത്തിൽ നശിച്ച വിളകൾക്കു കൃഷിവകുപ്പിന്റെ നഷ്ടപരിഹാരം ലഭിക്കണമെങ്കിലും ഇൻഷുറൻസ് ആണു മാനദണ്ഡം. മതിയായ റവന്യു രേഖകൾ ഹാജരാക്കിയില്ലെങ്കിൽ ഇതുപോലും ലഭിക്കില്ലെന്നതാണു പാട്ടക്കൃഷി നടത്തുന്നവർ നേരിടുന്ന പ്രതിസന്ധി. കൃഷി ചെയ്യുന്ന ഭൂമിയാണെന്നുള്ള സർട്ടിഫിക്കറ്റ് പിന്നീട് കൈവശരേഖയായി ഉപയോഗിച്ചേക്കുമെന്ന ന്യായം പറഞ്ഞ് റവന്യു ഉദ്യോഗസ്ഥർ കർഷകരെ മടക്കി അയയ്ക്കുകയാണു പതിവ്.\n‘‘വാഴക്കൃഷിയോടായിരുന്നു എനിക്കു താൽപര്യം കൂടുതൽ. പക്ഷേ, ഉള്ളതെല്ലാം വിറ്റുപെറുക്കി കൃഷിയിറക്കിയപ്പോൾ മുഴുവനും പ്രളയമെടുത്തു. ഞാൻ പാട്ടത്തിനെടുത്തു കൃഷിയിറക്കിയ സ്ഥലം ഒടിഞ്ഞ വാഴകളും കളകളുടെയും ശവപ്പറമ്പാണ് ഇപ്പോൾ. സ്വന്തമായി കൃഷി ചെയ്തപ്പോൾ6ലക്ഷം രൂപ നഷ്ടമായി. തകർച്ചയിൽനിന്നു കരകയറാനായി കുന്തളംപാറയിൽ3പേരുടെ നാലര ഏക്കർ സ്ഥലം പാട്ടത്തിനെടുത്ത്4വർഷം മുൻപാണു കൃഷി തുടങ്ങിയത്. ഏലവും വാഴയും കപ്പയും പയറും കൃഷി ചെയ്തു. 1000 വാഴയും 200 ഏലച്ചെടിയും 700 മൂട് കപ്പയും ഉണ്ടായിരുന്നു. ഇക്കഴിഞ്ഞ പ്രളയത്തിൽ വാഴ പൂർണമായും നശിച്ചു. നഷ്ടപരിഹാരത്തിനായി കൃഷിവകുപ്പിനെ സമീച്ചെങ്കിലും ഇതുവരെ കിട്ടിയിട്ടില്ല. 10 ലക്ഷം രൂപ വായ്പയെടുത്താണു കൃഷിയിറക്കിയത്. പ്രളയത്തെത്തുടർന്ന് കൃഷിഭൂമിയിൽ തടിക്കഷണങ്ങളും കല്ലുകളും മാലിന്യവും നിറഞ്ഞിരിക്കുകയാണ്. ഒടിഞ്ഞുവീണ വാഴകൾ മണ്ണടിഞ്ഞു ചേരട്ടെ. അതു മാറ്റാൻ പോലും എനിക്കു കാശില്ല. നിർധന കർഷകന്റെ കണ്ണീർ സ്മാരകമാണ് ആ വാഴത്തോപ്പ്.’’\n(വാഴക്കൃഷി ലാഭകരമെന്നു കണ്ട് കൃഷി ചെയ്ത ഇടുക്കി കട്ടപ്പന സൗത്ത് കുന്തളംപാറ കുന്നേൽ ജോർജിനുണ്ടായ (62) അനുഭവം)\nമലപ്പുറം ചുങ്കത്തറ പൂക്കോട്ടുമണ്ണയിൽ പ്രളയത്തിൽ തകർന്ന ഫാമിലെ ചെളി നീക്കം ചെയ്യുന്ന ഷിഹാബുദ്ദീൻ. ചിത്രം: സമീർ എ.ഹമീദ്∙ മനോരമ.\n∙ കൃഷിപ്രേമം മൂത്ത് ഗൾഫിലെ ജോലി ഉപേക്ഷിച്ചെത്തിയ യുവാവിന്റെ കടം 28 ലക്ഷം\nസംസ്ഥാന സർക്കാരിന്റെ കർഷക പുരസ്കാരം പ്രതീക്ഷിച്ചിരുന്ന ഷിഹാബുദ്ദീൻ ഇന്നിപ്പോൾ 28 ലക്ഷം രൂപയുടെ കടക്കാരനാണ്. പുരസ്കാര അറിയിപ്പിനു പകരം തിരിച്ചടവു മുടങ്ങിയതിലുള്ള രോഷവുമായി ബാങ്ക് നോട്ടിസുകൾ പൂക്കോട്ടുമണ്ണയിലെ വാണിയംപീടിയേക്കൽ വീട്ടിലേക്ക് വന്നുകൊണ്ടേയിരിക്കുന്നു. കൃഷിയോടുള്ള സ്നേഹംമൂത്ത് ഗൾഫ് ജോലി ഉപേക്ഷിച്ചു മണ്ണിലിറങ്ങിയ ഈ യുവാവ് ഇന്നു തീർത്തും നിസ്സഹായനാണ്.\nസമ്മിശ്ര കൃഷിക്ക് സംസ്ഥാനത്തിനുതന്നെ മാതൃകയായ ഷിഹാബുദ്ദീന്റെ രാമച്ചംപാടത്തുള്ള കൃഷിഫാം കട്ടച്ചെളി വരണ്ടുണങ്ങിയ പാഴ്ഭൂമിയാണിപ്പോൾ. ഓഗസ്റ്റ് 8ന് ചാലിയാർ കരകവിഞ്ഞപ്പോൾ പാണ്ടിപ്പുഴ തിരിച്ചൊഴുകി ഷിഹാബുദ്ദീന്റെ ഫാമിനെ മുക്കി. നഷ്ടക്കണക്ക് ഏതാണ്ടിങ്ങനെ: 6500 കുലച്ച വാഴ, 500 താറാവ്, 1000 കാട, 820 നാടൻ കോഴി, 900 മുട്ടക്കോഴി, 13 ടർക്കിക്കോഴി, 3000 മീൻ. വെള്ളം വാർന്നുപോകാൻ തന്നെ3ദിവസമെടുത്തു. ദിവസവും പുലർച്ചെ അഞ്ചിനു തുടങ്ങി രാത്രി ഏറെ വൈകും വരെയുള്ള അധ്വാനം എവിടെപ്പോയെന്നുപോലും കണ്ടുപിടിക്കാനായില്ല.\nഏകദേശം ഒന്നര ഏക്കറേ ഷിഹാബുദ്ദീന് സ്വന്തമായുള്ളൂ. ബാക്കി പതിനഞ്ചോളം ഏക്കർ പാട്ടത്തിനെടുത്തതാണ്. 2018ലെ പ്രളയത്തിലും ഷിഹാബുദ്ദീന്റെ കൃഷി നശിച്ചിരുന്നു. 22 ലക്ഷം രൂപയുടെ നഷ്ടം. കൃഷി വകുപ്പ് കണക്കാക്കിയത് 15 ലക്ഷം. പാസാക്കിയതാകട്ടെ വെറും 3.5 ലക്ഷവും. ഇതാകട്ടെ ഇതുവരെ കിട്ടിയിട്ടുമില്ല. ശുഭാപ്തിവിശ്വാസം കൈവിടാതെ വീണ്ടും കൃഷിയിറക്കിയപ്പോൾ പ്രകൃതി വീണ്ടും ചതിച്ചു.\nകർഷകനെ സർവരും ചതിക്കുന്ന വിധം: അതേക്കുറിച്ചു നാളെ.\nതയാറാക്കിയത്: ആർ. കൃഷ്ണരാജ്, മനോജ് മാത്യു, രമേഷ് എഴുത്തച്ഛൻ, വി.ആർ.പ്രതാപ്, എസ്.വി.രാജേഷ്, എൻ.പി.സി.രംജിത്, എം.എ.അനൂജ്, ഷിന്റോ ജോസഫ്, സജേഷ് കരണാട്ടുകര. സങ്കലനം: അജീഷ് മുരളീധരൻ


കുടുംബശ്രീ വഴി 25 രൂപയ്ക്ക് ഊണ് നല്‍കുന്ന ആയിരം ഭക്ഷണശാലകള് | kerala Budget 2020\nതിരുവനന്തപുരം: സ്ത്രീയുടെ ദൃശ്യത ഉയര്‍ത്തുന്നതില് കുടുംബശ്രീ വലിയ പങ്കാണ് വഹിച്ചതെന്ന് ധനമന്ത്രി തോമസ് ഐസക്ക്. സ്ത്രീകള്‍ക്ക് വേണ്ടിയുള്ള പദ്ധതികളുടെ ആവിഷ്‌കാരമാണ് കേരളസര്‍ക്കാരിന്റെ ബഡ്ജറ്റിന്റെ മുഖമുദ്രയെന്നും അദ്ദേഹം പറഞ്ഞു.\n2016-17-ല് സ്ത്രീകള്‍ക്കുള്ള സ്‌കീമുകളുടെ അടങ്കല് 760 കോടി രൂപയും പദ്ധതി അടങ്കലിന്റെ നാലുശതമാനവുമായിരുന്നു. 2021-ലെ ബഡ്ജറ്റില് ഈ തുക 1509 കോടി രൂപയായും പദ്ധതി വിഹിതം 7.3 ശതമാനമായും ഉയര്‍ത്തുന്നുണ്ട്. മററു സ്‌കീമുകളില് സ്ത്രീകള്‍ക്കായുള്ള പ്രത്യേക ഘടകം കൂടി കണക്കിലെടുക്കുകയാണെങ്കില് മൊത്തം വനിതാ വിഹിതം 18.4 ശതമാനമാണ്. 2017-18 ല് ഇത് പതിനൊന്നര ശതമാനമായിരുന്നു.\nകുടുംബശ്രീ വഴി കുട, നാളികേര ഉല്‍പന്നങ്ങള്, കറിപ്പൊടികള് തുടങ്ങിവ ക്ലസ്റ്റര് അടിസ്ഥാനത്തില് പൊതുവായി ഉല്പാദിപ്പിച്ച് സിവില് സപ്ലൈസ് ഔട്ടെലറ്റിലൂടെ ലഭ്യമാക്കുന്നതിനുള്ള കരാര് ഉണ്ടാക്കി. കേരള ചിക്കന് മാര്‍ക്കറ്റിലിറങ്ങി. ഇതിനകം ആയിരം കോഴി വളര്‍ത്തല് യൂണിറ്റുകള് കുടുംബശ്രീയുടെ നേതൃത്വത്തില് കേരളത്തില് ആരംഭിച്ചുകഴിഞ്ഞു.\nന്യൂട്രിമിക്‌സ് ബ്രാന്‍ഡില് പോഷക ഭക്ഷണങ്ങള് മാര്‍ക്കറ്റില് എത്തിച്ചു. 275 വനിതാ കെട്ടിട നിര്‍മാണ യൂണിറ്റുകള് 206 മള്‍ട്ടി ട്‌സാക് യൂണിറ്റുകള് 76 ഇവന്റ് മാനേജ്‌മെന്റ് ടീമുകള് എന്നിവയും തുടങ്ങിയിട്ടുണ്ട്. നൂറില് പരം ടേക്ക് എ ബ്രേക്ക് കേന്ദ്രങ്ങള്‍ക്ക് കരാറായി.\nജരാനരകള് ബാധിച്ച് പുറംകവറുകള് പൊളിഞ്ഞ വായിക്കപ്പെടാത്ത ആത്മകഥ എന്നാണ് വിജില ചിറപ്പാട് സ്ത്രീ ജീവിതത്തെ വിലയിരുത്തുന്നതെന്ന് ബജറ്റ് പ്രസംഗത്തില് പരാമര്‍ശിച്ച ധനമന്ത്രി ഈ അവസ്ഥ തിരുത്തുക എന്നുള്ളത് ആധുനിക സമൂഹത്തിന്റെ കടമയാണെന്നും പറഞ്ഞു.\nഅതിനായി മുകളില് വിവരിച്ച പ്രവര്‍ത്തനങ്ങള് കുറച്ചുകൂടി ശക്തിപ്പെടുത്തുന്നതിനൊപ്പം 2020-21ല് മറ്റുചില ലക്ഷ്യങ്ങള് കൂടി മുന്നോട്ട് വെക്കുന്നണ്ട്.\nഎല്ലാ നഗരങ്ങളിലും ഷീലോഡ്ജ്.\n200 കേരള ചിക്കന് ഔട്ടലെറ്റുകള്\nഹരിത കര്‍മ സേനകളുമായി യോജിച്ച് ആയിരം ഹരിത സംരംഭങ്ങള്.\nപ്രതിദിനം 30,000 രൂപ ടേണ്‍ഓവറുള്ള 50 ഹോട്ടലുകള്\nആയിരം വിശപ്പുരഹിത ഹോട്ടലുകള്\n500 ടോയ്‌ലറ്റ് കോംപ്ലക്‌സുകളുടെ നടത്തിപ്പ്\nഅയ്യായിരം തൊഴില് സംരഭങ്ങള്\n20,000 ഏക്കറില് ജൈവകൃഷി\n500 ജെന്‍ഡര് റിസോഴ്‌സ് സെന്ററുകള്.\nകോഴിക്കോട് മാതൃകയില് എല്ലാ ജില്ലകളിലും ഹോം ഷോപ്പുകള്\nകുടുംബശ്രീ ഇന്റേണ്‍ഷിപ്പ് പ്രോഗ്രാം.\n4 ശതമാനം പലിശക്ക് മൂവായിരം കോടി രൂപയുടെ ബാങ്ക് വായ്പ അനുവദിക്കും\nഇതിനുപുറമേ റീബില്‍ഡ് കേരളയില് നിന്ന ഉപജീവന സംരഭങ്ങല്‍ക്കായി 200 കോടി രൂപ ലഭ്യമാക്കും. തദ്ദേശ സ്വയംഭരണസ്ഥാപനങ്ങളിലെ ധനസഹായമടക്കം 250 കോടിരൂപയാണ് കുടുംബശ്രീക്ക് വേണ്ടി ആകെ മാറ്റിവെച്ചിരിക്കുന്നത്. ഇതിന് പുറമേ നഗരങ്ങളില് 950 കോടി രൂപയുടെ കേന്ദ്രാവിഷ്‌കൃത പദ്ധതികളും കുടുംബശ്രീ വഴി നടപ്പാക്കും. കേന്ദ്രാവിഷ്‌കൃത പദ്ധതികളടക്കം 1053 കോടി രൂപയാണ് സ്ത്രീകളുടയും കുട്ടികളുടെയും ക്ഷേമത്തിനായി മാറ്റിവെച്ചിരിക്കുന്നത്.\nഅമ്മാരുടെ ജീവിതം വരച്ച തൃശ്ശൂരിലെ അനുജാതിന്റെ ചിത്രത്തെ കുറിച്ച് വിവരിച്ചുകൊണ്ടാണ് സ്ത്രീകള്‍ക്ക് വേണ്ടിയുളള പ്രഖ്യാപനങ്ങളിലേക്ക് ധനമന്ത്രി കടന്നത് അയലത്തെ അമ്മമാരുടെ കാണാ പണികളാണ് അനുജാത് തന്റെ വരകളിലൂടെ കാണിച്ചുതന്നതെന്ന് അദ്ദേഹം അഭിപ്രായപ്പെട്ടു.


മദ്യലഹരിയില് ഐശ്വര്യയും യാഷികയും ലൈവില്, അവസാനം ലിപ് ലോക്കും; വിഡിയോ - Samakalika Malayalam\nമദ്യലഹരിയില് ഐശ്വര്യയും യാഷികയും ലൈവില്, അവസാനം ലിപ് ലോക്കും; വിഡിയോ\nBy സമകാലിക മലയാളം ഡെസ്‌ക് | Published: 13th July 2019 12:09 PM |\nLast Updated: 13th July 2019 12:09 PM | A+A A- |\nതമിഴ് ബിഗ് ബോസ് സീസണ് 2ലൂടെയാണ് നടി യാഷിക ആനന്ദും ഐശ്വര്യ ദത്തയും ശ്രദ്ധ നേടുന്നത്. പരിപാടിയില് ഇരുവരും ശത്രുക്കളായിരുന്നെങ്കിലും ഇപ്പോള് അടുത്ത സുഹൃത്തുക്കളാണ്. കഴിഞ്ഞ ദിവസമായിരുന്നു ഇരുവരുടേയും സൗഹൃദത്തിന്റെ ആനിവേഴ്‌സറി. ആഘോഷത്തിന്റെ ഭാഗമായി ഇരുവരും ഫേയ്‌സ്ബുക്ക് ലൈവില് വന്നിരുന്നു. വലിയ വിമര്‍ശനങ്ങള്‍ക്ക് വഴിവെച്ചിരിക്കുകയാണ് ഈ വിഡിയോ.\nഇരുവരും ഒന്നിച്ചുള്ള പാര്‍ട്ടിക്കിടെയാണ് ലൈവില് എത്തിയത്. ആ സമയം ഇരുവരുടേയും കാമുകരും കൂടെയുണ്ടായിരുന്നു. ഗ്ലാമറസ് വേഷങ്ങള് അണിഞ്ഞാണ് ഇരുവരും ലൈവില് എത്തിയത്. തങ്ങളുടെ സൗഹൃദത്തിന്റെ വാര്‍ഷികമാണെന്നും അത് ആഘോഷിക്കുകയാണെന്നും ഇരുവരും വിഡിയോയില് പറയുന്നുണ്ട്. പരസ്പരം വളരെ അധികം സ്‌നേഹിക്കുന്നുണ്ടെന്നും ഇരുവരും വ്യക്തമാക്കി. ഇതിനിടയില് കൂടെയുണ്ടായിരുന്ന യുവാവ് യാഷികയെ ചുംബിക്കുന്നതും വിഡിയോയില് കാണാം.\nവിഡിയോ വൈറലായതോടെ ഇരുവര്‍ക്കും എതിരേ രൂക്ഷ വിമര്‍ശനമാണ് ഉയരുന്നത്. ഇരുവരും മദ്യലഹരിയിലാണ് ലൈവില് എത്തിയത് എന്നാണ് പ്രേക്ഷകര് പറയുന്നത്. മദ്യപിച്ച് ഇത്തരം വൃത്തികേട് കാണിക്കുന്നത് മോശമാണെന്നാണ് പറയുന്നത്. ഇവരുടെ ഗ്ലാമറസ് വേഷത്തെയും വിമര്‍ശിക്കുന്നുണ്ട്.\nതമിഴ് ബിഗ് ബോസ് Aishwarya Dutta Yaashika Anand video


CSK have wealth of experience and they don't miss Suresh raina or me in IPL 2020 explains Harbhajan singh | സിഎസ്‌കെയ്ക്കു ഒരുപാട് അനുഭവസമ്പത്തുണ്ട്, സുരേഷ് റെയ്‌നയെയോ, തന്നെയോ അവര്‍ക്ക് മിസ്സ് ചെയ്യില്ലെന്നു ഹര്‍ഭജന് സിങ് - Malayalam MyKhel\n» IPL 2020: റെയ്‌നയെയും തന്നെയും സിഎസ്‌കെ മിസ്സ് ചെയ്യുമോ? ഹര്‍ഭജന് പറയുന്നു\nIPL 2020: റെയ്‌നയെയും തന്നെയും സിഎസ്‌കെ മിസ്സ് ചെയ്യുമോ? ഹര്‍ഭജന് പറയുന്നു\nPublished: Saturday, September 19, 2020, 17:29 [IST]\nഐപിഎല്ലിന്റെ പുതിയ സീസണില് പരിചയസമ്പന്നരായ രണ്ടു മുന്‍നിര താരങ്ങളില്ലാതെയാണ് എംഎസ് ധോണിയുടെ ചെന്നൈ സൂപ്പര് കിങ്‌സ് കിരീടം തിരിച്ചു പിടിക്കാന് ഇറങ്ങുന്നത്. ഒരാള് ടീമിന്റെ വൈസ് ക്യാപ്റ്റനും സൂപ്പര് ഓള്‍റൗണ്ടറുമായ സുരേഷ് റെയ്‌നയാണെങ്കില് മറ്റൊരാള് വെറ്ററന് സ്പിന്നര് ഹര്‍ഭജന് സിങാണ്. രണ്ടു പേരും വ്യക്തിപരമായ കാരണങ്ങള് അറിയിച്ചായിരുന്നു ഈ സീസണില് കളിക്കുന്നില്ലെന്നു അറിയിച്ചത്. ഇവര്‍ക്കു പകരക്കാരനെയും സിഎസ്‌തെ ഇനിയും പ്രഖ്യാപിച്ചിട്ടില്ല.\nടീമിനൊപ്പം യുഎഇയില് എത്തിയ ശേഷം ക്വാറന്റീനില് കഴിയവെയാണ് റെയ്‌ന ആരാധകരെയും ടീം മാനേജ്‌മെന്റിനെയും ഞെട്ടിച്ചുകൊണ്ട് ഈ സീസണില് നിന്നും പിന്മാറുന്നതായി അറിയിച്ച് നാട്ടിലേക്കു മടങ്ങിയത്. എന്നാല് യുഎഇയിലേക്കു തിരിച്ച സിഎസ്‌കെ സംഘത്തില് ഇല്ലാതിരുന്ന ഭാജി പിന്നീട് ടീമിനൊപ്പം ചേരുമെന്നായിരുന്നു അറിയിച്ചിരുന്നത്. ഒടുവില് താന് പിന്‍മാറുന്നതായി അദ്ദേഹം ഫ്രാഞ്ചൈസിയെ അറിയിക്കുകയുമായിരുന്നു. റെയ്‌നയുടെയും തന്റെയും പിന്‍മാറ്റം ഈ സീസണില് സിഎസ്‌കെയ്ക്കു ഒരു തരത്തിലും തിരിച്ചടിയാവാന് പോവുന്നില്ലെന്നു ഭാജി വ്യക്തമാക്കി.\nഒരുപാട് അനുഭവസമ്പത്തുള്ള ടീമുകളിലൊന്നാണ് സിഎസ്‌കെ. അവരുടെ ടീമില് ഹര്‍ഭജന് സിങും സുരേഷ് റെയ്‌നയും ഇപ്പോള് ഇല്ലെന്നത് യാഥാര്‍ഥ്യമാണ്. പക്ഷെ അത് അവരെ അത്ര അലട്ടുമെന്ന് തനിക്കു തോന്നുന്നില്ല. ഒരുപാട് അനുഭവസമ്പത്തുള്ള ഷെയ്ന് വാട്‌സന്, എംഎസ് ധോണി, ഡ്വയ്ന് ബ്രാവോ, രവീന്ദ്ര ജഡേജ എന്നിവരെപ്പോലുള്ള കളിക്കാര് സിഎസ്‌കെയിലുണ്ട്. ഈ വര്‍ഷം സിഎസ്‌കെയെ താന് മിസ്സ് ചെയ്യും. എന്നാല് അവര് എത്ര തന്നെ മിസ്സ് ചെയ്യുമെന്നറിയില്ല. റെയ്‌നയോ, താനോ മറ്റാരെങ്കിലുമോ ഇല്ലെങ്കിലും സിഎസ്‌കെ മുന്നോട്ടു തന്നെ പോവുമെന്നും ഹര്‍ഭജന് ഒരു ദേശീയ മാധ്യമത്തോടു പറഞ്ഞു.\nIPL 2020: മുംബൈയില്ലാതെ പ്ലേഓഫ് നടക്കില്ല, ഉറപ്പായുമെത്തും- ടോപ്പ് ഫോറിനെക്കുറിച്ച് പ്രമുഖര്- ചുവടെ കൂടുതല് വായിക്കാം\nIPL 2020: ഒരിക്കല് ഐപിഎല് ജേതാവ്, ഇന്ന് ഐപിഎല് പരിശീലകന്; ആരൊക്കെയാണവര്?-\nസപ്തംബര് ആദ്യ വാരമായിരുന്നു ഐപിഎല്ലിനായി ഭാജി യുഎഇയില് എത്തേണ്ടിയിരുന്നത്. ഈ സീസണില് അദ്ദേഹം കളിക്കുന്ന കാര്യവും ഉറപ്പായിരുന്നു. പക്ഷെ മഹാമാരിയുടെ ഈ സമയത്തു ഭാര്യ ഗീത ബസ്രയ്ക്കും മകള്‍ക്കും തന്നെ അവര്‍ക്കൊപ്പം വേണ്ടിയിരുന്നു. ഇതേ തുടര്‍ന്നായിരുന്നു പിന്‍മാറിയതെന്നു ഭാജി വെളിപ്പെടുത്തി. കളിക്കളത്തില് ഇറങ്ങുന്നതിനേക്കാള് പ്രധാനം ഇപ്പോള് കുടുംബത്തിനൊപ്പം നില്‍ക്കുകയാണെന്നു തനിക്കു തോന്നി. ഐപിഎല്ലിനെ താന് മിസ്സ് ചെയ്യും. എങ്കിലും സിഎസ്‌കെ ടീമിന് എല്ലാ ആശംസകളും നേരുകയാണ്. മുമ്പത്തേതു പോലെ ഈ സീസണിലും അവര് മികച്ച പ്രകടനം തന്നെ നടത്തുമെന്ന് തനിക്കുറപ്പുണ്ടെന്നും ഭാജി കൂട്ടിച്ചേര്‍ത്തു.\n15 min ago IPL 2020: ധോണിയുടെ വന് അബദ്ധങ്ങള്! ദുരന്തത്തിനു കാരണം അഞ്ച് തീരുമാനങ്ങള്\n48 min ago IPL 2020: ആര്‍സിബിയുടെ കുതിപ്പ് കിരീടത്തിലെത്തും! കോലിയുടെ 'മാസ്റ്റര്‍പ്ലാന്' ക്ലിക്ക്ഡ്- ചോപ്ര\nRead more about: ipl 2020 harbhajan singh csk chennai super kings suresh raina ipl cricket ഐപിഎല് 2020 ഹര്‍ഭജന് സിങ് സിഎസ്‌കെ ചെന്നൈ സൂപ്പര് കിങ്‌സ് സുരേഷ് റെയ്‌ന ഐപിഎല് ക്രിക്കറ്റ്\nStory first published: Saturday, September 19, 2020, 17:29 [IST]


വിവാഹം വരെ അഭിനയിക്കണമെന്നുണ്ട്, പക്ഷേ എത്ര നാള് സിനിമയില് തുടരുമെന്ന് അറിയില്ല | Actress Shamili about her career - Malayalam Filmibeat\n» വിവാഹം വരെ അഭിനയിക്കണമെന്നുണ്ട്, പക്ഷേ എത്ര നാള് സിനിമയില് തുടരുമെന്ന് അറിയില്ല\nവിവാഹം വരെ അഭിനയിക്കണമെന്നുണ്ട്, പക്ഷേ എത്ര നാള് സിനിമയില് തുടരുമെന്ന് അറിയില്ല\nPublished: Tuesday, January 5, 2016, 17:16 [IST]\nബാലതാരമായാണ് ശ്യാമിലി വെള്ളിത്തിരയില് എത്തുന്നത്. പൂക്കാലം വരവായി, കിലുക്കാം പെട്ടി, മാളൂട്ടി തുടങ്ങിയ ചിത്രങ്ങളില് അഭിനയിച്ച ശ്യാമിലി ഇപ്പോള് ഒരു ഇടവേളയ്ക്ക് ശേഷം വീണ്ടും മലയാളത്തിലേക്ക് തിരിച്ചെത്തുകയാണ്. അതും കുഞ്ചാക്കോ ബോബന്റെ നായികയായാണ് ശ്യാമിലി എത്തുന്നത്. പഠനം എല്ലാം കഴിഞ്ഞ് ശ്യാമിലി ആദ്യം തമിഴിലാണ് അഭിനയിച്ചത്. ഗണേഷ് വിവേക് സംവിധാനം ചെയ്ത വീരശിവാജിയായിരുന്നു ചിത്രം.\nഇപ്പോള് മലയാളത്തില് കൂടാതെ മറ്റൊരു തമിഴ് ചിത്രത്തിലും ശ്യാമിലി അഭിനയിക്കുന്നുണ്ട്. പക്ഷേ ഇനിയും നല്ല വേഷങ്ങള് ചെയ്യാനാണ് താരം ആഗ്രഹിക്കുന്നത്. എന്നാല് അഭിനയം ഇനി ഇങ്ങനെ എത്ര നാള് തുടരുമെന്ന് തനിയ്ക്കറിയില്ലെന്ന് ശ്യാമിലി പറയുന്നു.\nവിവാഹം വരെ അഭിനയിക്കണമെന്നുണ്ട്. പക്ഷേ ഇങ്ങനെ എത്ര നാള് അഭിനയിക്കാന് പറ്റുമെന്ന് തനിയ്ക്ക് അറിയില്ലെന്ന് ശ്യാമിലി പറയുന്നു.\nഋഷി ശിവകുമാര് സംവിധാനം ചെയ്യുന്ന വള്ളീം തെറ്റി പുള്ളീം തെറ്റി എന്ന ചിത്രത്തിലൂടെയാണ് ശ്യാമിലി മലയാള സിനിമയിലേക്ക് വീണ്ടും എത്തുന്നത്.\nപഠനം കഴിഞ്ഞ് ശ്യാമിലി ആദ്യം തമിഴിലേക്കാണ് പോയത്. ഗണേഷ് സംവിധാനം ചെയ്ത വീരശിവാജിയായിരുന്നു ചിത്രം.\nഇനിയും നല്ല വേഷങ്ങള് ചെയ്യണം എന്ന് ശ്യാമിലി പറയുന്നു.\nRead more about: malayalam film news malayalam cinema malayalam movie actress shamili tamil film മലയാളം സിനിമ നടി ശ്യാമിലി തമിഴ്\nActress Shamili about her career.


2000ത്തിലെ ഈ നടിമാരെയെല്ലാം പ്രേക്ഷകര് മറന്നോ? | Forgotten Bollywood actresses of the 2000s - Malayalam Filmibeat\n» 2000ത്തിലെ ഈ നടിമാരെയെല്ലാം പ്രേക്ഷകര് മറന്നോ?\nUpdated: Thursday, September 22, 2016, 17:04 [IST]\nചലച്ചിത്രരംഗത്തേയ്ക്കു ചുവടുവെക്കുന്ന ഏവരുടെയും സ്വപ്‌നമാണ് ബോളിവുഡ്. ചിലര് വന്നു കഴിഞ്ഞാല് പേരും പ്രശസ്തിയുമുണ്ടാക്കിയാണ് കടന്നു പോവാറ്.\nചിലരാകട്ടെ ഒന്നോ രണ്ടോ ചിത്രങ്ങളോടെ രംഗത്തു നിന്നും ഔട്ടാവുകയും ചെയ്യുന്നു. 2000 ല് ബോളിവുഡിലെത്തി ചില ചിത്രങ്ങള് മാത്രം ചെയ്ത് പിന്നീട് അഭിനയരംഗത്തോടു വിടപറഞ്ഞ ചില നടിമാരുണ്ട്. അവരാരൊക്കെയാണെന്നു നോക്കാം.\nമുന് മിസ്സ് ഇന്ത്യയായിരുന്ന സെലീന ജെയ്റ്റ്‌ലി ഫിറോസ് ഖാന് സംവിധാനം ചെയ്ത ജനശീന് എന്ന ചിത്രത്തിലൂടെയാണ് ബോളിവുഡില് അരങ്ങേറ്റം കുറിച്ചത്. പക്ഷേ പിന്നീട് സെലീനയ്ക്ക് അവസരങ്ങളൊന്നും ലഭിച്ചില്ല.\nകഹോന പ്യാര് ഹേ എന്ന ചിത്രത്തിലൂടെ പ്രേക്ഷകരുടെ മനം കവര്‍ന്ന നടിയാണ് അമീഷപട്ടേല്. ചിത്രത്തില് ഋത്വിക്ക് റോഷനായിരുന്നു നായകന് .കഹോനാ പ്യാര് ഹേ ഹിറ്റായെങ്കിലും അമീഷയുടെ ചിത്രങ്ങളൊന്നും പിന്നീട് വിജയിച്ചില്ല. ഷോര്‍കട്ട് റോമിയോ ആണ് അമീഷ അഭിനയിച്ച അവസാന ചിത്രം.\nപര്‍ദേഷ്, ദഡ്ക്കന് ,ലജ്ജ തുടങ്ങിയ ഒട്ടേറെ ഹിറ്റ് ചിത്രങ്ങള് മഹിമ ചൗധരിക്കു ലഭിച്ചിരുന്നെങ്കിലും പിന്നീട് അവസരങ്ങളൊന്നും ലഭിച്ചില്ല\nമലയാളികള്‍ക്കും പരിചിതയാണ് പ്രീതി . ദിനേശ് ബാബു സംവിധാനം ചെയ്ത മഴവില്ല് എന്ന ചിത്രത്തില് കുഞ്ചാക്കോബോബന്റെ നായികയായെത്തിയത് പ്രീതിയായിരുന്നു. സജ്‌ന വി സജ്‌ന എന്ന ബോളിവുഡ് ചിത്രങ്ങളില് പ്രീതി അഭിനയിച്ചിരുന്നു. പക്ഷേ പിന്നീട് നല്ല വേഷങ്ങളൊന്നും ലഭിച്ചില്ല.\nബോളിവുഡില് ഒന്നിലേറെ ചിത്രങ്ങളില് മോശമല്ലാത്ത പ്രകടനം കാഴ്ച്ചവെച്ച നടിയാണ് കിം ശര്‍മ്മ. പിന്നീട് ശര്‍മ്മയ്ക്ക് നല്ല റോളുകളൊന്നും ലഭിച്ചില്ലെന്നു മാത്രമല്ല ക്രിക്കറ്റ് താരം യുവരാജുമായി ബന്ധപ്പെടുത്തി മാധ്യമങ്ങള് വാര്‍ത്ത നല്‍കിയിരുന്നു.\nആദിത്യ ചോപ്ര സംവിധാന ചെയ്ത മൊഹബത്തേം എന്ന ചിത്രത്തിലൂടെ ബോളിവുഡ് അരങ്ങേററം നടത്തിയ നടിയാണ് സമിത ഷെട്ടി. സെഹര് (2005) ,കാഷ് (2007) എന്നീ സമിത ചിത്രങ്ങള് പരാജയമായിരുന്നു .പിന്നീട് നടിയ്ക്ക് അവസരങ്ങളൊന്നും ലഭിച്ചില്ല\nഇമ്രാന് ഹഷ്മി നായകനായ ആഷിക്ക് ബനായാ ആപ്‌നേ ആണ് തനുശ്രീ ദത്തയുടെ ആദ്യ ചിത്രം. ഈ ചിത്രത്തില് തിളങ്ങിയെങ്കിലും പിന്നീട് തനുശ്രീയുടെ അഡ്രസ്സില്ലായിരുന്നു.\nഫര്‍ദ്ദീന് ഖാന്റെ കിത്ത്‌നെ ദൂര് കിത്ത്നെ പാസ്സ് എന്ന ചിത്രത്തിലൂടെയാണ് അമൃത അറോറ ബോളിവുഡിലെത്തുന്നത്. പിന്നീട് അമൃതയ്ക്ക് നല്ല വേഷങ്ങളൊന്നും ലഭിച്ചില്ല.\nവാസ്തവ്, പുകാര്, തേസാബ് തുടങ്ങിയ ചിത്രങ്ങളിലുടെ ശ്രദ്ധേയയായ നടിയാണ് നമ്രത. തെലുങ്ക് സൂപ്പര് സ്റ്റാര് മഹേഷ് ബാബുവിനെ വിവാഹം കഴിച്ചതോടെ നമ്രതയുടെ അഭിനയ ജീവിതവും അവസാനിച്ചു.\nമലയാളികള്‍ക്ക് പരിചയമുള്ള മറ്റൊരു നടിയാണ് പൂജ ബത്ര. പ്രിയദര്‍ശന് സംവിധാനം ചെയ്ത ചന്ദ്രലേഖയിലൂടെയാണ് പൂജയെ മലയാളി പ്രേക്ഷകര്‍ക്ക് പരിചയം. പ്രിയദര്‍ശന് സംവിധാനം ചെയ്ത വിരാസത് എന്ന ചിത്രത്തിലൂടെയാണ് പൂജ ബത്ര ബോളിവുഡില് അരങ്ങേറ്റം കുറിച്ചത്.\nഅമൃത അറോറയുടെ ഫോട്ടോസിനായ് ക്ലിക്ക് ചെയ്യൂ...\nRead more about: ameesha patel kim sharma preeti jhangiani pooja batra bollywood അമീഷ പട്ടേല്\nBollywood is India's most-watched dream! But not everyone comes out of this fantasy withasmile andaswagger. For here is one place on earth where, in the absence of 'Luck By Chance', you get completely trapped inamire of glam and sham.


വിവാഹക്ഷണക്കത്തിലും ട്രെന്‍ഡ് സെറ്ററായി മോദി... ക്ഷണക്കത്തിലും രാഷ്ട്രീയം, സമ്മാനം മോദിക്കുള്ള വോട്ട്!! | Wedding invitation also politicized in India - Malayalam Oneindia\nവിവാഹക്ഷണക്കത്തിലും ട്രെന്‍ഡ് സെറ്ററായി മോദി... ക്ഷണക്കത്തിലും രാഷ്ട്രീയം, സമ്മാനം മോദിക്കുള്ള വോട്ട്!!\nUpdated: Sat, Jan 5, 2019, 1:25 [IST]\nസൂറത്ത്: 2019 തുടക്കത്തിലെ സംഭവബഹുലമാണ്. ഇനി വരാനിരിക്കുന്നത് തിരഞ്ഞെടുപ്പ് കാലവും. പല രീതിയില് വിഭിന്നമായ പല തിരഞ്ഞെടുപ്പ് പ്രചാരണവും ഇനി ഇന്ത്യന് ജനത സാക്ഷ്യം വഹിക്കും. ഈ തിരഞ്ഞെടുപ്പ് വര്‍ഷം നിരവധി ആകസ്മികതകളും അമ്പരപ്പുകളും നിറഞ്ഞതാകും. ഏതെങ്കിലും പാര്‍ട്ടിയോട് ഐക്യദാര്‍ഢ്യം പ്രഖ്യാപിക്കാനും കൂറുപുലര്‍ത്താനും വ്യക്തികള്‍ക്കവകാശമുണ്ട്. ഇത്തരത്തില് വ്യത്യസ്തമായ ഒറു കല്യാണക്കത്തുമായാണ് സൂറത്തില് നിന്നും മോദിക്ക് ഐക്യദാര്‍ഡ്യം പ്രഖ്യാപിച്ചത്.\nവിവാഹക്ഷണക്കത്തില് സമ്മാനമായി നരേന്ദ്രമോദിക്ക് വോട്ട് ചെയ്യണമെന്നാണ് അഭ്യര്‍ത്ഥിക്കുന്നത്. വരുന്ന തിരഞ്ഞെടുപ്പില് നരേന്ദ്രമോദിക്ക് വോട്ട് നല്കുന്നതാണ് വധൂവരന്മാര്‍ക്കുള്ള ഏറ്റവും വലിയ സമ്മാനമന്നാണെന്നാണ് ക്ഷണക്കത്ത് പറയുന്നത്. ഇത്തരത്തില് വ്യത്യസ്തമായ വോട്ടഭ്യര്‍ത്ഥനയുമായി വന്ന കത്താണ് സോഷ്യല് മീഡിയയില് വൈറലാകുന്നത്. ജനുവരി ഒന്നിന് നടന്ന വിവാഹത്തിന്‍റെ കത്ത് മോദിക്ക് വോട്ടഭ്യര്‍ത്ഥിച്ചതിനാല് വലിയ ചര്‍ച്ചയായിരിക്കയാണ്. കത്തിന്‍െര ഒടുക്കത്തില് നിങ്ങളുടെ സമ്മാനങ്ങള് വരുന്ന പൊതു തിരഞ്ഞെടുപ്പില് മോദിക്ക് വോട്ട് നല്കുന്നതാണെന്ന് പറയുന്നു.\nസമാനമായ രീതിയില് മംഗാലാപുരത്തെ ഒരു മോദി ഭക്തനും വിവാഹക്ഷണക്കത്തില് മോദിക്കായി വോട്ടര്‍ഭ്യത്ഥിച്ചിരുന്നു. ഫെബ്രുവരി 10നാണ് ഈ വിവാഹം. മറ്റൊരു കാര്‍ഡില് മോദി സര്‍ക്കാറിന്‍റെ പദ്ധതികളും നേട്ടങ്ങളും വിവരിച്ചുകൊണ്ടുള്ളതാണ്. അതിഥികള് ഇത്തരം പദ്ധതികളുടെ ഗുണഭോക്താക്കളാകണമെന്ന് കത്തില് പറയുന്നു.\nnarendra modi invitation politics election campaign നരേന്ദ്ര മോദി രാഷ്ട്രീയം ബിജെപി വിവാഹം ക്ഷണക്കത്ത്\nWedding invitation also politicized in India. Coming election campaign get started among Modi lovers.


ഒരിക്കലും വീടിൻറെ പ്രധാന വാതിൽ ഇങ്ങനെ ആകരുത്\nവീട്ടിലെ പ്രധാനവാതിൽ എന്ന് പറയുന്നത് ഏറ്റവും പ്രധാനപ്പെട്ട ഒരു കാര്യം തന്നെയാണ്. പ്രധാനവാതിലിൽ ആണ് ഗൃഹലക്ഷ്മി കുടികൊള്ളുന്നത്. അതുകൊണ്ടുതന്നെ വീട്ടിലെ പ്രധാനവാതിൽ എങ്ങനെ ആയിരിക്കണം അതുപോലെതന്നെ എങ്ങനെ ആകാൻ പാടില്ല എന്നതിനെക്കുറിച്ച് നമുക്ക് നോക്കാം. പ്രധാനമായും ശ്രദ്ധിക്കേണ്ട കാര്യം എന്താണ് എന്ന് വെച്ചാൽ നമ്മുടെ വാതിൽ നേരെ മരങ്ങൾ ഒന്നും തന്നെ ഉണ്ടാകാൻ പാടുള്ളതല്ല. അതുപോലെതന്നെ ഇലക്ട്രിക് പോസ്റ്റുകൾ തൂണുകൾ തുടങ്ങിയവ ഒന്നും നമ്മുടെ പ്രധാന വാതിലിനു നേരെ ഉണ്ടാകാൻ പാടുള്ളതല്ല.\nഇവയൊക്കെ നമ്മുടെ വീട്ടിലേക്കുള്ള പോസിറ്റീവ് എനർജി ഇല്ലാതാകും എന്നാണ് പറയുന്നത്. അത് പോലെ തന്നെ ശ്രദ്ധിക്കേണ്ട മറ്റൊരു കാര്യമാണ് നമ്മുടെ വാതിൽ തുറക്കുമ്പോൾ അതുപോലെ അടയ്ക്കുമ്പോൾ ഒക്കെ അതിൽ നിന്നും ശബ്ദം ഉണ്ടാകാറുണ്ട്. അങ്ങനെയുള്ള ശബ്ദങ്ങൾ വീട്ടിൽ അനാവശ്യ ചെലവുകൾ അതുപോലെ കഷ്ടതകൾ ഒക്കെ വരുത്തി തീർക്കാൻ കാരണമാകും എന്ന് പറയപ്പെടുന്നു. അതുകൊണ്ടുതന്നെ എപ്പോഴും വാതിലിൽ ഓയിൽ യഥാസമയം ഇട്ടു കൊടുക്കുക.\nഅപ്പോൾ ഇങ്ങനെയുള്ള ശബ്ദം ഉണ്ടാവുന്നതല്ല. മതിൽ എപ്പോഴും തുറക്കുമ്പോഴും അടക്കുമ്പോഴും എപ്പോഴും സ്മൂത്ത് ആയിരിക്കണം. അതുപോലെതന്നെ പ്രധാനവാതിലിൽ അനാവശ്യമായ രീതിയിൽ ആണികളൊക്കെ തറക്കുക അങ്ങനെയുള്ള കാര്യങ്ങൾ ഒക്കെ പരമാവധി ഒഴിവാക്കണം. അതുപോലെതന്നെ വീട്ടിലെ പ്രധാന വാതിലിന് എന്തെങ്കിലും തകരാർ സംഭവിച്ചിട്ടുണ്ടെങ്കിൽ അത് വളരെ പെട്ടെന്ന് തന്നെ റിപ്പയർ ചെയ്ത് എടുക്കേണ്ടതാണ്.


The5highest paid batsmen in IPL: Guess who takes top spot? - Malayalam Goodreturns\n» ഐപിഎല്ലിൽ ഏറ്റവും കൂടുതൽ പ്രതിഫലം വാങ്ങുന്ന ബാറ്റ്സ്മാൻമാ‌ർ; ഒന്നാം സ്ഥാനം ആർക്ക്?\nPublished: Saturday, March 16, 2019, 14:43 [IST]\nഐപിഎല്ലിൽ ഏറ്റവും കൂടുതൽ പ്രതിഫലം വാങ്ങുന്ന ബാറ്റ്സ്മാൻമാരുടെ പട്ടിക ഇൻസൈഡ് സ്പോർട്സ് പുറത്തു വിട്ടു. ആദ്യ അഞ്ച് സ്ഥാനങ്ങളിലുള്ള കളിക്കാർ ആരൊക്കെയെന്ന് നോക്കാം.\nസുരേഷ് റെയ്നയ്ക്ക് ലഭിക്കുന്ന പ്രതിഫലം 88.7 കോടി രൂപയാണ്. പട്ടികയിൽ അഞ്ചാമതാണ് റെയ്ന. ഐപിഎല്ലിൽ ചെന്നൈ സൂപ്പർ കിംഗ്സ് 11 കോടി രൂപ നൽകിയാണ് റെയ്നയെ സ്വന്തമാക്കിയത്. 88.7 കോടി രൂപയാണ് ഐപിഎല്ലിലൂടെ റെയ്ന ആകെ നേടിയത്.\nകൊൽക്കത്ത നൈറ്റ് റൈഡേഴ്സിനു വേണ്ടി കളിച്ചിരുന്ന ഗംഭീറിന്റെ പ്രതിഫലം 94.6 കോടി രൂപയാണ്. നൂറ് കോടി ക്ലബ്ബിൽ എത്താൻ വെറും 3.4 കോടി രൂപയുടെ കുറവ് മാത്രമാണ് ഗംഭീറിനുള്ളത്. 2018 ഡിസംബറിലാണ് ഗൗതം ഗംഭീർ വിരമിക്കൽ പ്രഖ്യാപിച്ചത്.\nബാംഗ്ലൂരിൽ റോയൽ ചലഞ്ചേഴ്സ് 17 കോടി രൂപ നൽകിയാണ് ഇന്ത്യൻ ക്യാപ്ടനായ വിരാട് കോലിയെ ടീമിൽ നിലനി‍ർത്തിയത്. എന്നാൽ ഐപിഎല്ലിൽ നിന്ന് 109.2 കോടി രൂപയാണ് കോലി സമ്പാദിച്ചത്. 2009, 2011, 2016 എന്നീ വർഷങ്ങളിൽ ഫൈനലിൽ എത്തിയെങ്കിലും കോലിക്ക് ഐപിഎൽ നേടാനായില്ല.\nമുംബൈ ഇന്ത്യൻസിന്റെ ഹിറ്റ്മാനായ രോഹിത് ശർമ്മ 116.8 കോടി രൂപയാണ് ഐപിഎല്ലിൽ നിന്ന് നേടിയത്. ഈ സീസണിൽ മുംബൈ ഇന്ത്യൻസ് 15 കോടി രൂപയ്ക്കാണ് രോഹിത് ശർമ്മയെ നിലനിർത്തിയത്. 2013, 2015, 2017 എന്നിങ്ങനെ മൂന്ന് വർഷങ്ങളിൽ ഐപിഎൽ വിജയികളാണ് മുംബൈ ഇന്ത്യൻസ്.\nഐപിഎൽ ചരിത്രത്തിലെ തന്നെ ഏറ്റവും കൂടുതൽ പണം സമ്പാദിച്ച ബാറ്റ്സ്മാനാണ് എംഎസ് ധോണി. 122.8 കോടി രൂപയാണ് ധോണി ഐപിഎല്ലിൽ നിന്ന് സമ്പാദിച്ചത്. 2010 ലും 2011 ലും ഐപിഎൽ കിരീടങ്ങൾ നേടിയതും ധോണി ക്യാപ്റ്റനായിരിക്കെയാണ്. 15 കോടി രൂപയാണ് ധോണിയ്ക്ക് വേണ്ടി ചെന്നൈ സൂപ്പർ കിംഗ്സ് നൽകിയത്.\nRead more about: money cricket പണം ക്രിക്കറ്റ്\nThe5highest paid batsmen in IPL: Guess who takes top spot?\nAccording toalist compiled by Inside Sport after taking into account the year on year salaries of players, here are the top5highest earning batsmen in the IPL.\nStory first published: Saturday, March 16, 2019, 14:43 [IST]


കൊച്ചി മെട്രോ പുനരാംരംഭിക്കുന്നു; സമയക്രമത്തിലും സര്‍വീസുകളുടെ എണ്ണത്തിലും മാറ്റം | നേര്‍രേഖ24X7\nഎറണാകുളം: കൊച്ചി മെട്രോ സര്‍വീസ് ഉടന് പുനരാരംഭിക്കുമെന്ന് റിപ്പോര്‍ട്ട്. കൊവിഡ് രോഗവ്യാപനം തടയാന് കഴിഞ്ഞ മാര്‍ച്ചില് കേന്ദ്ര സര്‍ക്കാര് ലോക്ക് ഡൗണ് പ്രഖ്യാപിച്ചതോടെയാണ് മെട്രോ സര്‍വീസ് നിര്‍ത്തിവെച്ചത്. അടുത്ത മാസം ആദ്യം തന്നെ മെട്രോ സര്‍വീസ് തുടങ്ങാന് സാധിക്കുമെന്നാണ് പ്രതീക്ഷയെന്ന് കൊച്ചി മെട്രോ അധികൃതര് അറിയിച്ചു.\nകോവിഡ് പ്രതിരോധ നടപടികള് ശക്തമാക്കി സര്‍വീസുകള് പുനഃരാരംഭിക്കാനാണ് കൊച്ചി മെട്രോ തയ്യാറെടുക്കുന്നത്. സമയക്രമവും സര്‍വീസുകളുടെ എണ്ണവും മാറ്റം വരുത്തിയാണ് സര്‍വീസുകള് ആരംഭിക്കുന്നത്. കോവിഡ് മാനദണ്ഡങ്ങള് അനുസരിച്ചുള്ള തയ്യാറെടുപ്പുകള് പൂര്‍ത്തിയായെന്നും കേന്ദ്ര അനുമതിക്കായി കാത്തിരിക്കുയാണെന്നും കെഎംആര്‍എല് എംഡി അല്‍കേഷ് കുമാര് അറിയിച്ചു.\nതിരക്കുകള് കൂടിയാല് ഉപയോഗിക്കുന്നതിന് മാത്രമായി രണ്ട് ട്രെയിനുകള് ആലുവയിലും മുട്ടത്തും സജ്ജമാക്കും. ശീതീകരണ സംവിധാനം ഒഴിവാക്കി ആയിരിക്കും മെട്രോ സര്‍വീസ് പുനഃരാരംഭിക്കുക.\nനേര്‍രേഖ24X7: കൊച്ചി മെട്രോ പുനരാംരംഭിക്കുന്നു; സമയക്രമത്തിലും സര്‍വീസുകളുടെ എണ്ണത്തിലും മാറ്റം


പൊന്നാനി നഗരസഭ രണ്ടാം ഘട്ടത്തില് ശേഖരിച്ച മാലിന്യം കയറ്റി അയച്ചു\nFri Mar 22 2019 22:25:40 GMT+0530 (IST)\nപൊന്നാനി: മാലിന്യമുക്ത പദ്ധതിയുടെ ഭാഗമായി പൊന്നാനി നഗരസഭ ശേഖരിച്ച പ്ലാസ്റ്റിക്കിന്റെ രണ്ടാം ഘട്ടം റീ സൈക്ലിങ് കേന്ദ്രത്തിലേയ്ക്കു കയറ്റി അയച്ചു.കേന്ദ്ര പരിസ്ഥിതി വന കാലാവസ്ഥാ വ്യതിയാന വകുപ്പിന്റെ സഹായത്തോടെ കേരള ശാസ്ത്ര സാങ്കേതിക പരിസ്ഥിതി കൗണ്‍സില്, കേരള വന ഗവേഷണ സ്ഥാപനം, പൊന്നാനി നഗരസഭ, ദേശീയ ഹരിത സേന എന്നിവര് ചേര്‍ന്ന് നടപ്പാക്കുന്ന പ്ലാസ്റ്റിക്ക് മുക്ത പൊന്നാനിയുടെ ഭാഗമായാണ് പ്ലാസ്റ്റിക് ശേഖരിച്ചത്.\n10 ടണ്ണോളം പ്ലാസ്റ്റിക് കഴിഞ്ഞ ആഴ്ച കയറ്റി അയച്ചിരുന്നു. ബാക്കിയുള്ളതാണ് രണ്ടാം ഘട്ടമായി അയച്ചത്. പൊന്നാനിയുടെ തീരപ്രദേശത്ത് നിന്നും നദീതടങ്ങളില് നിന്നും കനോലി കനാല് തീരത്തു നിന്നും പത്ത് ടണിലധികം പ്ലാസ്റ്റിക്കുകളാണ് കുടുംബശ്രീ പ്രവര്‍ത്തകരും മറ്റുമായി ശേഖരിച്ചത്.\nകുപ്പി, ചെരുപ്പ് റബ്ബര് അടങ്ങുന്ന പ്ലാസ്റ്റിക് ശേഖരണമാണ് കന്യാകുമാരിയിലെ പൊന്നയ്യ ഫൗണ്ടേഷനിലേയ്ക്കു കയറ്റി അയച്ചത്. പൊന്നാനി നഗരസഭ ചെയര്‍മാന് സി പി മുഹമ്മദ് കുഞ്ഞി പ്ലാസ്റ്റിക് മാലിന്യം കയറ്റിയ വാഹനങ്ങളെ ഫഌഗ് ഓഫ് ചെയ്തു.\nനഗരസഭ സെക്രട്ടറി വി സി അരുണ്‍കുമാര്, ജെഎച്ച്‌ഐ മോഹന്, സാജിദ് മോന് പങ്കെടുത്തു.


Shuhaib Murder Case | യൂത്ത് കോൺഗ്രസ് നേതാവ് ശുഹൈബ് വധക്കേസിൽ കുറ്റപത്രം സമർപ്പിച്ചു; 386 പേജുള്ള കുറ്റപത്രത്തിൽ ഒന്നാം പ്രതിസ്ഥാനത്തുള്ളത് റിമാൻഡിൽ കഴിയുന്ന ആകാശ് തില്ലങ്കേരി; കോടതിയിൽ കുറ്റപത്രത്തിനൊപ്പം സമർപ്പിച്ചത് 8000ത്തോളം പേജുള്ള അനുബന്ധരേഖകളും - MarunadanMalayali.com\nMay 14, 2018 | 01:51 PM IST | Permalink\nമട്ടന്നൂർ: മട്ടന്നൂരിൽ യൂത്ത് കോൺഗ്രസ് നേതാവ് ശുഹൈബിനെ വെട്ടിക്കൊലപ്പെടുത്തിയ കേസിലെ കുറ്റപത്രമായി. കൊലപാതകം നടന്ന് 92 -ാം ദിവസമാണ് കേസിൽ അന്വേഷണ സംഘം കുറ്റപത്രം സമർപ്പിച്ചത്. റിമാൻഡിൽ കഴിയുന്ന ആകാശ് തില്ലങ്കേരിയെ ഒന്നാം പ്രതിയാക്കിയുള്ള 386 പേജുള്ള കുറ്റപത്രമാണ് അന്വേഷണ ഉദ്യോഗസ്ഥനായ മട്ടന്നൂർ സിഐ, എവി ജോൺ മട്ടന്നൂർ കോടതിയിൽ സമർപ്പിച്ചത്. 8000ത്തോളം പേജുള്ള അനുബന്ധരേഖകളും കോടതിയിൽ കുറ്റപത്രത്തിനൊപ്പം നൽകി.\nകഴിഞ്ഞ ഫെബ്രവരി 12ന് രാത്രി 10.45ന് എടയന്നൂർ തെരൂരിലെ തട്ടുകടയിൽ വച്ചാണ് ശുഹൈബ് വെട്ടേറ്റ് മരിക്കുന്നത്. സംഭവവുമായി ബന്ധപ്പെട്ട് ആകാശ് തില്ലങ്കേരി ഉൾപ്പടെ 11 സിപിഎം പ്രവർത്തകരെ മട്ടന്നൂർ സിഐ, എ.വി. ജോണിന്റെ നേതൃത്വത്തിലുള്ള അന്വേഷണസംഘം അറസ്റ്റ് ചെയ്തിരുന്നു. പ്രതികൾ അറസ്റ്റിലായി 90 ദിവസത്തിനുള്ളിൽ കുറ്റപത്രം സമർപ്പിക്കണമെന്ന നിയമമുള്ളതു കൊണ്ടാണ് അന്വേഷണസംഘം കുറ്റപത്രം തയാറാക്കിയത്. കൊലപാതകത്തിനുള്ള കാരണവും പ്രതികൾക്കുള്ള പങ്കും വിവരിച്ചാണ് കുറ്റപത്രം തയാറാക്കിയിട്ടുള്ളത്.\nകേസിൽ സിബിഐ അന്വേഷണം വേണമെന്ന് ആവശ്യപ്പെട്ട് ശുഹൈബിന്റെ പിതാവ് സമർപ്പിച്ച ഹർജി സുപ്രിം കോടതിയുടെ പരിഗണനയിലാണ്. കേസിൽ കുറ്റപത്രം സമർപ്പിക്കുന്നത് സ്റ്റേ ചെയ്യണമെന്ന പിതാവിന്റെ ആവശ്യം കോടതി അംഗീകരിച്ചിരുന്നില്ല. സിബിഐ അന്വേഷണം വേണമെന്ന ഹർജിയിൽ കോടതി സംസ്ഥാന സർക്കാരിന് നോട്ടീസ് അയച്ചിരിക്കുകയാണ്. കേസ് കോടതി ജൂലൈ 16 ലേക്ക് മാറ്റിയിരിക്കുകയാണ്.\nഫെബ്രുവരി 12 നാണ് യൂത്ത് കോൺഗ്രസ് മട്ടന്നൂർ ബ്ലോക്ക് സെക്രട്ടറി ശുഹൈബിനെ ഒരു സംഘം ആക്രമിച്ചു കൊലപ്പെടുത്തിയത്. കേസിൽ ആകാശ് തിലങ്കേരിയടക്കം 11 സിപിഐഎം പ്രവർത്തകർ അറസ്റ്റിലായി. മാർച്ച് ഏഴിന് കേസിന്റെ അന്വേഷണം ഹൈക്കോടതി സിംഗിൾ ബെഞ്ച് സിബിഐയ്ക്ക് കൈമാറിയിരുന്നു. എന്നാൽ മാർച്ച് 14 ന് സർക്കാരിന്റെ ഹർജിയിൽ ഡിവിഷൻ ബെഞ്ച് ഈ ഉത്തരവ് സ്റ്റേ ചെയ്തു. കേസ് വേനൽ അവധിക്ക് ശേഷം പരിഗണിക്കുമെന്നാണ് ഡിവിഷൻ ബഞ്ച് വ്യക്തമാക്കിയത്.\nഡിവിഷൻ ബെഞ്ച് പുറപ്പെടുവിച്ച സ്റ്റേ ഉത്തരവിന് എതിരെയാണ് ശുഹൈബിന്റെ മാതാപിതാക്കളായ സിപി മുഹമ്മദ്, എസ്‌പി റസിയ എന്നിവർ സുപ്രിം കോടതിയെ സമീപിച്ചത്. സിപിഐഎം പ്രവർത്തകർ പ്രതികളായ കേസിൽ പൊലീസ് അന്വേഷണം കാര്യക്ഷമമല്ലെന്നാണ് ശുഹൈബിന്റെ മാതാപിതാക്കളുടെ വാദം. തെളിവ് നശിപ്പിക്കപ്പെടും മുൻപ് കേസ് അടിയന്തരമായി സിബിഐക്ക് നൽകണം. പ്രതികൾക്ക് സിപിഐഎം നേതാക്കളുമായി അടുത്ത ബന്ധമുണ്ടെന്ന സിംഗിൾ ബെഞ്ച് പരാമർശവും ഹർജിയിൽ ചൂണ്ടികാണിച്ചിട്ടുണ്ട്.


'പെഗാസസ് വിവാദം അടിസ്ഥാനരഹിതം'; ആരോപണങ്ങൾ തള്ളി സുപ്രീംകോടതിയിൽ കേന്ദ്രത്തിന്റെ സത്യവാങ്മൂലം | pegasus controversy centres affidavit in the supreme court dismissing the allegations\nവിഷയത്തിൽ പാർലമെന്റിന്റെ ഇരുസഭകളിലും സർക്കാർ ഉയർത്തിയ വാദങ്ങൾ തന്നെയാണ് സത്യവാങ്മൂലത്തിലും ആവർത്തിച്ചിരിക്കുന്നത്. പെഗാസസ് വിവാദങ്ങൾ അടിസ്ഥാനമില്ലാത്ത ആരോപണങ്ങളാണ്. എങ്കിലും ഇവ പരിശോധിക്കാൻ ഒരു വിദഗ്ധ സമിതിക്ക് രൂപം നൽകും എന്നാണ് സർക്കാർ കോടതിയെ അറിയിച്ചിരിക്കുന്നത്.\nDelhi, First Published Aug 16, 2021, 11:36 AM IST\nദില്ലി: പെഗാസസ് ഫോൺ ചോർത്തൽ കേസിൽ ആരോപണങ്ങൾ തള്ളിക്കൊണ്ട് കേന്ദ്രസർക്കാർ സുപ്രീംകോടതിയിൽ സത്യവാങ്മൂലം നൽകി. വിദഗ്ധ സമിതിക്ക് രൂപം നൽകുമെന്നും കേന്ദ്രം സുപ്രീംകോടതിയെ അറിയിച്ചു. ചില നിക്ഷിപ്ത താല്പര്യക്കാർ തെറ്റിദ്ധാരണ പരത്താൻ ശ്രമിക്കുന്നുണ്ട് എന്നും കേന്ദ്രസർക്കാർ സത്യവാങ്മൂലത്തിൽ പറഞ്ഞിട്ടുണ്ട്.\nകേസ് സുപ്രീംകോടതി പരിഗണിക്കാൻ പോകുമ്പോഴാണ് രണ്ട് പേജുള്ള സത്യവാങ്മൂലം സർക്കാർ നൽകിയിരിക്കുന്നത്. പെഗാസസ് വിഷയത്തിൽ ഇതുവരെ വന്നിട്ടുള്ള എല്ലാ വെളിപ്പെടുത്തലുകളും കേന്ദ്രസർക്കാർ തള്ളിയിരിക്കുകയാണ്. വിഷയത്തിൽ പാർലമെന്റിന്റെ ഇരുസഭകളിലും സർക്കാർ ഉയർത്തിയ വാദങ്ങൾ തന്നെയാണ് സത്യവാങ്മൂലത്തിലും ആവർത്തിച്ചിരിക്കുന്നത്. പെഗാസസ് വിവാദങ്ങൾ അടിസ്ഥാനമില്ലാത്ത ആരോപണങ്ങളാണ്. എങ്കിലും ഇവ പരിശോധിക്കാൻ ഒരു വിദഗ്ധ സമിതിക്ക് രൂപം നൽകും എന്നാണ് സർക്കാർ കോടതിയെ അറിയിച്ചിരിക്കുന്നത്.\nഇന്ന് ഏറ്റവുമൊടുവിലത്തെ കേസിലായി ഇരുപത്തിയൊന്നാമതായി പെഗാസസ് കേസ് പരിഗണിക്കാമെന്നാണ് കോടതി പറഞ്ഞിരിക്കുന്നത്. പെഗാസസ് വിഷയത്തിൽ അന്വേഷണം ആവശ്യപ്പെട്ട് പത്ത് ഹർജികളാണ് സുപ്രീംകോടതിയിൽ സമർപ്പിച്ചിട്ടുള്ളത്.\nLast Updated Aug 16, 2021, 11:39 AM IST


ബാഗുകളുടെ അമിത ഭാരം; സ്‌കൂള് കുട്ടികള് ചുമട്ടുകാരല്ലെന്ന് കോടതി - Rose Malayalam | Rose Malayalam\nബാഗുകളുടെ അമിത ഭാരം; സ്‌കൂള് കുട്ടികള് ചുമട്ടുകാരല്ലെന്ന് കോടതി\nUpdated on 31-10-2018 at 8:16 am\nകൊച്ചി: കുട്ടികള് അമിത ഭാരമുള്ള ബാഗുകളും തൂക്കി സ്‌കൂളുകളില് പോകുന്നതിനു എതിരെ ഹൈക്കോടതി. സ്‌കൂള് കുട്ടികള് ചുമട്ടുകാരല്ലെന്ന് കോടതി നിരീക്ഷിച്ചു. സ്‌കൂള് ബാഗുകളുടെ ഭാരം കുറയ്ക്കാന് നടപടി സ്വീകരിക്കണമെന്ന് ആവശ്യപ്പെട്ട് സമര്‍പ്പിച്ച ഹര്‍ജി പരിഗണിക്കവേ ആണ് ഹൈക്കോടതി പരാമര്‍ശമുണ്ടായത്. അമിത ഭാരമുള്ള പുസ്തകങ്ങള് സ്‌കൂളില് തന്നെ സൂക്ഷിച്ചു വെയ്ക്കുവാന് സംവിധാനം ഉണ്ടാക്കുകയോ മറ്റു ഇലക്ട്രോണിക് മാര്‍ഗ്ഗങ്ങള് സ്വീകരിക്കുകയോ ചെയ്യണം. അല്ലാതെ കുട്ടികളെ കൊണ്ടു ചുമപ്പിക്കുന്നതെന്തിനെന്നും കോടതി ചോദിച്ചു.\nസ്‌കൂള്‍ബാഗിന്റെ ഭാരം കുറയ്ക്കണമെന്ന സി.ബി.എസ്.ഇ.യുടെ സര്‍ക്കുലര് നിലനില്‍ക്കുമ്പോഴാണിത്. ഇ-ബുക്കും സ്മാര്‍ട്ട് ബോര്‍ഡും നിലവില്‍വന്ന കാലമാണിത്. സ്‌കൂള് ബാഗിന്റെ അമിതഭാരം എങ്ങനെ കുറയ്ക്കാമെന്ന് പഠിച്ച് വിശദീകരണം നല്‍കാന് കോടതി കേന്ദ്രസര്‍ക്കാരിനോട് ആവശ്യപ്പെട്ടു. ഹര്‍ജിയില് സംസ്ഥാനസര്‍ക്കാരിനെക്കൂടി കക്ഷിയാക്കാന് ഹര്‍ജിക്കാരനോടും നിര്‍ദേശിച്ചു.\nകുട്ടിയുടെ ശരീരഭാരത്തെക്കാള് 10 ശതമാനം ഭാരമുള്ള ബാഗ് ആരോഗ്യപ്രശ്നമുണ്ടാക്കുമെന്ന ഹര്‍ജി പരിഗണിക്കവേയാണ് ചീഫ് ജസ്റ്റിസ് അധ്യക്ഷനായ ഡിവിഷന്‍ബെഞ്ചിന്റെ നിരീക്ഷണം. രാജ്യത്തെ സ്‌കൂള് വിദ്യാര്‍ഥികളുടെ ആരോഗ്യപ്രശ്നത്തിനു മുഖ്യകാരണം സ്‌കൂള് ബാഗുകളുടെ അമിതഭാരമാണെന്ന പഠനറിപ്പോര്‍ട്ടുകള് മുന്‍നിര്‍ത്തിയാണ് ഹര്‍ജി. ഇക്കാര്യത്തില് 2016 സെപ്റ്റംബര് 12-ന് സി.ബി.എസ്.ഇ. അതിനുകീഴിലെ സ്‌കൂളുകള്‍ക്ക് നിര്‍ദേശം നല്‍കിയിരുന്നു. അത് നടപ്പാക്കിയിട്ടില്ലെന്ന് ഹര്‍ജിക്കാരന് ബോധിപ്പിച്ചു.\nഈ നിര്‍ദേശം സ്‌കൂളുകള് പാലിക്കാത്തതെന്തെന്ന് കോടതി കേന്ദ്രത്തോടും സി.ബി.എസ്.ഇ.യോടും ആരാഞ്ഞു. സാമ്പത്തികപ്രശ്നമാണ് കാരണമായി സ്‌കൂളുകള് ഉന്നയിക്കുന്നതെന്നായിരുന്നു മറുപടി. കുട്ടികളില്‍നിന്ന് സ്‌കൂളുകള് ഉയര്‍ന്ന ഫീസ് വാങ്ങുന്നില്ലേ എന്ന് കോടതി ചോദിച്ചു. എന്നാല് സ്‌കൂള് ബാഗുകളുടെ ഭാരം കുറയ്ക്കുന്നതില് ചില പ്രായോഗിക ബുദ്ധിമുട്ടുകള് ഉണ്ടെന്നും തങ്ങള് ഒരു ഭരണ നിര്‍വ്വഹണ സ്ഥാപനം മാത്രമാണെന്നുമാണ് സിബിഎസ്ഇ കോടതിയെ അറിയിച്ചത്.


Sankeerthanam Publications » STORIES - www.sankeerthanam.org\nനുണയുടെ ക്ഷണികതകൾ തേടി\nഎൻ മോഹനന്റെ അഞ്ച് കഥകൾ. ‘നമ്മുടെ യാന്ത്രികസംസ്കാരത്തിന്റെ അധികാരപത്രത്തിനെതിരേ സമർപ്പിക്കപ്പെട്ട കേരളീയ ഗ്രാമസമുദായ സംസ്കാരത്തിന്റെ വീക്ഷണവും വരപ്രസാദവും എന്ന നിലയിലാണ് ഈ ഗ്രന്ഥത്തിലെ കഥകൾ വായിച്ചതെന്ന്’ അവതാരികയിൽ കെ പി അപ്പൻ.\nഒ എൻ വിയുടെ കഥ: ബലി\nപണ്ട് പഠിപ്പിച്ചിരുന്ന കോളജിന്റെ അങ്കണത്തിൽ ‘ബാച്ച്‌ലേഴ്‌സ് റ്റിയേഴ്‌സ്’ എന്നു പേരുള്ള ഒരു ചെടിയുണ്ടായിരുന്നു. വെളുത്ത പൂവിന്റെ അറ്റത്ത് ചോരത്തുള്ളി പോലൊരു തുടുപ്പ്. ഈ കഥയ്‌ക്ക് ആ പേരിടാനാണാദ്യം തോന്നിയത്. ഇപ്പോഴും തോന്നാറുണ്ട്, അതാകാമായിരുന്നില്ലേ ഈ കഥയ്‌ക്കിങ്ങിയ പേരെന്ന്!\nകാക്കനാടന്റെ ആദ്യകാല കഥകള്. 1963-ല് പുറത്തുവന്ന കച്ചവടം എന്ന കഥാസമാഹാരവും പില്‍ക്കാലത്ത് വന്ന യുദ്ധാവസാനം എന്ന പുസ്തകവും ഒന്നിച്ച് വായനക്കാര്‍ക്കുഇ മുന്നില് എത്തുകയാണ് ഈ പുസ്തകത്തിലൂടെ. 15 കഥകളാണ് ഈ സമാഹാരത്തില് ഉള്ളത്.\nപെരുമ്പടവം ശ്രീധരന്റെ തിരഞ്ഞെടുത്ത കഥകളുടെ സമാഹാരം. ഒരിക്കലൊരു അഭിമുഖത്തില് ഒരു സ്നേഹിതന് എന്നോടു ചോദിച്ചു, നിങ്ങളുടെ കഥകളില് നിങ്ങള് എത്രത്തോളമുണ്ടെന്ന്. ഞാന് അതിനു മറുപടി പറഞ്ഞത് ഇങ്ങനെയാണ്: എന്റെ കഥകള് ഇടിച്ചുപിഴിയുമ്പോള് കിട്ടുന്നതെന്തോ അതാണ് ഞാന്. ആമുഖക്കുറിപ്പില് പെരുമ്പടവം എഴുതുന്നു.\nകടല് ഒരു നദിയുടെ കഥയാണ്\nമനുഷ്യന് ഗോപ്യമാക്കി വയ്ക്കാന് ശ്രമിക്കുന്ന ആധുനികാനുഭവങ്ങള് ആകാശത്തു പ്രകാശമാനമാക്കി പ്രത്യക്ഷപ്പെടുത്തുന്ന രചനാതന്ത്രം. കഥയുടെ രസതന്ത്രം അറിയുന്ന കലാകാരനും ചലച്ചിത്രകാരനുമായ മധുപാലിന്റെ പത്ത് കഥകള്.


കേന്ദ്രമന്ത്രി മുരളീ ദേവ്‌റ രാജി വച്ചു\nTuesday5July 2011 12:01 pm IST\nന്യൂദല്‍ഹി: കേന്ദ്ര കമ്പനി കാര്യമന്ത്രി മുരളി ദേവ്‌റ രാജിവെച്ചു. രാജിക്കത്ത് കോണ്‍ഗ്രസ് അധ്യക്ഷ സോണിയാഗാന്ധിക്ക് കൈമാറി. സി.എ.ജി റിപ്പോര്‍ട്ടിനെച്ചൊല്ലി കേന്ദ്രമന്ത്രി ജയ്പാല് റെഡ്ഡിയുമായുള്ള അഭിപ്രായ ഭിന്നതയാണ് രാജിക്ക് ഇടയാക്കിയതെന്ന് സൂചന. കൃഷ്ണ-ഗോദാവരി തടത്തില് പര്യവേഷണത്തിന് സ്വകാര്യ കമ്പനികളെ വഴിവിട്ട് സഹായിച്ചുവെന്നായിരുന്നു സി.എ.ജി കണ്ടെത്തിയത്. മകന് മിലിന്ദ് ദേവ്‌റയെ സഹമന്ത്രിയാക്കണമെന്നും മുരളി ദേവ്‌റ ആവശ്യപ്പെട്ടിട്ടുണ്ട്. രാജിക്കത്ത് ഒരാഴ്ച മുമ്പ് തന്നെ യു.പി.എ അധ്യക്ഷ സോണിയാഗാന്ധിയ്ക്ക് ദേവ്‌റ കൈമാറിയിരുന്നു. എന്നാല് രാജി സംബന്ധിച്ച് സോണിയാ ഗാന്ധിയോ കോണ്‍ഗ്രസിന്റെ മുതിര്‍ന്ന നേതാക്കളോ പ്രതികരിച്ചിട്ടില്ല. രാജിയെ കുറിച്ച് പ്രതികരിക്കാന് മുരളി ദേവ്‌റയും തയ്യാറായില്ല. മന്‍മോഹന് മന്ത്രിസഭയില് ക്യാബിനറ്റ് മന്ത്രിയായി താന് അഞ്ചു വര്‍ഷം പൂര്‍ത്തിയാക്കിയെന്നും, പ്രായം ഇപ്പോള് പ്രവര്‍ത്തനത്തിന് വിലങ്ങ് തടിയാകുന്നുവെന്നുമാണ് അദ്ദേഹത്തിന്റെ വിശദീകരണം.\nമുരളി ദേവ്‌റയും പുറത്തേക്ക്\nനെയ്യാറ്റിന്‍കര എം.എല്.എ ശെല്‍വരാജ് രാജി വച്ചു\nബി.എസ്. യെദ്യൂരപ്പ രാജി വച്ചു\nഎം.ആര് മുരളി രാജി വച്ചേക്കും\nഅഴിമതിക്കേസ്: കേന്ദ്രമന്ത്രി വീര്‍ഭദ്ര സിംഗ് രാജി വച്ചു\nകേന്ദ്ര മന്ത്രിസഭ പുന:സംഘടന നാളെ\nകേന്ദ്രമന്ത്രിസഭാ പുനഃസംഘടന ഇന്ന്


Kidnapping Cases | കാറിലിരുന്ന് സംസാരിക്കവേ മഫ്ടിയിൽ എത്തിയ പൊലീസുകാർ ബലമായി പിടിച്ചു കാറിൽ കയറ്റി കൊണ്ടുപോയി; എന്തിനാണെന്ന് പോലും പറഞ്ഞില്ല; ഹൃദയ ശസ്ത്രക്രിയക്ക് ശേഷം കഴിക്കേണ്ടി മരുന്നെടുക്കാനും സമ്മതിച്ചില്ല; വളപട്ടണം എസ് ഐയും പണം നൽകാനുള്ളയാളും ചേർന്ന് കള്ളകേസിൽ കുടുക്കാൻ ശ്രമിച്ചതായി വ്യവസായി; മുഖ്യമന്ത്രിക്ക് പരാതി നൽകി - MarunadanMalayali.com\nകാറിലിരുന്ന് സംസാരിക്കവേ മഫ്ടിയിൽ എത്തിയ പൊലീസുകാർ ബലമായി പിടിച്ചു കാറിൽ കയറ്റി കൊണ്ടുപോയി; എന്തിനാണെന്ന് പോലും പറഞ്ഞില്ല; ഹൃദയ ശസ്ത്രക്രിയക്ക് ശേഷം കഴിക്കേണ്ടി മരുന്നെടുക്കാനും സമ്മതിച്ചില്ല; വളപട്ടണം എസ് ഐയും പണം നൽകാനുള്ളയാളും ചേർന്ന് കള്ളകേസിൽ കുടുക്കാൻ ശ്രമിച്ചതായി വ്യവസായി; മുഖ്യമന്ത്രിക്ക് പരാതി നൽകി\nOctober 23, 2017 | 05:41 PM IST | Permalink\nമംഗളൂരു: പണം നൽകാനുള്ളയാളും വളപട്ടണം എസ് ഐയും ചേർന്ന് കള്ളകേസിൽ കുടുക്കാൻ ശ്രമിച്ചതായി വ്യവസായി കേരള മുഖ്യമന്ത്രിക്ക് പരാതി നൽകി. പയ്യന്നൂർ അന്നൂർ സ്വദേശിയും മംഗളൂരുവിലെ വ്യവസായിയുമായ ഗണേശ് ആണ് മുഖ്യമന്ത്രിക്കും കണ്ണൂർ എസ് പിക്കും പരാതി നൽകിയത്. 19 നു പയ്യന്നൂർ മലബാർ ഗോൾഡിന് മുന്നിൽ തന്റെ കാറിലിരുന്ന് ഒരാളുമായി ബിസിനസ് സംബന്ധമായി സംസാരിച്ചു കൊണ്ടിരിക്കെ മഫ്ടിയിലെത്തിയ രണ്ടും പൊലീസുകാർ എന്താണ് കേസ് എന്ന് പോലും പറയാതെ ബലമായി പിടിച്ചു സ്വകാര്യ കാറിൽ കയറ്റി കൊണ്ടുപോയി. രണ്ടു മാസം മുമ്പ് ഹൃദയ ശസ്ത്രക്രിയക്ക് വിധേയമായ തനിക്ക് കഴിക്കേണ്ട മരുന്ന് എടുക്കാൻ പോലും സമ്മതിക്കാതെ പൊലീസ് കാറിൽ കയറ്റിയ ഉടനെ മൊബൈൽ ഫോണും പിടിച്ചു വച്ചു.\nമൂന്ന് മണിയോടെ വളപ്പട്ടണം പൊലീസ് സ്റ്റേഷനിൽ എത്തിച്ച തന്നെ ലോക്കപ്പിന് മുന്നിൽ ഇരുത്തിച്ചു. ഭക്ഷണമോ ഉച്ചക്ക് കഴിക്കേണ്ട മരുന്നോ നല്കാൻ തയ്യാറായില്ല. നാല് മണിയോടെ എത്തിയ എസ് ഐ ശ്രീജിത്ത് തന്നെ വിളിപ്പിച്ചു. അലവിൽ അരങ്ങോട്ടം സ്വദേശി ശരത് എന്നയാൾ വീട്ടിൽ കയറി ആക്രമിച്ചു എന്ന് കാണിച്ചു തനിക്കെതിരെ കണ്ണൂർ എസ് പിക്ക് പരാതി നൽകി എന്നും. എസ് പി ആ പരാതി തനിക്ക് കൈമാറിയെന്നും എസ് ഐ അറിയിച്ചു. എന്നാൽ തനിക്ക് ഇങ്ങനെ ഒരാളെ അറിയില്ലെന്നും നിങ്ങൾക്ക് ആള് മാറിയതായിരിക്കാമെന്നും ഞാൻ എസ് ഐ യോട് പറഞ്ഞു.\nഅലവിൽ ഭാഗത്തുള്ള രഞ്ജിത്ത് എന്നയാൾ താനുമായി കച്ചവടം നടത്തി5ലക്ഷം രൂപ തരാനുള്ളതായും തുടർന്ന് നൽകിയ കേസിൽ തനിക്കനുകൂലമായി കോടതി വിധി ഉള്ളതായും എസ് ഐ അറിയിച്ചു. എന്നാൽ രഞ്ജിത്തുമായുള്ള പ്രശ്‌നം തന്റെ മധ്യസ്ഥയിൽ പറഞ്ഞു തീർക്കണമെന്നും അല്ലെങ്കിൽ ശരത് നൽകിയ കേസിൽ നാളെ കോടതിയിൽ ഹാജരാക്കുമെന്നും ഭീഷണിപ്പെടുത്തുകയാണ് എസ് ഐ ചെയ്തത് . തുടർന്ന് വൈകീട്ട് ഏഴു മണിയോടെ പരാതിക്കാരനായ ശരതിനോടൊപ്പം രഞ്ജിത്തും സ്റ്റേഷനിൽ എത്തിയതോടെയാണ് തനിക്ക് ഒത്തു കളി മനസിലായത്. ശരത് നൽകിയത് കള്ള പരാതിയാണെന്ന് സമ്മതിച്ചെങ്കിലും എസ് ഐ രഞ്ജിത്തുമായുള്ള സാമ്പത്തിക ഇടപാട് കേസ് ഒത്തു തീർക്കാൻ തന്നെ നിർബന്ധിച്ചു.\nഭക്ഷണവും മരുന്നും കഴിക്കാതെ മണിക്കൂറുകൾ ചിലവഴിച്ചു ശാരീരികമായും മാനസികമായും തളർന്നു പോയ തനിക്ക് അവർ പറഞ്ഞത് അനുസരിക്കുകയെ നിർവാഹം ഉണ്ടായിരുന്നുള്ളു.5ലക്ഷത്തിന്റെ സ്ഥാനത് 1 .65 ലക്ഷം തന്നു ഉടമ്പടിയിൽ ഒപ്പു വെപ്പിച്ചു. എസ് ഐയും രഞ്ജിത്തും ചേർന്ന് നടത്തിയ നാടകമാണ് കള്ള കേസെന്നു ഗണേശ് പറഞ്ഞു. കള്ള കേസ് ഉണ്ടാക്കി തന്റെ നാട്ടുകാരുടെ മുന്നിൽ വെച്ചു കൊലപാതകിയെ എന്ന പോലെ തന്നെ പിടിച്ചു കൊണ്ട് പോയി മാനസികമായി പീഡിപ്പിച്ചവർക്കെതിരെ കർശന നടപടി എടുക്കണമെന്ന് ഗണേശ് പരാതിയിൽ ആവശ്യപ്പെട്ടു.


ഭോപ്പാലിലെ റാലിയില് നരേന്ദ്രമോദിയുടെ തിരഞ്ഞെടുപ്പ് പ്രസംഗത്തെ അനുകരിച്ച് രാഹുല് ഗാന്ധി | Rahul Gandhi mocks PM Modi on his election speech, Modi still thinks he can defeat congress says Rahul - Malayalam Oneindia\nUpdated: Sat, Feb 9, 2019, 13:34 [IST]\nദില്ലി: തിരഞ്ഞെടുപ്പ് പ്രചാരണങ്ങളില് പരസ്പരമുള്ള വാക്ക്‌പോരും പരിഹാസവും പതിവാണ്. കോണ്‍ഗ്രസ് അധ്യക്ഷന് രാഹുല് ഗാന്ധി പ്രധാനമന്ത്രി നരേന്ദ്രമോദിയുടെ തിരഞ്ഞടുപ്പ് പ്രസംഗത്തെ അനുകരിച്ചതാണ് ഇപ്പോള് ട്രെന്‍ഡിങ്. നരേന്ദ്രമോദിയുടെ പ്രസംഗശൈലി വ്യത്യസ്തമാണ് ഇത് അനുകിക്കുകയാണ് രാഹുല് ചെയ്തത്. ഭോപ്പാലില് ഒരു റാലിയെ അഭിസംബോധന ചെയ്യവേയാണ് രാഹുല് മോദിയെ പരിഹസിച്ചത്.\nഅഞ്ച് വര്‍ഷം മുമ്പ് നരേന്ദ്രമോദി ഇങ്ങനെയാണ് തിരഞ്ഞെടുപ്പ് പ്രസംഗം നടത്താറുള്ളത് എന്ന് പറഞ്ഞാണ് രാഹുലിന്റെ മിമിക്രി. മോദിയുടെ മാനറിസങ്ങള് അനുകരിച്ച് മോദിയുടേതുപോലെ ശബ്ദത്തില് താന് 56 നെഞ്ചളവുള്ളയാളാണ്, അഴിമതി ഇല്ലാതാക്കും എന്നാണ് അഞ്ച് വര്‍ഷം മുന്‍പ് പറഞ്ഞത്. അഞ്ച് വര്‍ഷങ്ങള്‍ക്കിപ്പുറം കോണ്‍ഗ്രസിനെ ഇല്ലാതാക്കും എന്നാണ് മോദി പറയുന്നത്. എന്നാല് എവിടെയാണ് കോണ്‍ഗ്രസ് ഇല്ലാതാകുന്നതെന്ന് രാഹുല് ചോദിക്കുന്നു.\nകോണ്‍ഗ്രസ് മധ്യപ്രദേശിലും രാജസ്ഥാനിലും അധികാരത്തിലെത്തി, ചത്തിസ്ഗഡിലെത്തി, ദില്ലിയിലും ഉടന് എത്തുമെന്നും രാഹുല് പറയുന്നു, എന്താണ് മോദിക്ക് യാഥാര്‍ത്ഥ്യത്തെ ഉള്‍ക്കൊള്ളാന് ആകാത്തതെന്നും രാഹുല് ചോദിക്കുന്നുണ്ട്. ഇതിന് തൊട്ട് മുമ്പ് രാഹുലടക്കമുള്ള പ്രതിപക്ഷ പാര്‍ട്ടി നേതാക്കളെ നരേന്ദ്രമോദി പരിഹസിച്ചിരുന്നു, ഇതിന് മറുപടിയാണ് രാഹുലിന്റെ പരിഹാസം.\nനരേന്ദ്രമോദി കര്‍ഷകരുടെ ഒരു ദിവസത്തെ അദ്ധ്വാനത്തിന് 17 രൂപയാണ് വിലയിട്ടിരിക്കുന്നതെന്ന് രാഹുല് പറയുന്നു. ഇത് രാജ്യത്തെ കര്‍ഷകരെ അപമാനിക്കുന്നതാണെന്നും രാഹുല് ഗാന്ധി പറഞ്ഞിരുന്നു.\ndelhi narendra modi rahul gandhi election speech ദില്ലി തിരഞ്ഞെടുപ്പ് പ്രസംഗം രാഹുല് ഗാന്ധി\nRahul Gandhi mocks PM Modi on his election speech, Modi still thinks he can defeat congress says Rahul


എഫ്ഡിഐ നയം കൂടുതല് ഉദാരമാകുമ്പോള് – Future Kerala :\nഎഫ്ഡിഐ നയം കൂടുതല് ഉദാരമാകുമ്പോള്\nനേരിട്ടുള്ള വിദേശ നിക്ഷേപം ആകര്‍ഷിക്കാനായി ഇന്ത്യന് വിപണി കൂടുതല് തുറന്നു കൊടുക്കാനുള്ള കേന്ദ്ര സര്‍ക്കാരിന്റെ തീരുമാനം സ്വാഗതാര്‍ഹമാണ്\nനേരിട്ടുള്ള വിദേശ നിക്ഷേപം (എഫ്ഡിഐ) ആകര്‍ഷിക്കുന്നതിന് സുപ്രധാന തീരുമാനമാണ് നരേന്ദ്ര മോദി സര്‍ക്കാര് കൈക്കൊണ്ടിരിക്കുന്നത്. ചില്ലറ വില്‍പ്പന മേഖലയിലും നിര്‍മാണ മേഖലയിലും നൂറ് ശതമാനം വിദേശ നിക്ഷേപത്തിന് അനുമതി നല്‍കിയത് മികച്ച തീരുമാനമായി. അതിനേക്കാളുപരി, എയര് ഇന്ത്യയില് വിദേശ നിക്ഷേപത്തിന്റെ പരിധി 49 ശതമാനമാക്കി ഉയര്‍ത്താന് തീരുമാനിച്ചത് ദേശീയ വിമാന കമ്പനിയുടെ സ്വകാര്യവല്‍ക്കരണത്തില് നിര്‍ണായകമായി തീരും.\nഇന്ത്യയിലെ സിംഗിള് ബ്രാന്‍ഡ് ചില്ലറ വില്‍പ്പന മേഖലയില് സര്‍ക്കാരിന്റെ അനുമതി കൂടാതെ തന്നെ വിദേശ നിക്ഷേപകര്‍ക്ക് ഇടപെടാനുള്ള സാഹചര്യമാണ് ഒരുങ്ങുന്നത്. ഈ തീരുമാനത്തിന്റെ രണ്ട് വശങ്ങളുണ്ടെങ്കില് കൂടി വിദേശ നിക്ഷേപത്തിന്റെ ഒഴുക്കും അത് മൂലം സൃഷ്ടിക്കപ്പെടുന്ന തൊഴിലവസരങ്ങളിലെ വര്‍ധനയും കണക്കിലെടുക്കുകയാണ് ഇപ്പോള് അനുയോജ്യം. ചില്ലറ വില്‍പ്പന മേഖലയില് 100 ശതമാനം വിദേശ നിക്ഷേപത്തിന് മുമ്പ് അനുമതി ഉണ്ടായിരുന്നെങ്കിലും അതിന് സര്‍ക്കാരിന്റെ കൂടി അംഗീകാരം വേണമായിരുന്നു. പുതിയ സാഹചര്യത്തില് അത് വേണ്ടിവരില്ല. ബഹുബ്രാന്‍ഡ് ചില്ലറ വില്‍പ്പന രംഗത്തും സര്‍ക്കാര് ഇതുപോലൊരു ഉദാരീകരണം കൊണ്ടുവരുമോയെന്നതാണ് ബിസിനസ് ലോകം ഉറ്റു നോക്കുന്നത്. അത് വലിയ മാറ്റമായിരിക്കും വിപണിയിലുണ്ടാക്കുക. പ്രത്യേകിച്ച് തൊഴിലവസരങ്ങളുടെ കാര്യത്തിലും വിപണിയിലെ മത്സരക്ഷമതയുടെ കാര്യത്തിലും.\nനഷ്ടത്തിലേക്ക് കൂപ്പുകുത്തിയ എയര് ഇന്ത്യയെ സംബന്ധിച്ച് സുപ്രധാനമായ വഴിത്തിരിവാകും വിദേശ നിക്ഷേപം ഉയര്‍ത്താനുള്ള നടപടി. 49 ശതമാനമെന്ന തലത്തിലേക്ക് പരിധി ഉയര്‍ത്തിയത് ആഗോള കമ്പനികള്‍ക്ക് എയര്‍ലൈനിലുള്ള താല്‍പ്പര്യം ഇതിനോടകം തന്നെ വര്‍ധിപ്പിച്ചിട്ടുണ്ട്.\nഎയര് ഇന്ത്യയുടെ ഉടമസ്ഥാവകാശം ഇന്ത്യക്കാരില് തന്നെ നിലനിര്‍ത്തിക്കൊണ്ട് കമ്പനിയെ കൂടുതല് പ്രൊഫഷണല്‍വല്‍ക്കരിക്കാനും ലാഭകരമായ ഒരു സംരംഭമാക്കി മാറ്റാനും തീരുമാനം സഹായകമാകും. ലോക ബാങ്കിന്റെ ഈസ് ഓഫ് ഡൂയിംഗ് ബിസിനസ് പട്ടികയില് സ്ഥാനം മെച്ചപ്പെടുത്തി ലോക സാമ്പത്തിക ഫോറം പോലുള്ള പ്രസ്ഥാനങ്ങളുടെ ഗുഡ്ബുക്ക് ലിസ്റ്റില് ഇടം നേടാനുള്ള കാര്യമായ ശ്രമമാണ് നരേന്ദ്ര മോദി നടത്തുന്നത്. നയപരമായ തീരുമാനങ്ങള്‍ക്ക് ശേഷം ഇതു പ്രാവര്‍ത്തികമാക്കുന്നതില് എത്രമാത്രം വിജയിക്കാന് സര്‍ക്കാരിന് സാധിക്കും എന്നതിനെ ആശ്രയിച്ചിരിക്കും കാര്യങ്ങള്.\nഅതേസമയം, മോദിയുടെ എഫ്ഡിഐ ഉദാരവല്‍ക്കരണം അദ്ദേഹത്തിന്റെ രാഷ്ട്രീയ ഭാവിയെ ബാധിക്കുമോയെന്നും സംശയിക്കേണ്ടതുണ്ട്. ആര്‍എസ്എസ് കേന്ദ്രീകൃതമായ പല സംഘടനകളും ചില്ലറവില്‍പ്പന രംഗത്തെ നേരിട്ടുള്ള വിദേശ നിക്ഷേപത്തിനെതിരെ ശക്തമായ നിലപാടാണ് സ്വീകരിച്ച് പോരുന്നത്. വാജ്‌പേയ് സര്‍ക്കാരിന്റെ കാലത്ത് സംഘവും സര്‍ക്കാരും തമ്മിലുള്ള അകല്‍ച്ച കൂട്ടുന്നതില് ഉദാരവല്‍ക്കരണ നയങ്ങള് വലിയ പങ്കുവഹിച്ചിട്ടുണ്ട്. സ്വദേശി ജാഗരണ് മഞ്ച്, ഭാരതീയ മസ്ദൂര് സംഘ് തുടങ്ങിയ സംഘടനകള് സ്വദേശിവല്‍ക്കരണത്തില് അധിഷ്ഠിതമായ ബിസിനസ് നയങ്ങളെയാണ് പിന്തുണയ്ക്കുന്നത്. മോദി അധികാരത്തിലേറിയ ശേഷം ഇത്തരം അഭിപ്രായ വ്യത്യാസങ്ങള് നിലനില്‍ക്കുന്നുണ്ടെങ്കില് വാജ്‌പേയിയുടെ കാലത്തില് നിന്ന് വിഭിന്നമായി അത് സംഘത്തിനുള്ളില് തന്നെ സമവായത്തോട് കൂടി ചര്‍ച്ച ചെയ്ത് പരിഹരിക്കാനുള്ള ശ്രമങ്ങളാണ് നടക്കുന്നത്.\nഭാരതത്തിന്റെ സാമ്പത്തിക പരമാധികാരം ബഹുരാഷ്ട്ര കമ്പനികള് നിയന്ത്രിക്കുന്ന അവസ്ഥയിലേക്കെത്തുമോയെന്ന ഭയവും ആശങ്കയും സ്വദേശി ജാഗരണ് മഞ്ചിനെപ്പോലുള്ള പ്രസ്ഥാനങ്ങള്‍ക്കുണ്ട്. അതുകൊണ്ടുതന്നെ എഫ്ഡിഐ നയത്തെക്കുറിച്ച് കൃത്യമായ ബോധ്യപ്പെടുത്തല് സംഘത്തിനുള്ളില് മോദിക്ക് നടത്താന് സാധിച്ചില്ലെങ്കില് തെരഞ്ഞെടുപ്പില് ഏതെങ്കിലും തരത്തില് അത് പ്രതിഫലിക്കാനാണ് സാധ്യത. അതുകൂടി കണക്കിലെടുത്ത് വേണം പരിഷ്‌കരണ നയങ്ങള്‍ക്ക് വേഗം കൂട്ടാന്.\nTags:\tFDI, FK editorial\nമെഡിക്കല് പ്രവേശനം സുഗമമാകും\nഎയര് ഇന്ത്യയെ ഉടന് സ്വകാര്യവല്‍ക്കരിക്കണം\nഇന്ത്യയില് പ്രതീക്ഷയര്‍പ്പിച്ച് ഐഎംഎഫും ലോകബാങ്കും\nഇന്ത്യയെ പരിഗണിക്കാതെ ചൈന\nപുറമെ നിന്നുള്ള ശത്രുക്കള് മോദിക്ക് ആവശ്യമില്ല


mi won ipl analysis മുംബൈ ഇന്ത്യൻസിന് ഐപിഎൽ കിരീടം; പഴയ ക്ലീഷേ കഥ തന്നെ: ഇന്നത്തെ (അവസാനത്തെ) ഐപിഎൽ കാഴ്ചകൾ\nമുംബൈ ഇന്ത്യൻസിന് ഐപിഎൽ കിരീടം; പഴയ ക്ലീഷേ കഥ തന്നെ: ഇന്നത്തെ (അവസാനത്തെ) ഐപിഎൽ കാഴ്ചകൾ\nനാലു വട്ടം കേട്ട് പഴകിയ ഒരു വാചകമാണ് ഇന്നും പറയാനുള്ളത്. മുംബൈ ഇന്ത്യൻസിന് ഐപിഎൽ കിരീടം. ഇതൊക്കെ പ്രത്യേകം പറയാനുണ്ടോ എന്നാണ് പലരും ചോദിക്കുന്നത്. പാവം ഡൽഹി നാലു തവണയാണ് സീസണിൽ മുംബൈയുമായി കളിച്ചത്. നാലു തവണയും പരാജിതരുടെ കൂട്ടത്തിലായിപ്പോയി. കഴിഞ്ഞ സീസണിലെ ചെന്നൈയുടെ അതേ വിധി.\nടോസ് നേടി ബാറ്റിംഗ് തിരഞ്ഞെടുക്കുക, മികച്ച സ്കോർ കണ്ടെത്തുക എന്ന ലക്ഷ്യം ആദ്യ പന്തിൽ തന്നെ പാളിയതോടെ ഡൽഹി ബാക്ക്ഫൂട്ടിലായി. ഫൈനലിൽ, പവർപ്ലേയിൽ മൂന്ന് വിക്കറ്റ് നഷ്ടപ്പെടുക എന്നാൽ നിങ്ങൾ പകുതി തോറ്റ് കഴിഞ്ഞിരിക്കുന്നു. സീസണിലാദ്യമായി മികച്ച രീതിയിൽ ബാറ്റ് ചെയ്ത ഋഷഭ് പന്തും ശ്രേയാസ് അയ്യരും ചേർന്ന് ഭേദപ്പെട്ട ഒരു സ്കോറിൽ എത്തിക്കുമ്പോൾ മികച്ച ബൗളിംഗ് നിരയുള്ള ഡൽഹിക്ക് മുംബൈയെ ഒന്ന് പരീക്ഷിക്കാൻ കഴിയുമെന്ന് കരുതി.\nRead Also : മുന്നിൽ നിന്ന് പട നയിച്ച് രോഹിത്; മുംബൈക്ക് അഞ്ചാം ഐപിഎൽ കിരീടം\nപവർപ്ലേയിൽ ഒരു വിക്കറ്റ് നഷ്റ്റത്തിൽ 61 റൺസ് നേടിയ മുംബൈ മത്സരം പകുതി ജയിച്ചുകഴിഞ്ഞിരുന്നു. ഫൈനലുകൾ ഒരുപാട് കളിച്ച മുംബൈ സമ്മർദ്ദങ്ങളൊന്നുമില്ലാതെ കളിച്ചു. ക്യാപ്റ്റൻ രോഹിത് ശർമ്മ നിർണായക മത്സരത്തിൽ ഫോമിലേക്കുയർന്നു. ഇഷാൻ കിഷൻ പക്വത കൊണ്ട് വീണ്ടും അതിശയിപ്പിച്ചു. ഒടുവിൽ അനായാസം ജയം, കിരീടം.\nജസ്പ്രീത് ബുംറ- നിലവിൽ രാജ്യാന്തര ക്രിക്കറ്റിലെ ഏറ്റവും മികച്ച ബൗളർമാരിൽ ഒരാൾ. ഹർദ്ദിക് പാണ്ഡ്യ- നിലവിൽ രാജ്യാന്തര ക്രിക്കറ്റിലെ ഏറ്റവും മികച്ച ഓൾറൗണ്ടർമാരിൽ ഒരാൾ. കൃണാൽ പാണ്ഡ്യ- ടി-20 ടീമിൽ വന്നും പോയിയും ഇരിക്കുന്നു. ഇഷാൻ കിഷൻ, സൂര്യകുമാർ യാദവ്, രാഹുൽ ചഹാർ എന്നീ മൂന്ന് താരങ്ങൾ ഏറെ വൈകാതെ രാജ്യാന്തര മത്സരങ്ങളിൽ കളിക്കാനുള്ളവർ. യൂ സീ ദി ഐറണി? ഇവരെയെല്ലാം മുംബൈ ഇന്ത്യൻസ് വളർത്തിയെടുത്തതാണ്. സൂര്യ മുംബൈക്ക് മുൻപും ഐപിഎലിൽ കളിച്ച് പ്രതിഭ തെളിയിച്ചിരുന്നെങ്കിലും ഏറെ സുപ്രധാനമായ മൂന്നാം നമ്പറിലിറക്കി ഒരു മാച്ച് വിന്നറാക്കി മാറ്റിയത് മുംബൈ തന്നെയായിരുന്നു. അത്ര ശക്തമായ ഒരു കോർ ഗ്രൂപ്പ് ഉണ്ട് എന്നതാണ് മുംബൈയുടെ ജയം.\nയുവ ക്യാപ്റ്റൻ. പ്രധാനപ്പെട്ട താരങ്ങളുടെ പരിക്ക്. പ്രമുഖ താരങ്ങളുടെ ഫോമൗട്ട്. ഡൽഹിക്ക് ഒട്ടേറെ ആശങ്കയുണ്ടായിരുന്നു. സക്കൻഡ് ഹാഫിൽ ചക്രം ഊരിപ്പോയ ഒരു കൈവണ്ടിയായിരുന്നു ഡൽഹി. പക്ഷേ, മുംബൈ അഞ്ചാം കിരീടമുയർത്തി നിൽക്കുന്ന ഈ വേളയിൽ അവരെ പരാമർശിക്കാതെ പോവാനാവില്ല.\n13 വർഷത്തെ ചരിത്രത്തിൽ ആദ്യമായാണ് ഡൽഹി ഫൈനൽ കളിക്കുന്നത്. പോണ്ടിംഗും ശ്രേയാസും പിന്നെ കുറച്ച് യുവാക്കളും ചേർന്ന് ഡൽഹിയെ അത്ര അടുത്തെത്തിച്ചു. സീസണിൽ ഏറ്റവും മികച്ച ക്യാപ്റ്റന്മാരുടെ പട്ടികയെടുത്താൽ ശ്രേയാസ് അയ്യർ വ്യക്തിപരമായി അതിൽ ഒന്നാമതാണ്. വർഷങ്ങൾ കഴിയും തോറും എക്സ്പീരിയൻസ് വർധിക്കും. സമ്മർദ്ദ ഘട്ടങ്ങളെ എങ്ങനെ ടാക്കിൾ ചെയ്യണമെന്ന് പഠിക്കും. അങ്ങനെയൊക്കെയാണ് ഒരു ചാമ്പ്യൻ ടീം ഉദയം കൊള്ളുന്നത്.\nമുംബൈ ഇന്ത്യൻസ് ഒരു സുപ്രഭാതത്തിൽ ഇങ്ങനെ ആയതല്ല. സ്കൗട്ടിംഗിലൂടെ കണ്ടെത്തി ടീമിലെത്തിച്ച താരങ്ങളൊക്കെയാണ് ഇപ്പോൾ ടീമിൻ്റെ നട്ടെല്ല്. അതുകൊണ്ട് തന്നെ ഡൽഹിക്ക് തല ഉയർത്തി രണ്ടാം സ്ഥാനം ഏറ്റുവാങ്ങാം. നിങ്ങൾ പരാജയപ്പെട്ടത് മുംബൈ ഇന്ത്യൻസിനോടാണ്.\nStory Highlights – mumbai indians won 5th ipl analysis\nരാഹുലിനു ഫിഫ്റ്റി; പഞ്ചാബിന്9വിക്കറ്റ് ജയം


യമുന അതിവേഗപാത - വിക്കിപീഡിയ\n(Yamuna Expressway എന്ന താളിൽ നിന്നും തിരിച്ചുവിട്ടതു പ്രകാരം)\n165.00 km (102.53 mi)\n9 ആഗസ്ത് 2012–present\nഉത്തർ പ്രദേശ് സംസ്ഥാനത്തിലെ ഗ്രേറ്റർ നോയിഡയേയും ആഗ്രയെയും തമ്മിൽ ബന്ധിപ്പിക്കുന്ന പാതയാണ് യമുന അതിവേഗപാത അഥവാ യമുന എക്സ്പ്രസ്സ് വേ.6വരികളുള്ള ഈ പാത ഇന്ത്യയിലെ തന്നെ ഏറ്റവും ദൈർഘ്യമേറിയ അതിവേഗപാതകളിൽ ഒന്നാണ്. ഈ പാതയുടെ ആകെ നീളം 165 കി.മീ ആണ്. താജ് അതിവേഗപാത എന്നായിരുന്നു യമുന അതിവേഗപാതയുടെ ആദ്യനാമം. 2014ഓടെ നിർമ്മാണം പൂർത്തിയാകും എന്നു പ്രതീക്ഷിച്ചിരുന്ന ഈ പാത 2012ഓഗസ്റ്റ്9ന് ഉത്തർ പ്രദേശ് മുഖ്യമന്ത്രി അഖിലേഷ് യാദവ് ഉദ്ഘാടനം ചെയ്യ്തു.. ഇതിന്റെ ആകെ നിർമ്മാണചെലവ് ₹12,839 കോടി (US$2.0 billion) ആണ്.\n5 വേഗതാ പരിധി\n6 ചുങ്കം നിരക്കുകൾ\n2001ൽ മായാവതി സർക്കാരാണ് താജ് അതിവേഗപാത എന്ന പദ്ധതി മുന്നോട്ടുവെച്ചത്. ഡൽഹിയും ആഗ്രയും തമ്മില്ലുള്ള യാത്രാദൂരം കുറയ്ക്കുക എന്ന ഉദ്ദേശം മുൻനിർത്തിയാണ് ഈ പദ്ധതിക്ക് രൂപം നൽകിയത്. പക്ഷേ 2003ൽ ഉത്തർപ്രദേശിലുണ്ടായ ഭരണമാറ്റം മൂലം പദ്ധതി ആരംഭിച്ചില്ല. 2007ൽ മായാവതി സർക്കാർ വീണ്ടും ഭരണത്തിൽ വരികയും താജ് അതിവേഗപാതയെ യമുന അതിവേഗപാത എന്നപേരിൽ മുന്നോട്ട് കൊണ്ടുവരികയും ചെയ്തു.\nജേപി ഗ്രൂപ്പായിരുന്നു യമുന അതിവേഗപാത എന്ന പദ്ധതിയുടെ നിർമ്മാണചുമതല ഏറ്റെടുത്തത്. 2012ൽ അവർ പദ്ധതി പൂർത്തിയാക്കി.  ഇതേവർഷം നടന്ന പൊതുതിരഞ്ഞെടുപ്പിൽ മായാവതിയെ പരാജയപ്പെടുത്തി ഉത്തർ പ്രദേശ് മുഖ്യമന്ത്രിയായ അഖിലേഷ് യാദവാണ് യമുന അതിവേഗപാതയുടെ ഉദ്ഘാടനം നിർവഹിച്ചത്. കണക്കുകൂട്ടിയതിലും രണ്ടുവർഷം മുമ്പേ ജേപി ഗ്രൂപ്പ് പാതയുടെ നിർമ്മാണം പൂർത്തിയാക്കുകയായിരുന്നു.\nഈ അതിവേഗപാതയുടെ നിർമ്മാണത്തിനുപിന്നിലുള്ള ലക്ഷ്യങ്ങൾ താഴെ കൊടുക്കുന്നു. :\nയമുന അതിവേഗപാതയുടെ നിർമ്മാണം ഡൽഹി- ആഗ്ര യാത്രാസമയത്തിൽ ഗണ്യമായ കുറവു സൃഷ്ടിക്കും.\nസമീപ പ്രദേശങ്ങളുടെ വികസനം\nഫരീദാബാദ്, പൽവൽ തുടങ്ങിയ നഗരങ്ങളിലെ വാഹനത്തിരക്കിനും യാത്രാക്ലേശങ്ങൾക്കും പരിഹാരം\nയമുന അതിവേഗപാതയുടെ നിർമ്മാണം മികച്ച ഗതാഗത സൗകര്യം പ്രദാനംച്ചെയ്യുകയും തന്മൂലം വാഹനങ്ങൾ സൃഷ്ടിക്കുന്ന അന്തരീക്ഷ മലിനീകരണ പ്രശ്നങ്ങൾ ഒരു പരിധിവരെ കുറയ്ക്കാനും സാധിക്കും. ഇന്ത്യയിലെത്തുന്ന വിനോദസഞ്ചാരികൾ കൂടുതലായും ഉപയോഗിക്കുന്ന ഒരു പാതയാണ് ഡൽഹി-ആഗ്രാ പാത.\nപടിഞ്ഞാറൻ ഉത്തർപ്രദേശിലെ കർഷകർക്ക് അവരുടെ ഉല്പന്നങ്ങൾ അതിവേഗം മറ്റുനഗരങ്ങളിലേക്ക് എത്തിക്കാൻ സാധിക്കും.\nയമുനയിൽ വെള്ളപ്പൊക്കം ഉണ്ടായാൽ ദുരിതാശ്വാസ പ്രവർത്തനങ്ങൾക്ക് ഈ അതിവേഗപാത സഹായകമായിരിക്കും .\nയമുന അതിവേഗപാതയെ സംബന്ധിച്ചുള്ള ചില വിവരങ്ങൾ:  \nനീളം- 165 കി.മീ.\nRight of Way -\t100 mt.\nവരികൾ - 6വരി പാത (extendable to 8 lanes)\nനടപ്പാത - കോൺക്രീറ്റ്(ദൃഢം)\nInterchange - 7\nചുങ്കം കൊടുക്കേണ്ട പ്രധാന കേന്ദ്രങ്ങൾ - 5\nToll Plaza on Interchange Loop - 7\nറെയിൽ വേ മേൽപാലങ്ങൾ- 1\nപ്രധാന പാലങ്ങൾ - 1\nചെറുപാലങ്ങൾ - 42\nCart Track Crossing - 68\nകലുങ്കുകൾ (Culverts)- 183\nവാഹനങ്ങൾക്കായുള്ള അടിപ്പാതകൾ - 70\nസുരക്ഷയും അപകടങ്ങളിൽ സഹായവും മുൻനിർത്തി പാതയിലുടനീളം5കി.മീ ഇടവിട്ട് സി.സി.റ്റിവി ക്യാമറകൾ സ്ഥാപിച്ചിട്ടുണ്ട്. വാഹനങ്ങളുടെ വേഗത കണക്കാക്കുന്നതിനായി മൊബൈൽ റഡാറുകളും പാതയിൽ സജ്ജീകരിച്ചിട്ടുണ്ട്. ദിനം പ്രതി ഒരുലക്ഷത്തോളം വാഹനങ്ങൾ ഈ പാതയിലൂടെ കടന്ന് പോകുന്നു എന്നാണ് കരുതുന്നത്. ബൃഹത് നോയിഡയിൽ നിന്നും ആഗ്രയിലേക്കുള്ള യാത്രാ സമയം 4മണിക്കൂറിൽ നിന്നും 100മിനിറ്റായ് കുറയ്ക്കാൻ യമുന അതിവേഗപാതയ്ക്ക് സാധിച്ചിട്ടുണ്ട്.\nയമുന അതിവേഗപാത മൂന്നു ഘട്ടങ്ങളായാണ് പണിതീർത്തത്:\nഘട്ടം 1: ബൃഹത് നോയിഡ മുതൽ നിർദ്ദിഷ്ട താജ് അന്താരാഷ്ട വിമാനത്താവളം വരെയുള്ള ഭാഗം.\nഘട്ടം 2: നിർദ്ദിഷ്ട താജ് അന്താരാഷ്ട വിമാനത്താവളത്തിനും ആഗ്രയ്ക്കും ഇടയിലുള്ള ഒരു സ്ഥാനം വരെ\nഘട്ടം 3: അവിടെ നിന്നും ആഗ്ര വരെ.\nയമുന അതിവേഗപാതയിൽ കാറുകൾക്ക് അനുവദിച്ചിട്ടുള്ള വേഗത 100കി.മീ പ്രതി മണിക്കൂറും, ചരക്കുവാഹനങ്ങൾക്ക് 60കി.മീ പ്രതി മണിക്കൂറുമാണ്.\nനോയിഡയിൽനിന്ന് 38, 95, 150 കി.മീ ഇടവിട്ട് മൂന്ന് ചുങ്കപ്പുരകൾ(toll plaza) ഉണ്ട്. കാർ ജീപ്പ് മുതലായ വാഹനങ്ങൾക്ക് കിലോമീറ്ററിന് 2രൂപ 10 പൈസ എന്നനിരക്കിലാണ് ചുങ്കം ഈടാക്കുന്നത്. ഇതനുസരിച്ച് നോയിഡയിൽനിന്നും ആഗ്രവരെ സഞ്ചരിക്കാൻ 150രൂപ ചുങ്കം നൽകണം (2012 ആഗസ്തിലെ കണക്കനുസരിച്ച്). ഒരുമാസത്തിൽ 19 തവണയിൽക്കൂടുതൽ അതിവേഗപാത ഉപയോഗ്ഗിക്കുന്ന വാഹനങ്ങൾക്ക് ചുങ്കം നിരക്കിൽ ഇളവുകൾ അനുവദിച്ചിട്ടുണ്ട്.\nഇരുചക്ര വാഹനങ്ങൾ 50 100 150 240\nകാർ/ജീപ്പ്/വാൻ 100 220 415 510\nമിനി ബസ് 150 350 500 800\nബസ്,ട്രക് മുതലായവ 300 700 1050 1680\n↑ "Yamuna Expressway: From Dec, zoon to Agra at 100kmph". The Times of India.9November 2011.\n↑ "Toll rates for Yamuna expressway". Times of India. ശേഖരിച്ചത്9August 2012.\n"https://ml.wikipedia.org/w/index.php?title=യമുന_അതിവേഗപാത&oldid=3245517" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:22, 12 നവംബർ 2019.


നിലവിലെ സ്ഥിതിയനുസരിച്ചും, ലഭ്യമായ തെളിവുകളനുസരിച്ച് കുട്ടികൾക്ക് വാക്‌സിനേഷൻ നൽകേണ്ടതിന്റെ ആവശ്യമില്ല; നീതി ആയോഗ് അംഗം ഡോ എം കെ പോൾ - മീഡിയ മലയാളം (Media Malayalam)\nനിലവിലെ സ്ഥിതിയനുസരിച്ചും, ലഭ്യമായ തെളിവുകളനുസരിച്ച് കുട്ടികൾക്ക് വാക്‌സിനേഷൻ നൽകേണ്ടതിന്റെ ആവശ്യമില്ല; നീതി ആയോഗ് അംഗം ഡോ എം കെ പോൾ\nന്യൂഡൽഹി: രാജ്യത്തെ നിലവിലെ കോവിഡ് വ്യാപന സാഹചര്യത്തിൽ കുട്ടികൾക്ക് കോവിഡ് വാക്സിൻ നൽകേണ്ടതില്ലെന്ന് കേന്ദ്ര സർക്കാരിനോട് അടുത്ത വൃത്തങ്ങൾ. നിലവിലെ സ്ഥിതിയനുസരിച്ചും, ലഭ്യമായ തെളിവുകളനുസരിച്ച് കുട്ടികൾക്ക് വാക്‌സിനേഷൻ നൽകേണ്ടതിന്റെ ആവശ്യമില്ല നീതി ആയോഗ് അംഗം ഡോ എം കെ പോൾ പറഞ്ഞു.\nബ്രിട്ടനിലെ കോവിഡ് വൈറസിന്റെ വകഭേദവുമായി ബന്ധപ്പെട്ട് വാർത്താ സമ്മേളനത്തിൽ സംസാരിക്കുമ്പോഴാണ് അദ്ദേഹത്തിന്റെ പ്രതികരണം. ബ്രിട്ടനിൽ കണ്ടെത്തിയ വകഭേദം സംഭവിച്ച കോവിഡ് വൈറസിന്റെ സാന്നിധ്യം ഇന്ത്യയിൽ ഇതുവരെ കണ്ടെത്തിയിട്ടില്ലെന്നും അദ്ദേഹം പറഞ്ഞു.\nപുതിയ ശ്രേണിയിലെ വൈറസ് ഇന്ത്യയിൽ നിലവിൽ വികസിപ്പിച്ചുകൊണ്ടിരിക്കുന്ന വാക്സിനുകളെ ബാധിക്കില്ല. വൈറസിനുണ്ടായ ഈ ജനിതക വ്യതിയാനം മാരകമല്ലെന്നും രോഗത്തിന്റെ കാഠിന്യം കൂട്ടുകയില്ലെന്നും അദ്ദേഹം അറിയിച്ചു.\nവാക്‌സിൻ വിതരണം ഉടൻ ആരംഭിക്കുമെന്ന സൂചനകൾക്ക് ശക്തിപകർന്ന് ഡൽഹിയിൽ ആരോഗ്യപ്രവർത്തകർക്ക് പരിശീലനം ആരംഭിച്ചു. വാക്‌സിൻ എങ്ങനെ ജനങ്ങൾക്ക് നൽകണമെന്നതിനെ കുറിച്ച് 3500 ആരോഗ്യപ്രവർത്തകർക്കാണ് വിദഗ്ധ പരിശീലനം നൽകി വരുന്നത്. വാക്‌സിൻ വിതരണവുമായി ബന്ധപ്പെട്ട മറ്റ് മുന്നൊരുക്കങ്ങളും അതിവേഗമാണ് പുരോഗമിക്കുന്നത്.\nവാക്‌സിൻ സൂക്ഷിക്കുന്നതിന് ആവശ്യമായ ശീതീകരണ സംവിധാനമുള്ള 609 സ്ഥലങ്ങൾ ഡൽഹി സർക്കാർ കണ്ടെത്തിയിട്ടുണ്ട്. തിങ്കളാഴ്ച മുതൽ വാക്‌സിനേഷൻ പ്രക്രിയയുമായി ബന്ധപ്പെട്ട പ്രവർത്തനങ്ങളിൽ ആരോഗ്യപ്രവർത്തകരെ പങ്കെടുപ്പിച്ച് തുടങ്ങിയിട്ടുണ്ട്. രാജീവ് ഗാന്ധി സ്‌പെഷ്യാലിറ്റി ആശുപത്രി, ലോക്‌നായക് ആശുപത്രി, കസ്തൂർബ ആശുപത്രി, അംബേദ്ക്കർ ആശുപത്രി തുടങ്ങി നിരവധി സ്ഥാപനങ്ങളാണ് വാക്‌സിൻ സൂക്ഷിക്കുന്നതിനായി കണ്ടെത്തിയിരിക്കുന്നത്\nGiven the current situation, there is no need to vaccinate children as per the available evidence, Justice Commission Member Dr MK Paul\nas per the available evidence\nJustice Commission Member Dr MK Paul\nthere is no need to vaccinate\nPrevious articleപത്തു ദിവസത്തിനിടെ ബ്രിട്ടനിൽ നിന്ന് ചെന്നൈയിലെത്തിയ 1,088 പേരെ നിരീക്ഷണത്തിലാക്കി\nNext articleസിസ്റ്റർ അഭയ കൊല്ലപ്പെട്ട കേസിൽ പ്രതികളായ ഫാ തോമസ് എം കോട്ടൂർ, സിസ്റ്റർ സെഫി എന്നിവർക്കുള്ള ശിക്ഷ പ്രത്യേക സിബിഐ കോടതി ഇന്ന് വിധിക്കും


trade Archives - BIGNEWSLIVE | Latest Malayalam News\nHome Tag trade\nമാലിന്യക്കൂനയില്‍നിന്ന് മലിനജലമൊഴുകിയെത്തുന്ന തറയില് കടലകള് ഉണക്കിയെടുക്കും, പിന്നീട് വറുത്ത് വില്‍ക്കും; വാരി വലിച്ച് തിന്നും മുമ്പ് ഇതൊന്ന് ശ്രദ്ധിക്കൂ\nസുല്‍ത്താന്‍ബത്തേരി: വൃത്തിഹീനമായ രീതിയില് കച്ചവടം നടത്തിവരുന്ന ഉന്തുവണ്ടികളും പൂപ്പല് ബാധിച്ച 25 കിലോയോളം കടലയും നഗരസഭാ ആരോഗ്യവിഭാഗത്തിന്റെ പരിശോധനയില് പിടിച്ചെടുത്തു. വയനാട് ജില്ലയിലെ സുത്താന് ബത്തേരി ടൗണിലാണ് ...\nസ്വര്‍ണ്ണവില വീണ്ടും റെക്കോര്‍ഡ് തൊട്ടു;വില കാല് ലക്ഷത്തിനരികെ\nകൊച്ചി: സ്വര്‍ണ്ണവിലയില് വീണ്ടും ഉയര്‍ച്ച. സ്വര്‍ണ്ണ വില വര്‍ധിച്ച് റെക്കോര്‍ഡിലെത്തി. ഗ്രാമിന് 3,115 രൂപയാണ് ഇന്നത്തെ വില. പവന് 24,920 രൂപയാണ് വില. കഴിഞ്ഞമാസം ആരംഭിച്ച സ്വര്‍ണ്ണവിലയിലെ ...\nരൂപയുടെ മൂല്യം തുടര്‍ച്ചയായ നാലാം ദിനവും താഴ്ന്നു\nമുംബൈ: വീണ്ടും സമ്പദ് വ്യവസ്ഥയ്ക്ക് തിരിച്ചടിയായികൊണ്ട് രൂപയുടെ മൂല്യം തുടര്‍ച്ചയായി നാലാമത്തെ ദിവസവും താഴ്ന്നു. ഡോളറിനെതിരെ 71.24 നിലവാരത്തിലാണ് രൂപയുടെ വിനിമയ മൂല്യം. അസംസ്‌കൃത എണ്ണവില ഉയരുന്നതാണ് ...\nവാഹനപ്രേമികള്‍ക്ക് പുതുവത്സരത്തില് കേന്ദ്രത്തിന്റെ ഇരട്ടപ്രഹരം: 10 ലക്ഷത്തിന് മുകളില് വിലയുള്ള കാറിന് ഇനി അധിക നികുതി\nതിരുവനന്തപുരം: വാഹന പ്രേമികള്‍ക്ക് പ്രഹരമായി വാഹനനികുതിയിലെ വര്‍ധനവ്. പത്തു ലക്ഷം രൂപയ്ക്ക് മുകളിലുള്ള കാറുകള്‍ക്ക് ഇനി മുതല് അധിക നികുതി നല്‍കേണ്ടി വന്നേക്കും. ആഢംബര കാറിന് തൊട്ടുപിന്നിലായി ...\nക്രൂഡ് ഓയിലിന് ഇടിവ്; രൂപയ്ക്ക് നേട്ടം; മൂല്യത്തില് വന്‍കുതിപ്പ്; ആശ്വാസം!\nമുംബൈ : വിപണിയില് കൈവിട്ട് പോകാതെ ഇന്ത്യന് രൂപ. കഴിഞ്ഞ മൂന്ന് ദിവസമായി വിനിമയ വിപണിയില് രൂപയുടെ മൂല്യത്തില് വന് കുതിപ്പാണ് രേഖപ്പെടുത്തിയത്. അന്താരാഷ്ട്ര വിപണിയില് ക്രൂഡ് ...\nവോട്ടെണ്ണല് കഴിഞ്ഞതോടെ എണ്ണവിലയില് കുതിപ്പ്; തുടര്‍ച്ചയായ വിലയിടിവിനു ശേഷം പെട്രോള് വില കൂടി; തുടര്‍ന്നും വിലക്കയറ്റമെന്ന് സൂചന\nന്യൂഡല്‍ഹി: പ്രധാന സംസ്ഥാനങ്ങളിലെ തെരഞ്ഞെടുപ്പുകളും ക്രൂഡ് ഓയില് വിലയിടിവും കാരണം തുടര്‍ച്ചയായ 57 ദിവസത്തെ ഇടവെളയ്ക്ക് ശേഷം പെട്രോള് വില ഉയര്‍ന്നു. വിലയിടിവ് പതിവാക്കിയിരുന്ന പെട്രോള് ഇന്ന് ...\nഎക്‌സിറ്റ് പോള് ഫലങ്ങള് ബാധിച്ചു; അവധിക്ക് ശേഷം ഓഹരി വിപണിയില് വന് നഷ്ടം; തുടക്കം നഷ്ടത്തോടെ\nമുംബൈ: ഓഹരി വിപണി അവധിക്ക് ശേഷം തുടങ്ങിയപ്പോള് തന്നെ വന് നഷ്ടം രേഖപ്പെടുത്തി. മുംബൈ ഓഹരി വിപണി സൂചികയായ സെന്‍സെക്‌സ് രാവിലെ 545 പോയിന്റ് ഇടിഞ്ഞു. ദേശീയ ...\nസ്വര്‍ണ്ണവിലയില് വന്‍വര്‍ധനവ്; വില്‍പ്പന ഉയര്‍ന്ന നിരക്കില്\nകൊച്ചി: സ്വര്‍ണ്ണവിലയില് വര്‍ധനവ്. ഇന്നലെ 120 രൂപ കുറഞ്ഞിരുന്നെങ്കിലും ഇന്ന് 200 രൂപ വര്‍ധിച്ച് ഉയര്‍ന്ന നിരക്കിലാണ് സ്വര്‍ണ്ണം. 23,000 രൂപയാണ് പവന് ഇന്നത്തെ സ്വര്‍ണ്ണവില. ഗ്രാമിന് ...\nദീപാവലി ഗംഭീരമാക്കാന് ഷാവോമി ഓഫര് മഴ! ദിവാലി വിത്ത് മി സെയില് 23ന്\nരാജ്യത്തെ ഉത്സവദിനങ്ങള്‍ക്ക് നിറം പകരാന് ഷവോമിയുടെ ദീപാവലി ഓഫര് മഴ. ഷവോമിയുടെ ദിവാലി വിത്ത് മി സെയില് ഒക്ടോബര് 23ന് ആരംഭിക്കും. ഒക്ടോബര് 25 വരെയാണ് കാലാവധി. ...\nകടക്കെണിയില് കുരുങ്ങി ജെറ്റ് എയര്‍വേയ്‌സ്; ഓഹരികള് വാങ്ങി രക്ഷപ്പെടുത്താന് ഒരുങ്ങി ടാറ്റ\nന്യൂഡല്‍ഹി: കടത്തില് മുങ്ങിയ ജെറ്റ് എയര്‍വേയ്സിന്റെ ഓഹരികള് വാങ്ങാനൊരുങ്ങി ടാറ്റാ ഗ്രൂപ്പ്. ഇതുമായി ബന്ധപ്പെട്ട് ടാറ്റാ ഗ്രൂപ്പ്, ജെറ്റ് എയര്‍വേയ്സുമായി ചര്‍ച്ചകള് നടത്തിയെന്ന് ടൈംസ് ഓഫ് ഇന്ത്യ ...


പകുതി വിലക്ക് ഫോൺ ;ഫ്ലിപ്പ്കാർട്ടിൽ ഓഫർ പെരുമഴ\nkatherine | Wednesday, September 25, 2019 3:48 PM IST\nരാജ്യത്തെ മുൻനിര ഇ–കൊമേഴ്സ് കമ്പനി ഫ്ലിപ്കാർട്ട് മറ്റൊരു ചരിത്രം കൂടി കുറിയ്ക്കാൻ പോകുകയാണ്. സെപ്റ്റംബർ 29 മുതൽ ഒക്ടോബർ4വരെ ഓൺലൈൻ വിപണിയുടെ ചരിത്രത്തിലെ ഏറ്റവും വലിയ വിൽപനയ്ക്കാണ് ഫ്ലിപ്കാർട്ട് ഒരുങ്ങുന്നത്. 'ബിഗ് ബില്യൺ ഡേയ്സ് ' വിൽപനയിൽ മുൻനിര ബ്രാൻഡുകളുടെ ഉൽപന്നങ്ങളെല്ലാം ഉണ്ടാകുമെന്നാണ് അറിയുന്നത്.\nബിഗ് ബില്യൺ ഡേയ്സ് വിൽപ്പനയിൽ വിവിധ വിഭാഗങ്ങളിലുള്ള ഉൽപന്നങ്ങള്‍ക്ക് 90 ശതമാനം വരെ വിലകിഴിവ് നല്‍കുമെന്ന് ഫ്ലിപ്കാർട്ട് അറിയിച്ചിട്ടുണ്ട്. എന്നാൽ ഓഫറുകളുടെ കൂടുതൽ വിവരങ്ങൾ പുറത്തുവിട്ടിട്ടില്ല. ഇ–കൊമേഴ്സ് വിപണിയില് ആദ്യമായാണ് ഇത്രയും വില കുറച്ച് ഉൽപന്നങ്ങൾ വില്‍ക്കാന് പോകുന്നതെന്നാണ് ഫ്ലിപ്കാർട്ട് അവകാശപ്പെടുന്നത്.\nവിലകഴിവിന് പുറമെ ഫ്ലിപ്കാർട്ട് വിവിധ ഫിനാൻസിങ് സേവനങ്ങളും ഓഫർ ചെയ്യുന്നുണ്ട്. നോ കോസ്റ്റ് ഇഎംഐ, ഉൽപന്ന എക്സ്ചേഞ്ച്, ബൈബാക്ക് ഗാരന്റി എന്നീ സൗകര്യങ്ങളും നൽകും. എസ്ബിഐ ഡെബിറ്റ്, ക്രെഡിറ്റ് കാർഡ് ഹോൾഡർമാർക്ക് പ്രത്യേക ഓഫറുകൾ ലഭ്യമാകുമെന്നും ഫ്ളിപ്കാർട്ട് പറയുന്നുണ്ട്. ചില ബ്രാൻഡുകളുടെ സ്മാർട് ഫോണുകൾ പകുതി വിലയ്ക്ക് വിൽക്കുമെന്നും സൂചനയുണ്ട്. വൻ ഓഫർ ലഭിക്കുന്ന ഉൽപന്നങ്ങളുടെ വിഭാഗങ്ങളിൽ ഫാഷൻ, ലാർജ് അപ്ലയൻസസ് തുടങ്ങിയവ ഉണ്ടാകും.\nസെപ്റ്റംബർ 29 മുതൽ4വരെയുള്ള ദിവസങ്ങളിൽ ഫാഷൻ, ടിവി ആൻഡ് അപ്ലെയിൻസ്, ഹോം ആൻഡ് ഫർണിച്ചർ, ബ്യൂട്ടി–ടോയിസ്, സ്മാർട് ഡിവൈസുകൾ എന്നീ വിഭാഗങ്ങളിലുള്ള ഉൽപന്നങ്ങൾ ലഭിക്കും. സെപ്റ്റംബർ 30 മുതൽ ഒക്ടോബർ4വരെയാണ് മൊബൈൽ, ടാബ്‌ലറ്റ്, ഗാഡ്ജറ്റുകൾ, അനുബന്ധ ഉല്‍പന്നങ്ങൾ വിൽക്കുന്നത്.\nവിവിധ വിഭാഗങ്ങളിലുമുള്ള ഉത്പന്നങ്ങളിൽ 90 ശതമാനം വരെ ഡിസ്കൗണ്ട് ഉണ്ട്. നോൺ കോസ്റ്റ് ഇഎംഐ, ഡെബിറ്റ് കാർഡ് ഇഎംഐകൾ, പ്രൊഡക്ട് എക്സ്ചേഞ്ച് ഓഫറുകൾ, ബൈബാക്ക് ഗാരൻറി, ബൈ നൗ പേ ലേറ്റർ തുടങ്ങിയ നിരവധി സേവനങ്ങൾ ലഭിക്കും.ആക്സിസ് ബാങ്ക്, ഐസിഐസിഐ ബാങ്ക് ഡെബിറ്റ്, ക്രെഡിറ്റ് കാർഡുടമകൾക്ക് പ്രത്യേക ഓഫറുകൾ. എല്ലാ പ്ലാറ്റ്ഫോമുകളിലും 10 ശതമാനം ഇളവ് ലാഭിക്കും .ഫാഷൻ, സ്മാർട് ഫോണുകൾ, കൺസ്യൂമർ ഇലക്ട്രോണിക്സ്, ഡ്യൂറബിൾസ് എന്നിവയിൽ വൻ ഓഫർ നൽകും. ടെലിവിഷനുകൾക്ക് 75 ശതമാനം വരെയാണ് ഓഫർ. ഇലക്ട്രോണിക്സ്, ഫാഷൻ ഉൽപന്നങ്ങൾക്ക് 90 ശതമാനം വരെ വിലക്കുറവ്.സെപ്റ്റംബർ 29 ന് വാങ്ങുന്ന ഉൽപന്നങ്ങളിന്മേല് 15 ശതമാനം അധിക ഇളവ് ലഭിക്കും\nPhone For Half Price; Flipkart With Big Offer


മാവോയിസ്റ്റുകളെ കോടതിയില് ഹാജരാക്കി കനത്ത ജാഗ്രത :: Janmabhumi Daily\nമാവോയിസ്റ്റുകളെ കോടതിയില് ഹാജരാക്കി കനത്ത ജാഗ്രത\nSaturday3January 2015 11:45 pm IST\nപാലക്കാട്: പാലക്കാട് നഗരത്തില് വിദേശകുത്തക റസ്‌റ്റോറന്റുകളായ കെഎഫ്‌സി, മക്‌ഡോണാള്‍ഡ് എന്നിവ തകര്‍ത്ത സംഭവത്തില് പിടിയിലായ മാവോയിസ്റ്റുകളെ പൊലീസ് കസ്റ്റഡി കാലാവധി കഴിഞ്ഞതിനാല് കോടതിയില് ഹാജരാക്കി. കാസര്‍കോട് ചെറുവത്തൂര് തിമിരി സ്വദേശി ശ്രീകാന്ത്(21), തൃക്കരിപ്പൂര് തെക്കുംപാട് സ്വദേശി അരുണ് ബാലന് (21) എന്നിവരെയാണ് ശനിയാഴ്ച ഒറ്റപ്പാലം മജിസ്‌ട്രേറ്റിന് മുന്നില് ഹാജരാക്കിയത്. ഇരുവരെയും തിങ്കളാഴ്ചവരെ വിയ്യൂര് ജയിലിലേക്ക് അയച്ചു. 12 ദിവസംകൂടി കസ്റ്റഡിയില് വിട്ടുതരണമെന്ന പൊലീസിന്റെ അപേക്ഷ തിങ്കളാഴ്ച പാലക്കാട് കോടതി പരിഗണിക്കും. നബിദിനത്തില് കോടതികള് അവധിയായതിനാലാണ് ഒറ്റപ്പാലം മജിസ്‌ട്രേറ്റിന്റെ മുന്നില് ഹാജരാക്കിയത്. അതിനിടെ മാവോയിസ്റ്റ് ഭിഷണി നേരിടാന് പോലീസ് കനത്ത ജാഗ്രതയില്. വിവിധ കേന്ദ്രങ്ങളില് നിന്ന് ആശങ്കയുയര്‍ന്ന സാഹചര്യത്തിലാണ് പോലീസിന്റെ നീക്കം. ഇതിന്റെ ഭാഗമായി ജില്ലയിലെ ഇതര സംസ്ഥാന തൊഴിലാളികളുടെ സമഗ്രമായ വിവരങ്ങള് പൊലീസ് ശേഖരിക്കുന്നു. ഇത്തരം തൊഴിലാളികള്‍ക്കിടയില് മാവോയിസ്റ്റ് ബന്ധമുള്ളവരും ഉണ്ടാകാമെന്ന സാധ്യതവച്ചാണു സ്‌പെഷല് ബ്രാഞ്ച് ഉദ്യോഗസ്ഥര് വിവര ശേഖരണം ആരംഭിച്ചത്. തൊഴിലാളികളുടെ തിരിച്ചറിയല് കാര്‍ഡും സ്വന്തം നാട്ടിലെ വിലാസവും അവിടേക്കു ബന്ധപ്പെടാവുന്ന ഫോണ് നമ്പറുകളും ഏതു പൊലീസ് സ്‌റ്റേഷന് പരിധിയിലെ താമസക്കാരാണെന്നും ഉള്‍പ്പെടെയുള്ള വിവരങ്ങള് ശേഖരിക്കുന്നുണ്ട്. ഇതര സംസ്ഥാനക്കാരെ നിയോഗിച്ചിട്ടുള്ള തൊഴിലുടമകളില് നിന്നാണു വിവര ശേഖരണം. വിലാസം ഉള്‍പ്പെടെയുള്ള സമ്പൂര്‍ണ വിവരങ്ങളില്ലാതെ ഇത്തരം തൊഴിലാളികളെ പണിയെടുപ്പിക്കുന്നതു ശ്രദ്ധയില്‍പ്പെട്ടാല് തൊഴിലുടമകള്‍ക്കെതിരെ കര്‍ശനമായ നിയമ നടപടികളുണ്ടാകുമെന്നു വിവര ശേഖരണത്തോടൊപ്പം മുന്നറിയിപ്പു നല്‍കുന്നുമുണ്ട്. ഷൊര്‍ണൂര് ഡിവൈഎസ്പി ആര് സുനീഷ്‌കുമാറിന്റെ നേതൃത്വത്തിലുള്ള 20അംഗ സംഘമാണ് പാലക്കാട് നഗരത്തിലെ ആക്രമണകേസ് അന്വേഷിക്കുന്നത്. അരുണ് ബാലന് മൂന്ന് വര്‍ഷമായും ശ്രീകാന്തിന് ഒരു വര്‍ഷമായും മാവോയിസ്റ്റുകളുമായി ബന്ധമുണ്ടെന്ന് പൊലീസ് പറയുന്നു. ഇവര്‍ക്ക് നിര്‍ദേശം നല്‍കുന്നത് സഖാവ് എന്ന് വിളിക്കുന്ന മലയാളിയാണെന്നാണ് പൊലീസിന് ലഭിച്ച വിവരം. ഇരുവരില് നിന്നും കൂടുതല് വിവരമൊന്നും ലഭിച്ചിട്ടില്ല. മറ്റ് ചില ആക്ഷനുകളില് ഇവര് ഉള്‍പ്പെട്ടതിനാല് മുന് പരിചയമുള്ള നേതാവ് ഫോണില് ബന്ധപ്പെട്ടാണ് പാലക്കാട്ട് നടത്തുന്ന ആക്രമണത്തെക്കുറിച്ച് വിവരം നല്‍കിയത്. ടെലിഫോണ് ബൂത്തുകളില്‍നിന്നാണ് ഇവരെ നേതാവ് വിളിച്ചിരുന്നത്. ആക്രമണത്തില് ഒപ്പമുണ്ടായിരുന്നവരെ കുറിച്ച് അറിയില്ലെന്നും ഇരുവരും പൊലീസിനോട് പറഞ്ഞു. കൊച്ചിയിലെ നീറ്റ ജലാറ്റിന് കമ്പനി ആക്രമിച്ച സംഭവത്തില് ഇവര്‍ക്ക് പങ്കുള്ളതായി പോലീസ് പറഞ്ഞു.\nജിഗ്ന വോറയെ കോടതിയില് ഹാജരാക്കി\nബിജു വധം: വാളുകള് കോടതിയില് ഹാജരാക്കി\nകടലിലെ കൊല: ആയുധങ്ങള് കോടതിയില് ഹാജരാക്കി